ഹോം നേഴ്സ് സുമ ഒലോന്നന് ചേട്ടനെ ചൂടു വെള്ളത്തില് ടര്‍ക്കിഷ് ടവ്വല് മുക്കി ദേഹമാസകലം തുടച്ച ശേഷം വാതില് തുറന്നു പുറത്തേക്കിറങ്ങി. മുറിക്കു മുന്നില് പ്ലമേന ചേടത്തിയും സംഘവും പള്ളീല് കഴിഞ്ഞു വന്നു നില്‍പ്പുണ്ടായിരുന്നു.\nഎന്ന് ചോദിച്ച പ്ലമേന ചേടത്തിക്ക് പിന്നാലെ മറ്റുള്ളവരും മുറിയിലേക്ക് കയറി. കട്ടിലില് ഒരു ശ്വാസം മാത്രമായി ഒലോന്നന് ചേട്ടന് കണ്ണുമടച്ചു കിടക്കുന്നുണ്ടായിരുന്നു. മുറിയില് മരുന്നുകളും ലോഷനും ചേര്‍ന്ന സമ്മിശ്രിത ഗന്ധം. ഒലോന്നന് ചേട്ടന് കിടപ്പിലായതില് പിന്നെ പ്ലമേന ചേടത്തിയുടെ ഈ സംഘത്തിന്‍റെ രാവിലെ പള്ളി കഴിഞ്ഞുള്ള സന്ദര്‍ശനം പതിവായിട്ടുണ്ട്.\nസംഘമെന്ന് പറയുമ്പോള് അതിലുള്ളത് റിട്ടയേഡ് സ്കൂള് ടീച്ചര് വല്‍സ, മടപ്പറമ്പിലെ മരിച്ചു പോയ കുട്ടിച്ചേട്ടന്‍റെ ഭാര്യ മേരിക്കുട്ടി, കാലിനു മന്തുള്ളതു കൊണ്ട് കല്യാണം കഴിക്കപ്പെടാതെ പോയ മന്തി കുഞ്ഞുറോത എന്ന കുഞ്ഞുറോത. സംഘത്തില് പ്രായക്കൂടുതല് പ്ലമേന ചേടത്തിക്കു തന്നെ. എഴുപത്തഞ്ചിനടുത്തു പ്രായം. എന്നാലും ഉശിരിന് കുറവൊന്നുമില്ല. കല്യാണ പ്രായമായ പേരക്കുട്ടികള് ഉണ്ടെങ്കിലും മരുമകള് മേഴ്സിയെ ഇപ്പോഴും പേടിപ്പിച്ചു നിര്‍ത്താനുള്ള വൈഭവവും. വല്‍സ ടീച്ചര് റിട്ടയര്‍മെന്റിനു ശേഷം ചേര്‍ന്നതാണീ സംഘത്തില് . ജോലിയുണ്ടായിരുന്ന കാലത്ത് രാവിലെ സ്കൂളിലേക്കു പോകുവാനുള്ള തത്രപാടില് പള്ളീ പോക്കൊക്കെ എങ്ങനെ നടക്കാന് ..? ഇപ്പോള് രണ്ടു ആണ് മക്കളുടെയും കല്യാണവും കഴിഞ്ഞു. പേരക്കുട്ടികളും ആയി. ഇഷ്ടം പോലെ സമയവും.\nമന്തി കുഞ്ഞുറോത ഒന്നും മിണ്ടാതെ പ്ലമേന ചേടത്തിയുടെ ഓരം പറ്റി അങ്ങനെ നില്‍ക്കുകയേ ഉള്ളു. കാലില് മന്തുള്ള കാരണം ആരോടും മിണ്ടാതെ മാറി നില്‍ക്കുന്നത് പണ്ടേ ഉള്ള ശീലമാണ്. പണ്ട് സ്കൂളില് പഠിച്ചു കൊണ്ടിരുന്ന കാലത്ത് ഉപ്പുമാവുണ്ടാക്കിയിരുന്ന കുഞ്ഞന്നച്ചേടത്തിയുടെ കെട്ടിയവന് മന്തന് കാലന് വറീതിനെ ‘ആനക്കാലാ’ എന്ന് വിളിച്ചത് കൊണ്ടാണ് കാലില് ഇത്രയും വലിയ മന്ത് വന്നതെന്നാണ് കുഞ്ഞുറോത വിശ്വസിക്കുന്നത്. ആ നാട്ടില് പലരും അയാളെ ആനക്കാലാന്ന് വിളിച്ചിട്ടും തനിക്കും മാത്രം മന്ത് വന്നത് എങ്ങനെ എന്ന് ഇടക്ക് ആലോചിക്കാതെയും ഇല്ല. തന്നെ ‘മന്തികുഞ്ഞുറോത’ എന്ന് സംബോധന ചെയ്യുന്നവര്‍ക്ക് മന്ത് വരാത്തതില് കുഞ്ഞുറോതക്ക് ലേശം കുണ്ഠിതവും ഇല്ലാതില്ല ആരെങ്കിലും മുഖത്തേക്ക് ഒന്ന് നോക്കിയാല് മതി കുഞ്ഞുറോത പെട്ടെന്ന് സാരി നിലത്ത് മുട്ടിത്തന്നെയല്ലേ കിടക്കുന്നത് എന്ന് ഉറപ്പു വരുത്തും.\nഓഫീസില് പോകാനുള്ള തിരക്കില് ട്രീസയും സണ്ണിക്കുട്ടിയും അവരെ ശ്രദ്ധിക്കുന്നേ ഇല്ല. ഒലോന്നന് ചേട്ടന് കിടപ്പിലായ ആദ്യ ദിവസങ്ങളില് വരുന്നവരുടെ മുന്നില് ചുണ്ടില് ഒട്ടിച്ചു വെച്ച ചിരിയും കപ്പില് ചായയുമായി ട്രീസ പ്രത്യക്ഷപ്പെടാറുണ്ടായിരുന്നു. എന്നുവച്ച് ഇപ്പോള് മാസം ഒന്ന് കഴിഞ്ഞിരിക്കുന്നു ഈ കിടപ്പ് തുടങ്ങിയിട്ട്. രാവിലെ കുട്ടികളില് മൂത്തവളെ സ്കൂളിലും ഇളയതിനെ ഡേ കെയറിലും ആക്കിയിട്ട് വേണം അവര്‍ക്ക് രണ്ടു പേര്‍ക്കും ബാങ്കിലെ ജോലിക്ക് പോകാന് . ഇളയ കുട്ടിയുടെ വാശി പിടിച്ചുള്ള കരച്ചില് , മൂത്ത കുട്ടിയെ സണ്ണിക്കുട്ടി കുളിപ്പിക്കുന്ന ബഹളം. രാവിലെ എന്നും എഴരക്കും എട്ടരക്കും ഇടയില് നേരെപറമ്പില് തറവാട്ടിലെ പതിവ് ദൃശ്യങ്ങളാണിതെല്ലാം.\nമുറിക്കുള്ളിലെ കസേരകളില് ഇരുന്ന് പ്ലമേന ചേടത്തിയുടെ സംഘം ഒലോന്നന് ചേട്ടന്‍റെ ആരോഗ്യത്തെക്കുറിച്ച് ചര്‍ച്ച ചെയ്യുന്നതിനിടെ ഹോം നേര്സ് സുമ ട്രീസയെ സഹായിക്കാനായി അടുക്കളയിലേക്ക് പോയി. കുറച്ചു നേരം കഴിഞ്ഞപ്പോള് അടുത്ത പതിവ് സന്ദര്‍ശകനായ കുഞ്ഞിപ്പൈലോ ചേട്ടനും എത്തി. കുഞ്ഞു നാള് തൊട്ടുള്ള ചങ്ങാതിമാരാണ് കുഞ്ഞിപ്പൈലോയും ഒലോന്നനും.\nനല്ല പയറു പോലെ ഓടി നടന്നിരുന്ന ഒലോന്നന് ഈ കിടപ്പുകിടക്കുന്നത് കണ്ടിട്ട് കുഞ്ഞിപൈലോ ചേട്ടന് സഹിക്കാനാവുന്നില്ല. ഈ എണ്‍പത്തിഅഞ്ചാം വയസ്സില് കിടപ്പിലാകുന്നത് വരെയും ഒരു നാട്ടു പ്രമാണി തന്നെയായിരുന്നു ഒലോന്നന് . പണ്ടു കാലത്തെ അറിയപ്പെടുന്ന കലാകാരനും. അദ്ദേഹത്തിന്‍റെ ഏഴു മക്കളെ പ്രസവിച്ച ഏലമ്മകുട്ടി ചേടത്തി ഇളയവന് സണ്ണിക്കുട്ടിയുടെ പ്രസവത്തോടെ മരിച്ചതാണ്. പന്ത്രണ്ടാമത്തെ വയസ്സില് ഒലോന്നന്‍റെ ഭാര്യയായി കഞ്ഞിപ്പശ മുക്കി അടുക്കായി ഞൊറിഞ്ഞ മുണ്ടും ചട്ടയും കസവ് കവിണിയും ഉടുത്ത പള്ളിയില് വന്നു നില്‍ക്കുന്ന എലമ്മക്കുട്ടിയെ കണ്ടാല് ഒരു കൊച്ചു പൂ വിരിഞ്ഞു നില്‍ക്കുന്ന പോലെ തോന്നുമായിരുന്നത്രേ. “ഈ കൊച്ചു പെണ്ണിനെ ഇവിടത്തെ ചട്ടീം കലോം പൊട്ടിക്കാനാ ഇങ്ങു കൊണ്ടു വന്നത്..?” എന്നാണ് ഒലോന്നന്‍റെ അമ്മ തെയ്യാമ്മ ഏലമ്മക്കുട്ടിയെ കണ്ടപ്പോഴേ ചോദിച്ചത്. ഇരുപത്തി അഞ്ചോളം കൊല്ലം വീടിന്‍റെ വിളക്കായിരുന്ന ഏലമ്മകുട്ടി സണ്ണിക്കുട്ടിയുടെ ജനനത്തോടെ ഒലോന്നന് ചേട്ടനെ വിട്ടു പിരിഞ്ഞു. ജീവിതത്തില് തനിച്ചായ ഒലോന്നന് തളരാതെ താങ്ങായി നിന്ന് ധൈര്യം കൊടുത്തത് അയല്‍ക്കാരനായ കുഞ്ഞിപൈലോ ആണ്. മക്കളില് സണ്ണിക്കുട്ടി മാത്രമേ ഇപ്പോള് നാട്ടിലുള്ളു. ഏക മകള് സെലീന അടക്കം മറ്റു ആറു പേരും വിദേശത്തു പലയിടങ്ങളില് .\n“ആ വായൂ ഗുളിക ഇങ്ങടുത്തേ പ്ലമേനേ ... ഒരണ്ണം അരച്ചു കൊടുക്കാം.”\nപ്ലമേന കട്ടിലിനടുത്തുള്ള മേശമേല് നിന്നും വായൂ ഗുളികയുടെ കുഞ്ഞു ഡെപ്പി എടുത്തു കൊടുത്തു. മരുന്നരക്കുന്ന പിഞ്ഞാണത്തില് വായൂ ഗുളിക അരച്ചത് സ്പൂണിലൂടെ വായിലേക്ക് ഇറ്റിക്കുന്നതിനിടെ കുഞ്ഞിപൈലോ ചേട്ടന് പറഞ്ഞു.\n“ഈ വലിവിനു ഒരാശ്വാസമാകും.”\n“ഒലോന്നാ..എന്നെ മനസ്സിലായോ..ഒലോന്നാ..” കുഞ്ഞിപൈലോ ചേട്ടന് വൃദ്ധന്‍റെ ചെവിക്കരികില് ചെന്ന് ഉറക്കെ ചോദിച്ചു.\nഒലോന്നന് ചേട്ടന് “ഉം...”എന്നൊന്ന് നീട്ടി മൂളി.\nആ മൂളല് കേട്ടപ്പോള് ആദ്യത്തേതിലും ഉച്ചത്തില് കുഞ്ഞിപ്പൈലോ ഒന്ന് കൂടി ചോദ്യം ആവര്‍ത്തിച്ചു. ഒലോന്നന് ഒന്ന് കൂടി മൂളി.\n“ബോധമുണ്ടെന്നാ തോന്നണെ....ദേ...മൂളിയത് കേട്ടില്ലേ.” മന്തികുഞ്ഞുറോത ഉത്സാഹത്തോടെ പറഞ്ഞു.\n“ഹേയ്..അത് വെറുതെ മൂളണതാ..ആരുടെ ഒച്ചകേട്ടാലും ഇങ്ങനെ മൂളണതല്ലേ.” പ്ലമേന ചേടത്തി .\n“ഇനി അധികം ദിവസം കാണില്ലെന്നാ തോന്നണേ. ചെന്നിയിലെ ഞെരമ്പ് തിണര്‍ത്തു വന്നിരിക്കുന്നത് കണ്ടോ.”പ്ലമേന ചേടുത്തി പറഞ്ഞു.\nവല്‍സ ടീച്ചര് ഒലോന്നന് ചേട്ടന്‍റെ അടുത്തു ചെന്ന് ചെന്നിയിലെ ഞരമ്പ് പിടച്ചിട്ടുണ്ടോ എന്ന് സൂക്ഷിച്ചു നോക്കി.\nമുഖത്ത് കണ്ണാടി വെച്ച വല്‍സയേക്കാള് കാഴ്ച പ്ലമേന ചേടത്തിക്ക് തന്നെ. സൂക്ഷിച്ചു നോക്കിയിട്ടും വല്‍സടീച്ചര്‍ക്ക് ഞരമ്പ് പിടച്ചു കിടക്കുന്നത് കാണാനായില്ല.\n“കണ്ടോ..?”എന്ന് പ്ലമേന ചേടത്തിയുടെ ചോദ്യത്തിന് “ഇല്ല” എന്നെങ്ങാനും പറഞ്ഞാല് തര്‍ക്കിക്കാന് വരുന്ന ചേടത്തിയുടെ സ്വഭാവമോര്‍ത്തു “ങാ..” എന്ന് പതുക്കെ മൂളി.\n“ഇനി പ്രാര്‍ത്ഥനേം കൂടി ചെല്ലണം. ആ ചെന്നി ഞെരമ്പ് കണ്ടിട്ടിനി മൂന്നാല് ദിവസത്തേക്കും കൂടെ ഒള്ളെന്നാ തോന്നണെ..”\nമുറ്റത്ത് പോയി മുറുക്കാന് തുപ്പി വന്ന കുഞ്ഞിപൈലോ ചേട്ടനോട് പ്ലമേന ചേടത്തി പറഞ്ഞു. കുഞ്ഞിപൈലോ ചേട്ടന് വിഷാദത്തോടെ ഒലോന്നന്‍റെ ഉയര്‍ന്നു താഴുന്ന നെഞ്ചിന് കൂടു നോക്കി ആരോടെന്നില്ലാതെ പറഞ്ഞു.\n“ങാ..എല്ലാവര്ക്കും ഇങ്ങനെ ഒക്കെ തന്നെ അവസാനം. എങ്ങനെ ഓടി നടന്ന ആളാ...അങ്ങോട്ട് പോകാന് ഓരോ കാരണം വേണ്ടേ..?”\nകുഞ്ഞിപ്പൈലോ ചേട്ടന്‍റെ വാക്കുകളില് മരണ ഭീതിയുണ്ടായിരുന്നു . അത് ചെറുതായി വീശുന്ന കാറ്റ് പോലെ പ്ലമേന ചേടത്തിയിലേക്കും പിന്നീട് വല്‍സ ടീച്ചറിലേക്കും മേരിക്കുട്ടിയിലേക്കും പടര്‍ന്നു. തമ്മില് തമ്മില് നോക്കിയ അവര് ഒടുവില് മന്തി കുഞ്ഞുറോതയെ നോക്കി. “എനിക്ക് അറുപതു കഴിഞ്ഞതേ ഉള്ളു എന്നെ എന്തിനാ നോക്കുന്നേ” എന്ന ഭാവത്തില് കുഞ്ഞുറോത ആ നോട്ടത്തെ നിസ്സാര വല്ക്കരിച്ചു.\n“എന്നാ പറയാനാ..... ബോധം പോയത് ഒരു കണക്കിന് നന്നായി. ഈ കെടപ്പു വല്ലോം ശീലോള്ള ആളാണോ ഇത്....? നാട്ടുകാര്യത്തിനും പള്ളിക്കാര്യത്തിനും മുന്നേ നിന്ന ആളല്ലേ ഈ കെടപ്പ് കെടക്കണേ... പണ്ടു പള്ളി പെരുന്നാളിന് ഞാനും ഒലോന്നനും അന്നത്തെ കുറെ ആള്‍ക്കാരും ചേര്‍ന്നു നടത്തിയ ചവിട്ടു നാടകം ഇന്നത്തെ പോലെ മനസ്സില് നില്‍ക്കുന്നെന്‍റെ പ്ലമേനേ...”\n“ഓ..ഞാനീ നാടകം കളി കണ്ടിട്ടില്ല കേട്ടോ..എന്നെ കെട്ടി വരുമ്പോ എന്‍റെ അമ്മായിയപ്പന് പറേമായിരുന്നു ഇക്കാര്യങ്ങളൊക്കെ.”\n“നിന്നെ കെട്ടി കൊണ്ടു വരുന്ന കാലത്ത് അത് നിന്ന് പോയി പെണ്ണേ. നിന്‍റെ അമ്മായിയപ്പന് വറീതായിരുന്നില്ലേ അന്നത്തെ നാടകത്തിന്‍റെ കൈമണി കൊട്ടുകാരന്. ചെണ്ടക്കാരന് നമ്മുടെ ആലുങ്കലെ വര്‍ക്കി. പാവം അവന് അക്കൊല്ലത്തെ ചവിട്ടു നാടകം കഴിഞ്ഞു രണ്ടാഴ്ച കഴിഞ്ഞപ്പോള് ജ്വരം വന്നു മരിച്ചു പോയി. ഈ മേരിക്കുട്ടീടെ കെട്ടിയവന് കുട്ടിയുടെ ചേട്ടന് അവതച്ചനായിരുന്നു അണ്ണാവി.”\n“എന്ന് വെച്ചാ..ആശാന് . പിന്നെ അന്നേരം പള്ളീല് ഉണ്ടായിരുന്ന ലൂക്കോസച്ചനും പിറ്റേക്കൊല്ലം എടവകേന്നു സ്ഥലം മാറിപ്പോയി. അങ്ങേര്‍ക്കായിരുന്നല്ലോ ഇതിനെല്ലാം ഉത്സാഹം. ഇപ്പൊ ആ കളിക്കാരില് ഞാനും ഒലോന്നനും മാത്രം മിച്ചം. ഒലോന്നന് ദേ...പോകാനും കിടക്കുന്നു.”\n“ഒലോന്നന് ചേട്ടന്‍റെ ആ ചുവടു വെപ്പോക്കെ ഒന്ന് കാണണ്ടതായിരുന്നു. ഞാനും മോശോന്നും ആയിരുന്നില്ല കേട്ടോ..”\nകുഞ്ഞിപ്പൈലോ ചേട്ടന് തോളിലെ കുറിയ മുണ്ടെടുത്തു ഒന്ന് നേരെ ഇട്ടു കുറച്ചു ഗര്‍വോടെ പറഞ്ഞു. കുറച്ചു കഴിഞ്ഞപ്പോള് ഇടക്ക് ശ്വാസം മാത്രമായി കിടക്കുന്ന ഒലോന്നാന് ചേട്ടനെ നോക്കി പ്ലമേന ചേടത്തി വിളിച്ചു പറഞ്ഞു.\n“ആ തൂങ്ങപ്പെട്ട രൂപം ഇങ്ങെടുത്തോ സുമേ.. ഇനി അധികം ദെവസമില്ലല്ലോ. കുറച്ചു നേരം ‘ഈശോ മറിയം’ ചെല്ലീട്ടു പോകാം. അങ്ങേ ലോകത്ത് ചെല്ലുമ്പോ ശുദ്ധികരണ സ്ഥലത്ത് അധികം നാള് കെടക്കാതെ വേഗം സ്വര്‍ഗ്ഗരാജ്യം കിട്ടുമല്ലോ. നമ്മളെ കൊണ്ടു ഇതൊക്കെയല്ലേ ഇനി ചെയ്യാനൊക്കൂ.”\nസുമ പ്രാര്‍ഥനാ മുറിയില് നിന്നും ഒരു കൊച്ചു ക്രൂശിത രൂപം പ്ലമേന ചേടത്തിയുടെ കൈയ്യില് കൊണ്ടു കൊടുത്തു വീണ്ടും അടുക്കളയിലേക്ക് പോയി.\n“ഈശോ മറിയം ഔസേപ്പേ ഈ ആത്മാവിനു കൂട്ടായിരിക്കേണെ..”\nപ്ലമേന ചേടത്തിയും സംഘാങ്ങളും ഉച്ചത്തില് ചെല്ലുവാന് തുടങ്ങി. കുറച്ചു നേരം കഴിഞ്ഞു എല്ലാവരും മടുത്തു നിര്‍ത്തി.\nകുഞ്ഞിപൈലോ പിന്നെയും ചവിട്ടു നാടകത്തിന്‍റെ ഓര്‍മ്മകള് അയവിറക്കി അവരോടു പറഞ്ഞു കൊണ്ടിരുന്നു. അടുക്കള പണി തീര്‍ത്ത സുമയും കേള്‍വിക്കാരിയായി. ട്രീസയും സണ്ണിക്കുട്ടിയും മക്കളുമായി ഇതിനോടകം പോയിക്കഴിഞ്ഞിരുന്നു.\n“കേട്ടോ പ്ലമേനെ..നമ്മട പള്ളി മുറ്റത്ത് ഇപ്പൊ പണിത നേഴ്സറി സ്കൂളിരിക്കുന്ന സ്ഥലത്തായിരുന്നു കളിക്കാനുള്ള തട്ട്. തട്ടുണ്ടാക്കലു തന്നെ മൂന്നാല് ദിവസത്തെ പണിയാ. എന്ന് വെച്ചാല് ഞങ്ങളെല്ലാം കണ്ടത്തിലേം പറമ്പിലേം പണിയൊക്കെ കഴിഞ്ഞു രാത്രീലാ ഇടവകക്കാര് എല്ലാരും ചേര്‍ന്ന് തട്ടൊണ്ടാക്കല്. അതും ഒരാഘോഷം തന്നായിരുന്നേ. “\nഒലോനന് ചേട്ടന് ഇടക്കിടക്ക് മൂളുന്നുണ്ട്. വെള്ളത്തിനായിരിക്കും എന്ന് വിചാരിച്ചു സുമ സ്പൂണില് ഇടക്കിടെ വെള്ളം ഒഴിച്ച് കൊടുത്തു.\n“കേട്ടോടീ..സുമക്കൊച്ചേ....ജെനോവാ ചരിതവും കാറല്‍മാന് ചരിതവും ഒക്കെ ഞങ്ങള് അങ്ങ് കൊടുങ്ങലൂരേം അമ്പലപ്പോഴേലേം പള്ളി പെരുന്നാളിന് ലൂക്കോസച്ചന്‍റെ കൂടെ പോയി കളിച്ചിട്ടുണ്ട്.”\n“വില്ലാളി വീരനേ..കാറല്‍മാനേ..”എന്ന് പാട്ട് പാടിക്കൊണ്ട് എഴുന്നേറ്റു നിന്ന കഞ്ഞിപൈലോ ചേട്ടന് കുറിയ മുണ്ടെടുത്ത് തലയില് വട്ടത്തില് കെട്ടി ഗാംഭീര്യത്തില് ഒരു നിമിഷം നിന്നു. അയാളുടെ വാര്‍ധക്യം ബാധിച്ച നരച്ച കണ്പീലികളും പുരികകൊടികളും എഴുന്നു നിന്നു. എന്നിട്ട് കാലുകള് നിലത്ത് ഉറച്ചു ചവിട്ടി രണ്ടു ചുവടുകള് വെച്ച് കാണിച്ചു.\nഒലോന്നന് ചേട്ടന് വീണ്ടും “ഉം...”എന്ന് മൂളി. സുമ വേഗം സ്പൂണിലെ വെള്ളം വായിലേക്ക് ഒഴിച്ച് കൊടുത്തു.\n"എന്നാ മിന്നണ ഉടുപ്പുകളൊക്കെ ആയിരുന്നെന്നോ രാജവിന്റെം റാണിയുടെ വേഷത്തിനൊക്കെ. പടയാളികള്‍ക്ക് തലേല് കിന്നരി തൊപ്പിയും കൈയ്യില് വാളും കുന്തവും. വേഷം തയിപ്പിക്കാനായി അക്കൊല്ലത്തെ ഇഞ്ചി വിററ കാശു മുഴോം തീര്‍ത്തെന്നും പറഞ്ഞു വീട്ടില് കത്രീനകുട്ടി എന്നോടു ലഹളക്ക് വന്നു. ഇളയോള് ഗ്രേസിമോക്ക് കമ്മല് മേടിക്കാന് വെച്ചേച്ച കാശല്ലാഞ്ഞോ അത്..? പക്ഷെ പിറ്റേക്കൊല്ലം ഇഞ്ചി പറിച്ചപ്പോ ഞാനവക്ക് കമ്മലൊണ്ടാക്കി കൊടുത്തായിരുന്നു കേട്ടോ..”\nകുഞ്ഞി പൈലോ ചേട്ടന് തുടര്‍ന്നു...\n“പണ്ടത്തെ കുരിശു യുദ്ധോക്കെ ഞങ്ങള് തട്ടേല് അവതരിപ്പിക്കുമ്പോ എന്നാ കയ്യടിയാരുന്നെന്നോ..ഞാനായിരുന്നല്ലോ സൈന്യാധിപന് . ഒലോന്നന്‍റെ കാറല്‍മാന് ചക്രവര്‍ത്തി തട്ടെലോട്ടങ്ങ് തലേം പൊക്കി വരോമ്പോഴത്തെ ആ കൈയ്യടി... എന്‍റെ പ്ലമേനെ..അതൊന്നു കാണണായിരുന്നു.”\nകുഞ്ഞിപൈലോ ചേട്ടന് പഴയ ഓര്‍മ്മയില് നിന്നും വിടുതല് പ്രാപിക്കാനാവാതെ ഓരോന്ന് പറഞ്ഞു കൊണ്ടിരുന്നു.\nഅയാളുടെ വാക്കുകളില് ധീരന്മാരായ രാജാക്കന്മാരും പടയാളികളും അശ്വാരൂഡരായി അട്ടഹസിച്ചു കൊണ്ടു ചീറിപ്പാഞ്ഞു. കാലുകളുടെ മനോഹരമായ ചുവടു വെപ്പില് കാണികള് ഹര്‍ഷാരവം മുഴക്കി. കാലയവനികക്കുള്ളില് മറഞ്ഞ പലരും വിവിധ കഥാ പാത്രങ്ങളായി വന്ന് അരങ്ങു തകര്‍ത്തു. കൊട്ടാരങ്ങളില് രാജാവിന്‍റെ വിളംബരങ്ങളും വീഥികളില് കുതിരക്കുളമ്പടികളും യുദ്ധക്കളത്തില് വാളുകള് തമ്മില് കോര്‍ക്കുന്ന ശബ്ദവും. കാറല്‍മാന് ചക്രവര്‍ത്തി ഭയലേശമെന്യേ തുര്‍ക്കികള്‍ക്കെതിരെ കുരിശുയുദ്ധം നയിച്ചു. പ്രൌഡരായ റോമാ ചക്രവര്‍ത്തിമാര് പരിവാരങ്ങളുമായി നായാട്ടിനു പോയി. അവരുടെ സുന്ദരിമാരായ റാണിമാര് പരിചാരികമാരുമൊത്ത് ഉദ്യാനങ്ങളില് അലസ ഗമനം ചെയ്തു. തോഴിമാരുമോത്തു നീരാടുന്നതിനിടെ കുളക്കരയില് ഇരുന്നു സംഗീതാലാപനം നടത്തി .\nപരിസരം മറന്നുള്ള ആ വിവരണത്തില് കുഞ്ഞുറോതയും വല്‍സ ടീച്ചറും മേരിക്കുട്ടിയും കുഞ്ഞിപ്പൈലോ ചേട്ടന് കാണാതെ ചുണ്ടമര്‍ത്തി ചിരി അടക്കി. ഒലോന്നന് ചേട്ടന്‍റെ മൂളലും ഇതിനോടൊത്തു കൂടി വന്നു.\nകുറച്ചു കഴിഞ്ഞപ്പോള് മഠത്തിലെ സിസ്റ്റര്‍മാര് ബാര്‍ത്തോലോമയും സില്‍വിസ്റ്റയും എത്തി. അതോടെ കുഞ്ഞിപൈലോ ചേട്ടന് സംസാരം നിര്‍ത്തി. അവരെ കണ്ടപ്പോള് പ്ലമേന ചേടത്തിക്ക് ഉത്സാഹമായി.\nഇനി വര്‍ത്താനം നിര്‍ത്തി ഒന്നൂടെ ഒന്ന് പ്രാര്‍ഥിച്ചേ..”\n“ഈശോ മാറിയം ഔസേപ്പേ ..ഈ ആത്മാവിനു കൂട്ടയിരിക്കണേ...”പ്ലമേനയുടെ കൂടെ സിസ്റ്റര് ബാര്‍ത്തലോമയും സില്‍വിസ്റ്റയും ചേര്‍ന്നു. വല്‍സടീച്ചറും മേരിക്കുട്ടിയും കുഞ്ഞുറോതയും അതേറ്റു ചൊല്ലി.”\nപ്രാര്‍ത്ഥന സാമാന്യം ഉച്ചത്തില് പുരോഗമിച്ചു കൊണ്ടിരുന്നു.”\nഇടക്കെപ്പോഴോ ഒലോന്നന് ചേട്ടന് ഒന്ന് കണ്ണ് തുറന്നു, അടച്ചു.\n“ഉം..കണ്ണ് തൊറക്കണോണ്ട്. ഇനി കണ്ണ് തുറക്കുമ്പോ ആ തൂങ്ങപ്പെട്ട രൂപം അങ്ങ് കാണിച്ചേക്കണം കേട്ടോ മേരിക്കുട്ടി..അവസാന കാഴ്ച തൂങ്ങപ്പെട്ട രൂപമാണെങ്കില് സ്വര്‍ഗ്ഗ രാജ്യം ഉറപ്പാ..”\nപ്രാര്‍ത്ഥനക്കിടെ ചേടത്തി പറഞ്ഞു കൊണ്ടിരുന്നു.\nഅതാ.. വീണ്ടും ഒലോന്നന് ചേട്ടന് കണ്ണ് തുറക്കുന്നു. മേരിക്കുട്ടി ഉടനെ തൂങ്ങപ്പെട്ട രൂപം ചേട്ടനു നേരെ കാണിച്ചു. പ്രാര്‍ത്ഥനയുടെ ഇടക്കിടക്ക് ചേട്ടന് ഇടക്കിടക്ക് കണ്ണ് തുറക്കുകയും മേരിക്കുട്ടി അതനുസരിച്ച് ക്രൂശിത രൂപം കാണിക്കുകയും ചെയ്തുകൊണ്ടിരുന്നു. ഇപ്രാവശ്യം കണ്ണ് തുറന്ന ഒലോന്നന് കുറച്ചു നേരം ക്രൂശിലെക്ക് തുറിച്ചു നോക്കി. എന്തോ ഉരുവിട്ടു.\nകുഞ്ഞിപ്പൈലോ സംശയത്തോടെ ചുറ്റുമുള്ള സ്ത്രീകളെ നോക്കി. പിന്നീട് എഴുന്നേറ്റ് കട്ടിലിനരികെ ചെന്ന് ഉച്ചത്തില് ചോദിച്ചു.\n“എന്നാ ഒലോന്നാ..ഇങ്ങനെ നോക്കണേ...? ഞങ്ങളെ ഒക്കെ മനസ്സിലായോ..?”\n“ഉം...”ഒലോന്നന് ഒന്ന് മൂളി. പിന്നെ ചേട്ടന് തെല്ല് ഉച്ചത്തില് എന്തോ അവ്യക്തമായി പറഞ്ഞു.\n“ങേ..എന്നാ ഒലോന്നാ ഒന്നോടെ പറഞ്ഞേ...”\n“കുറേപ്പേര് പാട്ട് കാര്.. കുറെപ്പേര് കാട്ടുകാര് *... “ മനുഷേനെ സ്വൈര്യായി കെടക്കാനും സമ്മതിക്കേലേ..”\nവാക്കുകള്‍ക്ക് കുഴച്ചില് ഉണ്ടെങ്കിലും ഇത്തവണ ഒലോന്നന് ചേട്ടന് പറഞ്ഞത് എല്ലാവര്ക്കും മനസ്സിലായി.\nമേരിക്കുട്ടിയുടെ കയ്യിലെ ഉയര്‍ത്തി പിടിച്ച ക്രൂശിത രൂപം അറിയാതെ മടിയിലേക്ക് താഴ്ന്നു. സിസ്റ്റര് ബാര്‍ത്തോലോമയും സില്‍വിസ്റ്റയും അരുതാത്തതെന്തോ കേട്ടപോലെ ചുറ്റും നോക്കി. എല്ലാ മുഖങ്ങളിലും ഒരു വല്ലായ്ക. എങ്കിലും മൂളി മൂളി കിടന്ന ആള് കണ്ണ് തുറന്ന് സംസാരിച്ചതിന്‍റെ സമാധാനവും.\nഎല്ലാവരെയും സൂക്ഷിച്ചു നോക്കിയ ഒലോന്നന് ചേട്ടന് എഴുന്നേറ്റിരിക്കണം എന്ന് ആഗ്യം കാണിച്ചു.\nസുമയും കുഞ്ഞിപൈലോ ചേട്ടനും ചേര്‍ന്ന് അദ്ദേഹത്തെ താങ്ങി ഇരുത്തി. “കൈ വിട്ടോ പെണ്ണെ. എനിക്ക് കുഴപ്പമൊന്നും ഇല്ല.”\nഒലോന്നന് ചേട്ടന് സുമയെ നോക്കി പറഞ്ഞു. സുമ കൈവിട്ടു ആശങ്കയോടെ ഒലോന്നന്‍റെ അരികില് തന്നെ നിന്നു.\nഇരിപ്പുറച്ച ശേഷം ഒലോന്നന് കുഞ്ഞിപൈലോയെ നോക്കി നല്ലൊരു ചിരി ചിരിച്ചു. എന്നിട്ട് തനിയെ എഴുന്നേല്‍ക്കാന് ശ്രമിച്ചു. പിടിക്കാന് ചെന്ന സുമയും മറ്റു സ്ത്രീകളെയും തടഞ്ഞു കൊണ്ടു ഒരു മാസത്തോളം ബോധമറ്റു കിടന്ന ചേട്ടന് എല്ലാവരെയും അത്ഭുതപ്പെടുത്തി താനേ എഴുന്നേറ്റു നിന്നു.\nഅത്ഭുതം മാറാതെ സ്തംഭിച്ചു നില്‍ക്കുന്ന കുഞ്ഞിപൈലോയെ നോക്കി ഒലോന്നന് ചേട്ടന് ഉറക്കെ പറഞ്ഞു.\n“വാ...വാടാ...കുഞ്ഞിപ്പൈലോ..നമുക്ക് രണ്ടു ചുവടു നോക്കാം. ”\nചെന്നിയിലെ ആ പിടച്ച് കിടക്കുന്ന ഞെരമ്പ് അവിടെത്തന്നെ ഉണ്ടോ എന്ന് പ്ലമേന ചേടത്തി സൂക്ഷിച്ചു നോക്കുന്നതിനിടെ “വില്ലാളി വീരനേ...കാറല് മാനേ...”എന്ന് പാടി ഒലോന്നന് ചേട്ടന് ദുര്‍ബലമായ കാലുകള് ഉയര്‍ത്തി ചുവടു വെച്ചു തുടങ്ങി. പിന്നെ പിടിച്ചു നില്‍കാനായില്ല കുഞ്ഞി പൈലോക്ക്. കാറല്‍മാന് ചക്രവര്‍ത്തിക്കൊപ്പം സൈന്യാധിപന് ചുവടുകള് ആരംഭിച്ചതേ ഒലോന്നന് കുഴഞ്ഞു വീഴാന് തുടങ്ങി. കട്ടിലിലേക്ക് താങ്ങിപ്പിടിച്ചു കിടത്തിയ സുമ ഒലോന്നന് ചേട്ടന്‍റെ അവസാന ശ്വാസം കണ്ടു വലിയ വായില് കരഞ്ഞെങ്കിലും അതൊന്നും അറിയാതെ കുഞ്ഞി പൈലോ എന്ന സൈന്യാധിപന് അപ്പോഴും കാറല്‍മാന് ചക്രവര്‍ത്തിയുടെ ആഞ്ജകള്‍ക്കൊപ്പം ചുവടു വെച്ചു കൊണ്ടിരുന്നു. മേരിക്കുട്ടിയുടെ കയ്യിലിരുന്ന ക്രൂശിത രൂപം തല ഉയര്‍ത്തി കുഞ്ഞിപൈലോക്കൊപ്പം ചുവടു വെക്കുന്ന ഒലോന്നനെ നോക്കി നിന്നു.\n(ഒക്ടോബര് ലക്കം 'വാചിക'ത്തില് പ്രസിദ്ധീകരിച്ചത്)\nചവിട്ടു നാടകം: അന്യം നിന്നു പോയ ഒരു ക്രിസ്ത്യന് കലാരൂപം. യൂറോപ്പില് പ്രചാരമുള്ള ഓപ്പറയുടെ ഒരു പകര്‍പ്പാണ് ഇതെന്നു വേണമെങ്കില് പറയാം.ബൈബിള് കഥകള്, റോമാ ചക്രവര്‍ത്തിമാരുടെ കഥകള്, പണ്ടത്തെ കുരിശു യുദ്ധം ഇവയൊക്കെ ആയിരുന്നു വിഷയം.\nPosted by റോസാപ്പൂക്കള് at Saturday, October 13, 2012


Tuesday 31 January 2017 10:08 pm IST\nതോമാട്ടുചാല് : തോമാട്ടുചാല് ശ്രീചിന്മയ വിദ്യാമന്ദിരം നഴ്‌സറി ആന്‍ഡ് യുപി സ്‌കൂളിന്റെ 34-ാം വാര്‍ഷികാഘോഷം നടത്തി. ബത്തേരി ബ്ലോക്ക് പഞ്ചായത്ത് അംഗം എം.യു. ജോര്‍ജ് ഉദ്ഘാടനം ചെയ്തു. വിദ്യാലയ സമിതി പ്രസിഡന്റ് രവീന്ദ്രന് അമ്പാടി അധ്യക്ഷത വഹിച്ചു. എം.കെ. ശ്രീനിവാസന് മുഖ്യപ്രഭാഷണം നടത്തി. പ്രധാനാധ്യാപകന് കെ.എന്. സന്തോഷ് വാര്‍ഷിക റിപ്പോര്‍ട്ട് അവതരിപ്പിച്ചു. ജയപ്രവീണ്, വത്സ തങ്കച്ചന് തുടങ്ങിയവര് പങ്കെടുത്തു.


മന്ത്രി ഇ പി ജയരാജനും ഭാര്യ പി കെ ഇന്ദിരയും കൊവിഡ് മുക്തരായി ആശുപത്രി വിട്ടു | BIG14NEWS മന്ത്രി ഇ പി ജയരാജനും ഭാര്യ പി കെ ഇന്ദിരയും കൊവിഡ് മുക്തരായി ആശുപത്രി വിട്ടു | BIG14NEWS\nമന്ത്രി ഇ പി ജയരാജനും ഭാര്യ പി കെ ഇന്ദിരയും കൊവിഡ് മുക്തരായി ആശുപത്രി വിട്ടു\nകണ്ണൂര്: മന്ത്രി ഇ പി ജയരാജനും ഭാര്യ പി കെ ഇന്ദിരയും കൊവിഡ് മുക്തരായി ആശുപത്രി വിട്ടു. കണ്ണൂര് പരിയാരം മെഡിക്കല് കോളേജിലാണ് ഇരുവരും ചികിത്സ തേടിയിരുന്നത്. ഇന്ന് നടത്തിയ ആന്റിജന് ടെസ്റ്റ് നെഗറ്റീവായതിനെത്തുടര്‍ന്നാണ് ഇരുവരും വീട്ടിലേക്ക് മടങ്ങിയത്. ആദ്യ ടെസ്റ്റ് നെഗറ്റീവായെങ്കിലും ഇരുവരും അടുത്ത ഏഴ് ദിവസത്തേക്ക് നിരീക്ഷണത്തില് തന്നെ തുടരും.\nമന്ത്രിയുടെ ഭാര്യ ക്വാറന്റീനില് പോകുന്നതിന് പകരം ബാങ്കില് ലോക്കര് തുറക്കാനെത്തിയെന്നത് വലിയ വിവാദമുണ്ടാക്കിയിരുന്നു. വാര്‍ത്ത പുറത്തുവന്നതിനെത്തുടര്‍ന്ന് താന് ക്വാറന്റീനിലല്ല എന്ന മറുവാദവുമായി വീഡിയോ സന്ദേശവുമായി അവര് തന്നെ രംഗത്തെത്തി. മന്ത്രിയുടെ ഭാര്യ സെക്കന്ററി കോണ്ടാക്ട് ആയിരുന്നു. സെക്കന്ററി കോണ്ടാക്ടായ എല്ലാവരും ക്വാറന്റീനില് തുടരണമെന്നതാണ് ആരോഗ്യവകുപ്പ് നിഷ്‌കര്‍ഷിക്കുന്ന ചട്ടം. സെപ്റ്റംബര് പത്താം തീയതിയാണ് അവരുടെ ടെസ്റ്റ് എടുക്കുന്നത്. അന്ന് തന്നെയാണ് അവര് ബാങ്കിലെത്തിയതും. പതിനൊന്നാം തീയതി അവര് കൊവിഡ് പോസിറ്റീവാണെന്ന് കണ്ടെത്തി. തുടര്‍ന്ന് പരിയാരത്തെ സ്‌പെഷ്യല് വാര്‍ഡില് ചികിത്സയ്ക്കായി അവരെ പ്രവേശിപ്പിക്കുകയായിരുന്നു.\nPrevious articleകോവിഡ് രോഗമുക്തിയില് അമേരിക്കയെ മറികടന്ന് ലോകത്ത് ഇന്ത്യ ഒന്നാമത്\nNext articleപ്രധാനമന്ത്രിയുടെ ജന്മദിനാഘോഷത്തിനിടെ വാതകം നിറച്ച ബലൂണുകള് പൊട്ടിത്തെറിച്ച് ബിജെപി പ്രവര്‍ത്തകര്‍ക്ക് പരിക്ക്; വീഡിയോ വൈറല്


സാഹിത്യവാരഫലം 1998 02 06 - Sayahna\nസാഹിത്യവാരഫലം 1998 02 06\n1 ധന്യമായ ജീവിതം\n3 സൂര്യനും ഋജുരേഖയും\n4 കലാകാരനായ നമ്പൂതിരി\n5 കാരുണ്യമുള്ള മലയാറ്റൂർ\nതെക്കേയമേരിക്കയിലെ ആർജ്ജന്റീന രാജ്യത്ത് ആൽത ഗ്രാസിയ (Alta Gracia) എന്ന ജനസന്ദർശന കേന്ദ്രത്തിൽ 1928-ൽ ജനിക്കുകയും 1967-ൽ സി. ഐ. എ പൂജന്റ് ഫേലേക്സ് റൊത്രിഗേസിന്റെ (Felix Rodriguez) മേൽനോട്ടത്തിൽ വധിക്കപ്പെടുകയും ചെയ്ത ഏർനേസ്കോ ചേ ഗേവാറായെ (Ernesto Che Guevara) ഞാൻ മഹാനെന്നു വിശേഷിപ്പിക്കുന്നു. ‘ധർമ്മത്തിന്റെ മാർഗ്ഗത്തിലാണ് ജീവിതം. ആ മാർഗ്ഗത്തിൽ മരണമില്ല’ എന്ന വിശുദ്ധ വചനമനുസരിച്ച് ജീവിതം നയിക്കുന്നവനാണ് മഹാൻ. അദ്ദേഹം വധിക്കപ്പെട്ടാലും മരിക്കുന്നില്ല. ബലീവിയയിലെ (Bolivia) അൻഡീസ് പർവ്വതപംക്തികളിൽ ഒളിപ്പോരു നടത്തുന്ന വേളയിലാണ് ഗേവാറാ ബന്ധനസ്ഥനായത്. അദ്ദേഹത്തിന്റെ തോക്ക് ശത്രുക്കളുടെ വെടിയേറ്റു തകർന്നു. രണ്ടു വെടികൂടി ഉണ്ടായി. ഗേവാറാ ക്ഷതാംഗനായി. ശത്രു തോക്ക് അദ്ദേഹത്തിന്റെ നേർക്കു ചൂണ്ടി. അപ്പോൾ അദ്ദേഹം പറഞ്ഞു: Don’t shoot. I am Che Guevara. I am worth more to you alive than dead (തോക്ക് ചൂണ്ടിയ ശത്രു തന്നെയാണ് ചേയുടെ ഈ വാക്കുകൾ പിന്നീട് മറ്റുള്ളവരെ അറിയിച്ചത്).\nശത്രുപക്ഷത്തെ ലഫ്റ്റനെന്റ് കേണൽ അദ്ദേഹത്തോടു ചോദിച്ചു: Are you Cuban or Argentine? ചേയുടെ മറുപടി I am Cuban, Argentine, Bolivian, Peruvian, Eaudorian etc. You understand? വീണ്ടും ലഫ്റ്റനന്റ് കേണലിന്റെ ചോദ്യം: What made you decide to operate in our country? ചേ പറഞ്ഞു: Can’t you see the state in which the peasants live. They are almost like savages, living inastate of poverty that depresses the heart, having only one room in which to sleep and cook and no clothing to wear, abandoned like animals.\nറൊത്രീഗേസ് ചേ ഗേവാറായെ ആലിംഗനം ചെയ്തു. റൊത്രിഗേസ് പിന്നീടു പറഞ്ഞു: “It wasatremendously emotional moment for me. I no longer hated him. His moment of truth had come, and he was conducting himself likeaman. He was facing death with courage and grace.”\nമാറിയോ എന്ന സാജെന്റെ പ്രതികാര വാഞ്ചയോടു കൂടി തോക്കെടുത്തു. വെടിവച്ചു. ചേയുടെ അവസാനത്തെ വാക്കുകൾ ഇങ്ങനെ: “I know you’ve come to kill me. Shoot, coward you are only going to killaman.”\nറൊത്രീഗേസ് ഇരുപത്തിയഞ്ചു വർഷത്തിനു ശേഷം എഴുതി: “ചേ മരിച്ചിരിക്കാം. പക്ഷേ അദ്ദേഹത്തിന്റെ ആസ്മ - എന്റെ ജീവിതത്തിൽ ഒരിക്കലും എനിക്കില്ലാത്തതു - എന്നോടു ചേർന്നു. ഈ ദിവസം വരെ എന്റെ വിട്ടുമാറാത്ത ശ്വാസം മുട്ടൽ ചേയെ ഓർമ്മിപ്പിച്ചുകൊണ്ടിരിക്കുന്നു.”\nചേയുടെ മൃതശരീരം കുഴിച്ചിടുന്നതിനു മുൻപ് അദ്ദേഹത്തിന്റെ രണ്ടു കൈയും വെട്ടിമാറ്റി. കൈകളില്ലാത്ത ആ അസ്ഥിപഞ്ജരത്തിനു വേണ്ടി അന്വേഷണം നടന്നു. ഇന്നുവരെ അതു കണ്ടെത്താനായില്ല. ഹൃദയത്തെ ദ്രവിപ്പിക്കുന്ന ഈ വിവരങ്ങളെല്ലാം ജൊൻ ലി അൻഡേഴ്സൻ എഴുതിയ “Che Guevara - A Revolutionary Life” എന്ന ജീവചരിത്രത്തിലാണുള്ളത്. 814 പുറങ്ങളുള്ള ഒരു മഹാഗ്രന്ഥമാണിത്. മഹാഗ്രന്ഥം മാത്രമല്ല മഹൽഗ്രന്ഥവും കൂടിയാണിത് (Bantam Books).\nചേ വധിക്കപ്പെടുന്നതിന് അല്പം മുൻപ് റൊത്രിഗേസ് അദ്ദേഹത്തോടു ചോദിച്ചു കുടുംബത്തിനു നൽകാൻ സന്ദേശം വല്ലതുമുണ്ടോയെന്ന്. ചേ പറഞ്ഞു: “Tell Fidel that he will soon seeatriumphant revolution in America … And tell my wife to remarry and to try to be happy.”\nഈ വാക്കുകളിൽ പ്രതിഫലിക്കുന്ന മനുഷ്യസ്നേഹമുണ്ടല്ലോ അതാണ് ചേയെ ഒളിപ്പോരുകാരനാക്കിയത്. ക്യൂബൻ സർക്കാരിൽ സമുന്നത സ്ഥാനത്തിരുന്ന അദ്ദേഹം അതുപേക്ഷിച്ച് കോംഗോയിലേക്കു പോയത്. ബലീവിയയിലേക്കു പോയത് അവിടത്തെ മർദ്ദിത ജനങ്ങളെ സംരക്ഷിക്കാനാണ്. വിപ്ലവകാരി ഒളിപ്പോരുകാരനാകുന്നത് മറ്റു മാർഗ്ഗങ്ങൾ അടയ്ക്കപ്പെട്ടിരിക്കുന്നു എന്നു കാണുമ്പോഴാണ്. ചോര ചിന്തുന്നതിനെയും അക്രമപ്രവർത്തനങ്ങൾ നടത്തുന്നതിനെയും ഗാന്ധി ശിഷ്യനായ ഞാൻ നീതിമത്കരിക്കുകയല്ല. ഒളിപ്പോരുകാരന്റെ വിക്ഷണഗതിയിലൂടെ കാര്യങ്ങൾ പറയുകയാണ്. ഒളിപ്പോരിലൂടെ ഒരു ചെറിയ പുരുഷ സമൂഹത്തിന് സോഷ്യലിസ്റ്റ് വിപ്ലവമുണ്ടാക്കാമെന്ന് ചേയുടെയും കാസ്ത്രോയുടെയും സുഹൃത്തായ ഷ്യൂൾ റേഷിസ് ദബ്രേ (Jules Regis Debray) പറഞ്ഞു. പക്ഷേ ഈ സിദ്ധാന്തം പ്രായോഗികതലത്തിൽ പരാജയപ്പെട്ടു. പരാജയപ്പെട്ടെങ്കിലും ചേയുടെ രക്തസാക്ഷിത്വം സിദ്ധാന്തത്തിനു പുനരുജ്ജീവനം നൽകിയിരിക്കുന്നു.\nഎണ്ണൂറോളം പുറങ്ങൾ കൊണ്ട് ജീവചരിത്രകാരൻ വർണ്ണിച്ചിരിക്കുന്ന സംഭവം സംഭവപരമ്പരകളേയും ചേയുടെ ജീവിതരീതികളേയും ഈ ലേഖനത്തിന്റെ ഹ്രസ്വതയിലൊതുക്കാൻ വയ്യ. അതുകൊണ്ട് ഗ്രന്ഥം വായിക്കൂ എന്നേ എനിക്കു പറയാനുള്ളൂ.\nകവിതയെ സ്നേഹിച്ച, പുസ്തകങ്ങളെ സ്നേഹിച്ച സഹൃദയനായിരുന്നു ചേ. യുവാവായിരിക്കുമ്പോൽ തന്നെ അദ്ദേഹം ഫ്രോയിറ്റിന്റെയും ബർട്രൻഡ് റസ്സലിന്റെയും ഗ്രന്ഥങ്ങൾ വായിച്ചു. ഗ്രീക്ക് സാഹിത്യത്തിൽ തുടങ്ങി അൽഡസ് ഹക്സ്‌ലിയുടെ ചിന്തോദ്ദീപങ്ങളായ രചനകൾ വരെ ചെന്നെത്തി ഈ ഒളിപ്പോരുകാരൻ. അദ്ദേഹത്തിന് ഏറ്റവും ഇഷ്ടപ്പെട്ട ഗ്രന്ഥം ജവർഹർലാൽ നെഹ്രുവിന്റെ ‘The Discovery of India’ ആയിരുന്നു. വായിച്ചു കഴിഞ്ഞതിനു ശേഷം അതിനെക്കുറിച്ച് ആദരാഭിനന്ദനങ്ങളോടെ ചേ കൂട്ടുകാരോടു സംസാരിച്ചു. ചിലപ്പോൾ അദ്ദേഹം കവിതയും എഴുതിയിരുന്നു. ചേയുടെ സിദ്ധികളൊക്കെ മനസ്സിലാക്കിയ ഷാങ് പോൾ സാർത്ര് അദ്ദേഹത്തിന്റെ മരണത്തിനു ശേഷം പറഞ്ഞതെന്തൊക്കെയാണെന്നോ?‘ The most complete human being of our age’ ഈ സമ്പൂർണ്ണനായ മനുഷ്യനെ കാണണമെന്നുണ്ടെങ്കിൽ ഈ ജീവചരിത്രം വായിക്കണം. സഹധർമ്മിണിയെ സ്നേഹിച്ച ഭർത്താവ്. സ്വന്തം കുഞ്ഞുങ്ങളെ പ്രാണനെപ്പോലെ കരുതിയ അച്ഛൻ. ജീവിതക്ലേശങ്ങൾ അനുഭവിക്കുന്ന പാവപ്പെട്ടവർക്ക് വേണ്ടി പടവെട്ടിയ മനുഷ്യസ്നേഹി. കാസ്ത്രോ, മാവോ സെ തൂങ്, ക്രൂഷ്ചോഫ്, സാർത്ര്, സീമോൻ ദെ ബൊവ്വാർ ഈ മഹാവ്യക്തികളുടെ സ്നേഹഭാജനം ഇങ്ങനെയൊക്കെയുള്ള ചേ ഗേവാറായെ കാണാൻ ഈ ജീവചരിത്രം നമ്മളെ സഹായിക്കുന്നു. മാവോയ്ക്കും ക്രൂഷ്ചോഫിനും കൈകൊടുത്ത് സമന്മാരെപ്പോലെ അവരോട് സംസാരിച്ച ഈ വലിയ വ്യക്തി ഹവാനായിൽ ഒരു സാധാരണക്കാരനായ കൂലിക്കാരനെപ്പോലെ, മറ്റു കൂലിക്കാരോട് ഒരുമിച്ച് പണിചെയ്തിരുന്നു. ‘കമ്മ്യൂണിസ്റ്റ് സമർപ്പണത്തിനും ത്യാഗത്തിനും നിദർശകത്വം വഹിച്ച് അദ്ദേഹം ഒരു ഉന്തുവണ്ടിയിൽ ഭാരമാർന്ന ഒരു ചാക്ക് കെട്ടി വച്ച് വലിച്ചുകൊണ്ടുവരുന്ന ചിത്രം ഇപ്പുസ്തകത്തിലുണ്ട്. മരിച്ചെങ്കിലും കണ്ണൂ തുറന്നു വച്ച് കിടക്കുന്ന ചിത്രവും. ആ നിശ്ചേതന ശരീരം ദർശിച്ച് ലക്ഷക്കണക്കിന് ആളൂകൾ നടന്നുപോയി. ഒരാശുപത്രിയിലെ കന്യാസ്ത്രീകൾ അദ്ദേഹത്തിന് യേശുക്രിസ്തുവുമായി ഛായാസാദൃശ്യമുണ്ടെന്ന് പറഞ്ഞു. സ്ത്രീകൾ ഓർമ്മയ്ക്കായി സൂക്ഷിച്ചുവയ്ക്കാൻ അദ്ദേഹത്തിന്റെ മുടിച്ചുരുളുകൾ മുറിച്ചെടുത്തു.\nധന്യമായ ജിവിതം ചേയുടേത്. ആരോ പറഞ്ഞതു പോലെ ഈ ഗ്രന്ഥം തൊടുന്ന ആളൂകൾ ആ മഹാപുരുഷനെ തൊടുന്നു.\nകാമുകിക്ക് ആയിരക്കണക്കിന് രൂപ ചെലവാക്കിക്കൊണ്ടിരിക്കണം. എന്നാലേ അവൾ വിട്ടു പോകാതിരിക്കൂ. ഭാര്യയ്ക്ക് ഒരു ബ്ലൗസിനുള്ള തുണി പോലും വാങ്ങിച്ചുകൊടുക്കേണ്ടതില്ല\nനിങ്ങൾ വൈകുന്നേരങ്ങളിൽ പട്ടണത്തിലെ ചായക്കടകളിൽ കയറുന്നത് ഞാൻ കാണുന്നു. ദുശ്ശീലമല്ലേ അത്?\nഎനിക്ക് മൂന്നുദിവസത്തെ പഴക്കമുള്ള വടയും മറ്റും ഇഷ്ടമാണ്. പഴകിയ ഭക്ഷണസാധനങ്ങൾ കഴിക്കാൻ തിരുവനന്തപുരം പോലെ സൗകര്യമുള്ള വേറെ സ്ഥലമില്ല കേരളത്തിൽ. നഗരസഭയ്ക്കു നന്ദി.\nകാമുകിയും ഭാര്യയും… എന്തേ വ്യത്യാസം?\nകാമുകിക്ക് ആയിരക്കണക്കിന് രൂപ ചെലവാക്കിക്കൊണ്ടിരിക്കണം. എന്നാലേ അവൾ വിട്ടു പോകാതിരിക്കൂ. ഭാര്യയ്ക്ക് ഒരു ബ്ലൗസിനുള്ള തുണി പോലും വാങ്ങിച്ചുകൊടുക്കേണ്ടതില്ല.\nഎന്റെ ഗുരുനാഥനാണ് എൻ. കൃഷ്ണപിള്ള. കുമാരനാശാന്റെ കൃതികളിലെ സ്നേഹം, പ്ലെറ്റോണിക് സ്നേഹമാണെന്ന് അദ്ദേഹം ക്ലാസ്സിൽ പറഞ്ഞു. ശരിയാണോ ഇത്?\nശരിയല്ല. നളിനിയും പൂർവ്വകാമുകനും, ലീലയും മദനനും, വാസവദത്തയും ഉപഗുപ്തനും വിവാഹം കഴിച്ചതിനു ശേഷം വെവ്വേറെ മുറികളിൽ ഉറങ്ങിയിരുന്നെങ്കിൽ അത് പ്ലേറ്റോണിക് സ്നേഹമാകുമായിരുന്നു. നമ്മുടെയിടയിൽ മധുവിധുവിനു ശേഷം ദമ്പതിമാർക്ക് ആ സ്നേഹമാണ്.\nകേരളത്തിലെ സാമൂഹ്യപരിഷ്കർത്താക്കളെക്കുറിച്ച് എന്തു പറയുന്നു, നിങ്ങൾ?\nലോകം നന്നാക്കണമെന്ന ദൃഢനിശ്ചയത്തോടെ കാലത്ത് കാറിൽ കയറിപ്പോകുന്നു. അഞ്ചാറ് കമ്മിറ്റികളിൽ പങ്കുകൊണ്ട് വാതോരാതെ സംസാരിച്ചതിനു ശേഷം വീട്ടിൽ വന്ന് ‘മൂക്കുമുട്ടെ’ ആഹാരം കഴിച്ചിട്ടു കിടന്നുറങ്ങുന്നു (സമൂഹ പരിഷ്കർത്താവ് എന്നു പറയണം. സാമൂഹ്യ പരിഷ്കർത്താവ് സമൂഹത്തിന്റെ പരിഷ്കർത്താവല്ല. സാമൂഹ്യത്തിന്റെ പരിഷ്കർത്താവാണ്).\nഞാൻ ദില്ലിയിലാണ് താമസിക്കുന്നത്. തിരഞ്ഞെടുപ്പിന് അയ്യായിരം രൂപ ഒരു സ്ഥാനാർത്ഥിക്ക് കൊടുക്കണമെന്നുണ്ട്. ആർക്കാണ് ഞാൻ അതു കൊടുക്കേണ്ടത്?\nതാങ്കൽ കഴിയുന്നിടത്തോളം ചാണകം ശേഖരിച്ച് വടക്കേ ഇൻഡ്യയിലുള്ള നേതാക്കൾക്ക് കൊടുത്താൽ മതി അവർ അങ്ങോട്ടുമിങ്ങോട്ടും ചാണകമെടുത്തെറിഞ്ഞ് ചാണകമില്ലാത്ത അവസ്ഥയിലാണ്. വേഗമാകട്ടെ ചാണകം ശേഖരിക്കൂ. അയ്യായിരം രൂപ എനിക്ക് അയച്ചുതരൂ. ഞാൻ പുസ്തകം വാങ്ങാം. അവയെക്കുറിച്ച് എഴുതാം.\nതിരുവനന്തപുരത്തെ വിരൂപങ്ങളായ കെട്ടിടങ്ങൾ ഏവ?\nഅക്കൗണ്ടന്റ് ജനറൽ ഓഫീസ് കെട്ടിടം, വഴുതക്കാട്ടെ ടാഗോർ സെന്റിനറി ഹാൾ, സെക്രട്ടേറിയേറ്റിന് എതിരുവശത്തുള്ള കമ്പിയാപ്പീസ് ഇവയെക്കാൾ വിരൂപങ്ങളായ കെട്ടിടങ്ങൾ ഈ ലോകത്ത് വേറെ എവിടെയെങ്കിലുമുണ്ടോ എന്നു സംശയമെനിക്ക്.\nബാലസാഹിത്യ രചനയ്ക്ക് സർക്കാർ പ്രോത്സാഹനം നൽകേണ്ടതല്ലേ?\nപാടില്ല. ബാലസാഹിത്യ രചന വ്യർത്ഥരചനയാണ്. കാരണം ഇന്നത്തെ അഞ്ചുവയസ്സായ ഏതൊരു പെൺകുട്ടിക്കും ആൺകുട്ടിക്കും അറുപതു വയസ്സായ തടിമാടനെക്കാൾ അറിവുണ്ട്. മനസ്സിന് പരിപാകമുണ്ട്. കിഴവന്മരെക്കൊണ്ട് വേണം ഇന്നത്തെ ബാലസാഹിത്യ കൃതികൾ വായിപ്പിക്കാൻ.\nകോട്ടയത്തു നിന്ന് ഞങ്ങൾക്ക് എറണാകുളത്തേക്ക് പോകണം. എന്റെകൂടെയുണ്ടായിരുന്ന ഒരു സ്നേഹിതന് പെരുമ്പാവൂരിൽ ഒരു ബന്ധുവിനെയും കാണണം. ഞങ്ങൾ യാത്ര തിരിച്ചു. കുറേ നേരം കഴിഞ്ഞപ്പോൾ തലചുറ്റുന്നതുപോലെ തോന്നി. ഇത്രമാത്രം വളവുകളും തിരിവുകളുമുള്ള റോഡ് കേരളത്തിൽ വേറെ എവിടെയെങ്കിലുമുണ്ടോ എന്ന് എനിക്ക് സംശയമായി. ആ വക്രഗതിയാർന്ന യാത്രയാണ് എനിക്ക് തലചുറ്റലുണ്ടാക്കിയത്. സർ സി. പി. രാമസ്വാമി അയ്യരുടെ ആജ്ഞയനുസരിച്ച് നിർമ്മിച്ച തിരുവനന്തപുരം കന്യാകുമാരി റോഡിലൂടെ ഞാൻ എത്ര തവണയാണ് സഞ്ചരിച്ചിട്ടുള്ളത്? വളവില്ല, തിരിവില്ല. പരമസുഖം. ഞാനിതൊക്കെ സുഹൃത്തിനോടു പറഞ്ഞപ്പോൾ ‘തിരുവനന്തപുരത്തു നിന്ന് നമുക്ക് ആലപ്പുഴ വഴി എറണാകുളത്തേക്ക് പോയാൽ മതിയായിരുന്നു. പെരുമ്പാവൂരിലെ ബന്ധുദർശനം ഒഴിവാക്കാമായിരുന്നു എന്ന് അദ്ദേഹം പശ്ചാത്താപത്തോടെ പറഞ്ഞു. സാഹിത്യത്തിൽ തല്പരനായ ആ ചങ്ങാതിയോട് ഞാൻ ചോദിച്ചു: സ്പാനിഷ് - അമേരിക്കൻ തത്വചിന്തകനായ സാന്തായാനായുടെ ‘The\nSense of Beauty എന്ന പുസ്തകം വായിച്ചിട്ടുണ്ടോ എന്ന്. ‘ഇല്ല’ എന്നു കൂട്ടുകാരൻ മറുപടി പറഞ്ഞപ്പോൾ ആ ഗ്രന്ഥത്തിൽ സിംബലിസത്തെക്കുറിച്ചു സാന്തായാനാ എഴുതിയത് ഞാൻ അദ്ദേഹത്തെ അറിയിച്ചു. ഒരു ഋജുരേഖ വരച്ചിട്ട് വളവോ തിരിവോ ഇല്ലാത്ത റോഡിലൂടെ സഞ്ചരിച്ചാൽ ഉണ്ടാകുന്ന സുഖമാണ് ആ രേഖ സൂചിപ്പിക്കുന്നതെന്നു പറഞ്ഞാൽ പറയുന്നവനെസ്സംബന്ധിച്ചിടത്തോളം അതുശരി. പക്ഷേ മറ്റുള്ളവർക്കു അതു ശരിയാവണമെന്നില്ല എന്നോ മറ്റോ ആ തത്ത്വചിന്തകൻ The Sense of Beauty ഇത് സ്‌പഷ്ടമാക്കിയുട്ടുണ്ടെന്നു ഞാൻ പറഞ്ഞു. പ്രതിരൂപവും (സിംബൽ) ആശയവും തമ്മിലുള്ള ബന്ധം രൂഢീഗതമായിരുന്നാലേ ആളുകൾക്കു സിംബലിസം - പ്രതിരൂപാത്‌മകത്വം- മനസ്സിലാകൂ. സൂര്യനില്ലെങ്കിൽ ഭൂമി നശിച്ചുപോകും. അതുകൊണ്ടു സൂര്യനെ പരമാത്മാവായി കരുതാം. സൂര്യനുദിക്കുമ്പോഴാണു താമര വിടരുക. പരമാത്‌മാവിന്റെ ശക്‌തിയിൽ ഉല്ലസിക്കുന്ന ജീവാത്‌മാവിനെ അക്കാരണത്താൽ താമരയായി സങ്കൽപിക്കാം. ഇവിടെ സൂര്യനും താമരയും സ്വകാര്യ സിംബലുകളല്ല. പക്ഷേ വക്രഗതിയില്ലാത്ത റോഡിലൂടെ സഞ്ചരിച്ചാലുണ്ടാകുന്ന സുഖം സൂചിപ്പിക്കാൻ ഒരു ഋജുരേഖ വരച്ചുവച്ചാൽ മതിയാവുകയില്ല. അതു വരയ്ക്കുന്നവന്റെ ആശയം ആ പ്രതിരൂപത്തിലൂടെ ദ്രഷ്ടാവിന് പകർന്നു കിട്ടുകില്ല.\nചൂടിനെ ഒരു സ്വകാര്യ സിംബലാക്കി ശ്രീ. ബി. മുരളി എഴുതിയ ‘ഭരണി’ എന്ന ചെറുകഥ (മാതൃഭൂമി ആഴ്ചപ്പതിപ്പ്) ആശയ നിവേദനത്തിന് സമർഥമാണ്. ഒരുത്തൻ ചൂടുകൊണ്ടു കഷ്ടപ്പെടുന്നു. നിലാവുള്ള സമയത്തു മറ്റുള്ളവർക്കു സഹിക്കാാനാവുന്ന ചൂടുള്ളപ്പോൾ അയാൾക്ക് ചൂട് അനുഭവപ്പെടുന്നു.രൂഢീഗതമായ സിംബലിസമല്ല മുരളിയുടേത്. അതിനാൽ ഹൃദയ സംവാദമില്ല. അതില്ലാത്തതുകൊണ്ട് കല ജനിപ്പിക്കേണ്ട അനുഭൂതി ഇതു ഉളവാക്കുന്നതുമില്ല. ചൂട്, ചൂട് എന്നു രചയിതാവ് പല തവണ പറയുന്നതല്ലാതെ ബിംബങ്ങളിലൂടെ ചൂട് പകർന്നു തരുന്നുമില്ല. ജിലേബി എന്നെഴുതിയ കടലാസ്സ് വായിലിട്ടു ചവച്ചാൽ മാധുര്യം അനുഭവപ്പെടില്ലല്ലോ.\nനമ്പൂതിരി കോമളമായ സ്ത്രീ ശരീരത്തെ വരകളിലൂടെ ആവിഷ്കരിക്കുന്നു. ആ ശരീരത്തിന്റെ ചൈതന്യധന്യമായ ആന്തരമണ്ഡലത്തെയും സ്ഫുടീകരിക്കുന്നു. പ്രകൃതി അനുഗ്രഹിച്ചവർക്കു മാത്രം കഴിയുന്ന പ്രക്രിയയാണിത്.\nപീകാസോ വരച്ച സ്ത്രീ രൂപങ്ങളെ വായനക്കാരിൽ ചിലരെങ്കിലും കണ്ടിരിക്കുമല്ലോ. ഇരുപതാം ശതാബ്ദത്തിലെ വലിയ ചിത്രകാരനാണു പീകാസോ. അദ്ദേഹം ക്യാൻവാസിൽ വരച്ച സ്ത്രീകളുടെ രൂപമുള്ള സ്ത്രീയെ എന്റെ വായനക്കാരിൽ അവിവാഹിതരായവർ സഹധർമ്മിണിയായി കിട്ടാൻ കൊതിക്കുമോ? കൊതിക്കില്ലെന്നു മാത്രമല്ല അവരുടെ ഛായയുള്ള ഏതെങ്കിലും സ്ത്രീയെക്കണ്ടാൽ വിവാഹമിച്ഛിക്കുന്നവർ പ്രാണനും കൊണ്ട് ഓടുകയും ചെയ്യും. അതല്ല ശ്രീ. നമ്പൂതിരി മലയാളം വാരികയിൽ വരയ്ക്കുന്ന സ്ത്രീകളെ കണ്ടാൽ ഉണ്ടാകുന്ന മാനസിക നില. ശ്രീ. പുനത്തിൽ കുഞ്ഞബ്ദുള്ളയുടെ ‘ഫത്തേപ്പൂർ സിക്രി’ എന്ന് കഥയിലെ ഒരു കഥാപാത്രത്തെ നമ്മുടെ ദർശനത്തിനായി നമ്പൂതിരി മുപ്പത്തിയെട്ടാം പുറത്തു ആലേഖനം ചെയ്തിരിക്കുന്നതു നോക്കുക. ഇവളെ എനിക്കു വിവാഹം കഴിക്കാൻ സാധിച്ചെങ്കിൽ എന്നാവും ഏതു യുവാവിന്റെയും വിചാരം. ആ പുറമൊന്നു പിറകോട്ടു മറിക്കൂ. മുപ്പത്തിയാറാം പുറത്തിൽ മലയാറ്റൂർ രാമകൃഷ്ണന്റെ നോവലിലെ ഒരു കഥാപാത്രത്തെ നമ്മുടെ കലാകാരൻ ചിത്രീകരിച്ചിരിക്കുന്നതു കാണാം. ‘ഇവളായാലും മതി’ എന്ന വിചാരം മുപ്പത്തിയെട്ടാം പുറത്തിലെ സുന്ദരിയെ കണ്ടയാളിനു ഉണ്ടാകും.\nസ്ത്രീ സൗന്ദര്യത്തെ ലയാത്‌മകത്വമുള്ള ഏതാനും വരകളിലൂടെ ആവിഷ്‌കരിക്കാൻ നമ്പൂതിരിക്കുള്ള സാമർഥ്യം അസാധരണം തന്നെ. ഇതെങ്ങനെ നമ്പൂതിരി നിർവഹിക്കുന്നു? തികഞ്ഞ വസ്തുനിഷ്ഠത്വ ദർശനമെന്നു പറഞ്ഞാൽ വസ്തുവിനെയോ വ്യക്തിയെയോ ബഹിർഭാഗസ്ഥമായി വീക്ഷിക്കുക എന്നതല്ല. മനസ്സിനു സാന്ദ്രീകൃതാവസ്ഥ വരുത്തി വസ്തുവിനെയും വ്യക്തിയേയും ആഴത്തിൽ നോക്കണം. ആ നോട്ടം കൊണ്ട് അവയുടെ ആന്തരാവസ്ഥ കലാകാരനു ഗ്രഹിക്കാൻ കഴിയും. ആ ഗ്രഹണ പാടവം ജന്മസിദ്ധമായ ആലേഖന പാടവത്തോടു ചേരുമ്പോൾ നമ്പൂതിരിയുടെ സുന്ദരങ്ങളായ സ്ത്രീരൂപങ്ങൾ ജനനം കൊള്ളും. ചില കലാകാരന്മാർക്കു സ്ത്രീ ശരീരത്തെ പരിഗണിക്കാതെ അവളുടെ ആന്തരാംശത്തെ സ്‌പർശിക്കാതെ ശരീരത്തെ മാത്രം ചിത്രീകരിക്കാൻ കഴിയും. നമ്പൂതിരി ഇവരിൽ നിന്ന് വിഭിന്നനാണ്. അദ്ദേഹം കോമളമായ സ്ത്രീ ശരീരത്തെ വരകളിലൂടെ ആവിഷ്കരിക്കുന്നു. ആ ശരീരത്തിന്റെ ചൈതന്യധന്യമയ ആന്തരമണ്ഡലത്തെയും സ്ഫുടീകരിക്കുന്നു. പ്രകൃതി അനുഗ്രഹിച്ച വർക്കു മാത്രം കഴിയുന്ന പ്രക്രിയയാണിത്.\n“നിങ്ങളുടെ ഓർമ്മയെ പരിപോഷിപ്പിക്കൂ. കാരണം പ്രകൃതി നിങ്ങൾക്കു അറിവു മാത്രമേ തരൂ എന്നതാണ്. ‘സെറ്റ് പീസ് വേണ്ട. സെറ്റ് പീസ് വേണ്ട  എന്നു പറഞ്ഞത് ഏതു ചിത്രകാരനാണ്? എനിക്കോർമ്മയില്ല. വികസിതോർജ്ജ്വലങ്ങളായ സ്‌മരണകളെ പുനരാവിഷ്കരിച്ച നോവലാണ് മലയാറ്റൂർ രാമകൃഷ്ണന്റെ ‘വേരുകൾ’. അതുതന്നെയാണ് അദ്ദേഹത്തിന്റെ മാസ്റ്റ പീസും. വളരെ വർഷങ്ങൾക്കു മുൻപ് ഞാൻ വായിച്ചതാണ് ആ നോവൽ. പുസ്തകം ഒന്നുകൂടെ കാണാതെ ഓർമ്മയെ എത്ര പരിപോഷിപ്പിച്ചാലും അതിനെക്കുറിച്ച് ഒന്നും പറയാനാവില്ല. എങ്കിലും ഒരു സംശയം. തന്റെ ജോലിയെക്കുറിച്ച് നോവലിസ്‌റ്റ് ആവശ്യകതയിൽക്കവിഞ്ഞ് പ്രതിപാദനം നടത്തിയിട്ടില്ലേ? ഉണ്ടെന്നു തന്നെ ഇരിക്കട്ടെ. എന്നാലും മലയാറ്റൂർ നിത്യജീവിതത്തിൽ കാരുണ്യമുള്ള ആളായിരുന്നു. തിരുവനന്തപുരത്തെ മാസ്‌കറ്റ് ഹോട്ടലിൽ കൂടിയ ഒരു സമ്മേളനത്തിൽ ആരോ അദ്ദേഹത്തിന്റെ ഐ. എ. എസ്. പദവിയെക്കുറിച്ചു പറഞ്ഞപ്പോൾ വിനയം കലർന്ന ഭാഷയിൽ മറുപടി നല്കി അദ്ദേഹം. ‘ഐ. എ. എസ് എന്നത് എനിക്ക് ആഹാരം കഴിക്കാനുള്ളതു മാത്രമാണ്. അതു മനസ്സിലാക്കാതെ എന്നെ ഐ. എ. എസ് ഉദ്യോഗസ്ഥൻ എന്നു മാത്രം വിളിക്കരുത്’ മലയാറ്റൂർ സത്യസന്ധതയോടെയാണത് പറഞ്ഞത്. ഈ സത്യസന്ധതയുടെ infrastructure കാരുണ്യത്തിന്റേതായിരുന്നു. ഞങ്ങൾ തമ്മിൽ വലിയ പരിചയമില്ലാതിരുന്ന കാലത്താണ് എനിക്കൊരു ആപത്തുണ്ടായത്. അതറിഞ്ഞ മലയാറ്റൂർ ഉടനേ എന്റെ സഹായത്തിനെത്തി. അദ്ദേഹം നീട്ടിയ ആ സഹായഹസ്തത്തിൽ പിടിച്ചാണ് ഞാൻ എഴുന്നേറ്റു നിന്നത്. മനുഷ്യനെ സ്നേഹിച്ച ആ മഹാവ്യക്‌തിയുടെ ഈ സ്നേഹവായ്‌പിനേയും കാരുണ്യവായ്പിനേയും കുറിച്ചാണ് ശ്രീ. കെ. ശങ്കരനാരായണൻ ദേശാഭിമാനി വാരികയിൽ എഴുതിയിരിക്കുന്നത് (അൻപുള്ള മലയാറ്റൂർ) ശങ്കരനാരായണന്റെ ലേഖനം വായനക്കരന്റെ ഹൃദയത്തിന്റെ അടിത്തട്ടിലേക്കു ചെല്ലും. മലയാറ്റൂരിന്റെ സത്യസന്ധത ശങ്കരനാരായണനുമുണ്ട്.\nലാറ്റിനമേരിക്കൻ നോവലുകളെക്കുറിച്ചു പറയുമ്പോൾ ഇവിടത്തെ ചില നിരൂപകർക്കും മാർകേസ്, ബോർഹെസ്, അസ്തുറിയാസ്, വാർഗാസ്‌യോസ എന്ന പേരുകളേ നാവിൽ വരൂ. പക്ഷേ മെക്‌സിക്കോ, കൊളമ്പിയ, പെറു,ബലീവിയ. വെനെസൂല, ചിലി, ആർജന്റീന ഇവിടിങ്ങളിലൊക്കെ അനേകം നോവലിസ്റ്റുകൾ തങ്ങളുടെ രചനകൾ കൊണ്ടു ലോക ജനതയെ അദ്ഭുതപ്പെടുത്തിക്കൊണ്ടിരിക്കുന്നു. ആ സത്യം ഇവിടുത്തെ നിരൂപകർ അറിയുന്നില്ല. ഒരു നോവലിസ്റ്റിനെക്കുറിച്ചു മാത്രം ഇവിടെ പറയാം. ആർജന്റീനയിലെ Ricardo Piglia കോർതസാറിനെക്കാൾ വലിയ എഴുത്തുകാരനാണ്. അദ്ദേഹത്തിന്റെ മാസ്റ്റർപീസാണ് Artificial Resporation. ഇതൊന്നുമറിയാതെ ഇവിടെയുള്ളവർ പഴഞ്ചൻ പേരുകൾ പറഞ്ഞുകൊണ്ടിരിക്കുന്നതു പുസ്തകങ്ങൾ കിട്ടാനില്ല എന്നതു കൊണ്ടാവാം. കിട്ടിയാൽത്തന്നെ വാങ്ങുന്നതെങ്ങനെ? ഡോളറിന്റെയും പവന്റെയും നിരക്ക് ദിവസന്തോറും കൂടിക്കൊണ്ടിരിക്കുന്നു. അഞ്ചു കൊല്ലം മുൻപു നൂറ്റമ്പതു രൂപയ്ക്കൂ ഞാൻ വാങ്ങിയ ഒരു പുസ്തകത്തിന്റെ രണ്ടാമത്തെപ്പതിപ്പ് തിരുവനന്തപുരത്തെ ഒരു ബുക്ക്സ്റ്റാളിൽ ഇരിക്കുന്നതു കണ്ടു. അതിന്റെ വില 1400 രൂപ. ഇന്നലെ ഞാൻ വാങ്ങിയ ഒരു പുസ്തകത്തിന്റെ വില 1486 രൂപ 55 പൈസയാണ്. ഇതു തന്നെ പതിനഞ്ചു കൊല്ലം മുൻപ് ആറണയ്ക്ക് (പത്തരചക്രം) മേടിക്കാമായിരുന്നു. പുസ്തകങ്ങളുടെ വില നിയന്ത്രിക്കുന്ന കാര്യത്തിൽ തൽപരത്വമില്ലാത്ത കേന്ദ്രസർക്കാർ ഒന്നും ചെയ്യാത്തതിൽ അത്ഭുതപ്പെടാനുമില്ല.\n2. തിരുവനന്തപുരത്തെ വിമാനത്താവളത്തിൽ നില്‌ക്കുകയായിരുന്നു ഞാൻ. ഒരാളെ യാത്ര അയയ്‌ക്കാൻ വേണ്ടിയുള്ള നിൽപ്. തെല്ലകലെ ഒരു യുവതി എന്നെ ഇടവിടാതെ നോക്കുന്നു. പെട്ടെന്ന് അവൾ എന്റെ അടുത്തെത്തി, ‘കൃഷ്ണൻ നായർ സാറല്ലേ. സാഹിത്യവാരഫലം ഞാൻ പതിവായി വായിക്കുന്നു.’ എന്നു ചിരിച്ചു കൊണ്ടു പറഞ്ഞു. ശരിയെന്ന മട്ടിൽ ഞാൻ തലയാട്ടി. വിമാനത്തിൽ കയറാനുള്ള സമയമായപ്പോൾ അവൾ ചുറ്റും നിന്ന ബന്ധുക്കൾക്കു കൈകൊടുത്തു അച്ഛനെ ചുംബിച്ചു. പിന്നീട് എന്റെ അടുത്ത് വന്നു ഹസ്തദാനത്തിനു വേണ്ടി കൈ നീട്ടി. ഞാൻ അവളുടെ കരതലം ഗ്രഹിക്കാതെ കൈകൂപ്പി നമസ്തേ എന്നു മാത്രം പറഞ്ഞു. അവൾ വിളറിക്കൊണ്ടു ഞാൻ അപമാനിച്ചു എന്നു ഭാവിച്ചുകൊണ്ടു പോയി. സ്ത്രീകൾ എത്ര പ്രായം കുറഞ്ഞവരാണെങ്കിലും അവരുടെ കരതലം പിടിച്ചു കുലുക്കരുതെന്ന പക്ഷക്കാരനാണ് ഞാൻ. മാത്രമല്ല രാമണീയകം പരകോടിയിലെത്തി നില്‌ക്കുമ്പോൾ ആരും അതിനെ തൊട്ടു കളങ്കപ്പെടുത്താൻ പാടില്ലെന്നും എനിക്കു വിചാരമുണ്ട്. എനിക്കു വാൾട്ടർ ഡി ലാമ്മറിന്റെ കവിതകൾ ഏറെയിഷ്ടമാണ്. പക്ഷേ അദ്ദേഹത്തിന്റെ കവിത കൈയിൽ കിട്ടിയാൽ ഞാൻ വായിക്കാൻ മടിക്കും. എന്റെ പാരായണം കവിതയെ മലിനമാക്കുമോ എന്ന സംശയം എനിക്കുണ്ടാകും.\n3. റ്റോണി മോറിസൺ എന്ന നോബൽസ്സമ്മാനം നേടിയ നോവലിസ്റ്റിനെക്കുറിച്ച് റ്റൈം വാരികയിൽ ദീർഘമായ ലേഖനം, സാമൂഹികവും പ്രദേശപരവുമായ പരിഗണനകൾ കൊണ്ടാണ് അവർക്കു നോബൽസ്സമ്മാനം കിട്ടിയത്. മധ്യഭാവസ്ഥതയാണ് (avarage) അവരുടെ നോവലുകൾക്ക്. നമ്മുടെ ഉറൂബ്, തകഴി, ഒ. വി. വിജയൻ ഇവരാണ് റ്റോണി മോറിസണെക്കാൾ വലിയ എഴുത്തുകാർ.\n↑ ചേ ഗോവാറാ എന്നു സ്പാനിഷ് ഉച്ചാരണം, ഗാവോ എന്ന് ഇംഗ്ലീഷ് ഉച്ചാരണം\n↑ സെറ്റ് പീസ് (Set piece) മാറ്റേലനുസരിച്ചുള്ള ഘടന, ശൈലി ഇവയോടുകൂടിയ കലാസൃഷ്ടി\nRetrieved from "http://ml.sayahna.org/index.php?title=സാഹിത്യവാരഫലം_1998_02_06&oldid=14172"


കൊലക്കേസ് പ്രതിക്ക് തടവും പിഴയും • Suprabhaatham\nകൊലക്കേസ് പ്രതിക്ക് തടവും പിഴയും\nApril 25, 2019 | 12:37 pm IST\nപാലക്കാട്: കഴുത്തില് തേപ്പുപെട്ടിയുടെ വയര് മുറുക്കി വീട്ടമ്മയെ കൊലപ്പെടുത്തി ആഭരണങ്ങള് കവര്‍ന്ന കേസില് പ്രതിക്ക് ഇരട്ട ജീവപര്യന്തവും 12വര്‍ഷം കഠിനതടവും 1.3ലക്ഷം രൂപ പിഴയും ശിക്ഷ. തണ്ണീര്‍പ്പന്തല് കണ്ണത്ത് വീട്ടില് രതീഷി(37)നാണ് അഡീഷണല് സെഷന്‍സ് കോടതി(രണ്ട്) ജഡ്ജി ഇ.സി.ഹരിഗോവിന്ദന് ശിക്ഷ വിധിച്ചത്. പല്ലഞ്ചാത്തനൂര് കാരാട് വീട്ടില് പരേതനായ അപ്പുക്കുട്ടന്റെ ഭാര്യമാധവി(59)യെ കൊലപ്പെടുത്തിയ കേസിലാണ് വിധി. പിഴത്തുക മാധവിയുടെ അനന്തരാവകാശികള്‍ക്ക് കൊടുക്കണം. പിഴയടച്ചില്ലെങ്കില് രണ്ടുവര്‍ഷം അധിക കഠിനതടവനുഭവിക്കണം. 2011 ആഗസ്ത് 23നാണ് കേസിനാസ്പദമായ സംഭവം.\nഅയല്‍വാസിയായ രതീഷ് മാധവിയുടെ വീട്ടില് എല്ലാദിവസവും വരാറുണ്ട്. സംഭവദിവസം മാധവി വീട്ടില് തനിച്ചാണെന്ന് മനസിലാക്കിയ രതീഷ് വീട്ടിലെത്തുകയും സോഫയിലിരുന്ന് ടിവി കാണുകയായിരുന്ന മാധവിയുടെ കഴുത്തില് ഫാനിന്റേയും ഇസ്തിരിപ്പെട്ടിയുടെ വയര് കുരുക്കി കൊലപ്പെടുത്തി. അവര് ധരിച്ചിരുന്ന ആറേകാല് പവന് സ്വര്‍ണം കവര്‍ന്നതായാണ് കേസ്.മോഷ്ടിച്ച ആഭരണങ്ങളില് ചിലത് പണയം വച്ചു.ബാക്കിയുള്ളവ്സ്റ്റേഡിയം ബസ് സ്റ്റാന്‍ഡില് പ്ലാസ്റ്റിക് കവറിലാക്കി ഉപേക്ഷിച്ചു.\nഇവ പിന്നീട് പൊലീസ് കണ്ടെത്തി. കുഴല്‍മന്ദം പൊലീസ് രജിസ്റ്റര് ചെയ്ത കേസ് സിഐമാരായ ഇ.ജലീല്, ഇ.ബാലകൃഷ്ണന്, പി.സി.ഹരിദാസന് അന്വേഷിച്ചു. പ്രോസിക്യൂഷനു വേണ്ടി അഡീഷണല് പബ്ലിക് പ്രോസിക്യൂട്ടര്‍മാരായ ആര്.ആനന്ദ്, കെ.അരവിന്ദാക്ഷന് എന്നിവര് ഹാജരായി.


❝ അടുത്ത സീസണിൽ മാഞ്ചസ്റ്റർ യുനൈറ്റഡിനും സോൾഷെറിനും കിരീടം നേടിയേ തീരു ❞ - Goal Malayalam Sports ❝ അടുത്ത സീസണിൽ മാഞ്ചസ്റ്റർ യുനൈറ്റഡിനും സോൾഷെറിനും കിരീടം നേടിയേ തീരു ❞ - Goal Malayalam Sports\n❝ അടുത്ത സീസണിൽ മാഞ്ചസ്റ്റർ യുനൈറ്റഡിനും സോൾഷെറിനും കിരീടം നേടിയേ തീരു ❞\nകഴിഞ്ഞ 32 വർഷത്തിനിടെ ട്രോഫി ഇല്ലാതെ ഏറ്റവും ദൈർഘ്യമേറിയ കാലത്തിലൂടെയാണ് ഇംഗ്ലീഷ് വമ്പന്മാരായ മാഞ്ചസ്റ്റർ യുണൈറ്റഡ് കടന്നു പോയി കൊണ്ടിരിക്കുന്നത്. കഴിഞ്ഞ നാല് സീസണായി ഒരു കിരീടം പോലും നേടാൻ അവർക്കായിട്ടില്ല. മാഞ്ചസ്റ്റർ യുണൈറ്റഡിന്റെ നിലവാരത്തിലുള്ള ഒരു ക്ലബിനെ സംബന്ധിച്ചിടത്തോളം ഇത് അങ്ങേയറ്റം നിരാശാജനകമായ ഒന്നാണിത്. വലിയ വിമർശനങ്ങളാണ് ക്ലബിന് നേരെ കഴിഞ്ഞ കുറച്ചു കാലമായി വന്നുകൊണ്ടിരിക്കുന്നത്. കഴിഞ്ഞ രണ്ടു സീസണിലും യുണൈറ്റഡ് മാനേജരായ സോൾഷെറെ പുറത്താക്കാൻ ആഹ്വാനം ചെയ്യുന്ന വിമർശകർ ഉണ്ടായിരുന്നിട്ടും അദ്ദേഹത്തിൽ വിശ്വാസമർപ്പിച്ചിരിക്കുകയാണ് ക്ലബ്.\nസർ അലക്സ് ഫെർഗൂസൺ 2013 ൽ വിരമിച്ചതിനുശേഷം നാല് വ്യത്യസ്ത മാനേജർമാർ യുണൈറ്റഡിൽ വന്നിട്ടുണ്ട്. നാലാമനായി വന്നതാണ് സോൾഷെർ. ഡേവിഡ് മൊയ്‌സാണ് ആദ്യ പരിശീലകനായി എത്തിയത് ,എഫ്എ കമ്മ്യൂണിറ്റി ഷീൽഡ് നേടിയതാണ് ആകെയുള്ള നേട്ടം . അദ്ദേഹത്തിന് പകരമായി ബാഴ്‌സലോണയുടെ മുൻ പരിശീലകനായ ലൂയിസ് വാൻ ഗാൽ ആയിരുന്നു. രണ്ടു വർഷം ക്ലബ്ബിൽ തുടർന്ന ഡച്ചുകാരന്റെ ആകെയുള്ള നേട്ടം എഫ്എ കപ്പ് ആയിരുന്നു. അതിനു ശേഷം ജോസ് മൗറീഞ്ഞോ സ്ഥാനമേറ്റു ആദ്യ വർഷം തന്നെ അവർ ഇഎഫ്എൽ കപ്പ്, യൂറോപ്പ ലീഗ്, ഒരു കമ്മ്യൂണിറ്റി ഷീൽഡ് എന്നിവ നേടി. എന്നാൽ പ്രീമിയർ ലീഗിൽ കാര്യമായ പുരോഗതി കൈവരിക്കാൻ സാധിക്കാതെ വന്നതോടെ 2018 /19 സീസണോട് മൗറിഞ്ഞോ യൂണൈറ്റഡിനോട് വിട പറഞ്ഞു.\nപരിശീലനത്തിൽ കൂടുതൽ പരിചയസമ്പത്തില്ലാത്ത സോൾഷെർ ആദ്യമായി ഒരു കെയർ ടേക്കർ മാനേജരായി എത്തുകയായിരുന്നു. രണ്ട് നോർവീജിയൻ ലീഗ് കിരീടങ്ങളും ഒരു നോർവീജിയൻ ഫുട്ബോൾ കപ്പും നേടിയതായിരുന്നു അദ്ദേഹത്തിന്റെ പരിശീലകൻ എന്ന നിലയിലെ നേട്ടങ്ങൾ. 19 കളികളിൽ നിന്ന് 14 വിജയങ്ങൾ നേടി ബോർഡിന്റെയും ആരാധകരുടെയും വിശ്വാസം നേടുകയും ക്ലബുമായി3വർഷത്തെ കരാർ ഒപ്പിടുകയും ചെയ്തു. യുണൈറ്റഡിന്റെ പഴയ പ്രതാപത്തിലേക്കുള്ള തിരിച്ചു പോക്കിന് ഒരു സ്ഥിരമായ പരിശീലകന്റെ സാനിധ്യം വളരെ ആവശ്യമാണ്.മാഞ്ചസ്റ്റർ യുണൈറ്റഡിലെ സർ അലക്സ് ഫെർഗൂസന്റെ തന്നെ ഉദാഹരണം എടുക്കുക. ക്ലബ്ബിൽ തന്റെ ആദ്യ ട്രോഫി നേടാൻ യുണൈറ്റഡ് ഇതിഹാസം നാല് വർഷമെടുത്തു.\nജർ‌ജെൻ ക്ലോപ്പ് ലിവർ‌പൂളിൽ എത്തിയപ്പോൾ, ആദ്യത്തെ ട്രോഫി നേടാൻ മൂന്ന് വർഷമെടുത്തു. അത്കൊണ്ട് തന്നെ പരിശീലകർക്ക് കൂടുതൽ സമയം കൊടുക്കേണ്ടി വന്നു.കഴിഞ്ഞ സീസണിൽ യൂറോപ്പ ലീഗ് ഫൈനലിലെത്തിയതാണ് അദ്ദേഹത്തിന്റെ ഏറ്റവും മികച്ച നേട്ടം.സർ അലക്സിന്റെ വിരമിക്കലിനുശേഷം യുണൈറ്റഡ് അവരുടെ സംയുക്ത-മികച്ച രണ്ടാം സ്ഥാനത്ത് എത്തി, പക്ഷേ പോയിന്റ് വ്യത്യാസത്തിൽ (12) ചാമ്പ്യന്മാരെക്കാൾ ഏറെ പിന്നിലായിരുന്നു. യുണൈറ്റഡ് ലോകത്തിലെ ഏറ്റവും കൂടുതൽ ചെലവഴിക്കുന്ന ക്ലബ്ബുകളിൽ ഒന്നാണ്. നിരവധി പ്രമുഖ താരങ്ങളെയാണ് ഒരു സീസണിലും ഓൾഡ് ട്രാഫൊർഡിൽ എത്തിച്ചിരുന്നത്. പക്ഷെ പ്രതീക്ഷിച്ച ഫലം പലപ്പോഴും ലഭിച്ചിരുന്നില്ല.\nയുണൈറ്റഡിൽ സോൾഷെറിനു പിന്തുണ ലഭിക്കാനുള്ള പ്രധാന കാരണം മുൻ താരം കൂടിയായ പരിശീലകന് ക്ലബ്ബിന്റെ സംസ്കാരം അറിയാമെന്നതും ആരാധകരെ മനസ്സിലാക്കാൻ സാധിക്കും എന്നതും തന്നെയാണ്. വളരെ നാളേക്ക് ശേഷം ആക്ര മണ ഫുട്ബോളിലേക്ക് യുണൈറ്റഡ് മാറിയത് നോർവീജിയൻ വന്നതിനു ശേഷമാണ്.2012/13 ലെ അവസാന കിരീടം നേടിയത്തിനു ശേഷം കൂടുതൽ ഗോളുകൾ നേടിയത് കഴിഞ്ഞ സീസണിലാണ്. എന്നാൽ 73 ഗോളുകൾ നേടിയെങ്കിലും 44 ഗോളുകൾ വഴങ്ങി . പ്രതിരോധത്തിന്റെ പാളിച്ചകൾ തുറന്നു കാട്ടുകയും ചയ്തു . ഇത് മെച്ചപ്പെടുത്തേണ്ടതുണ്ട്. റാഫേൽ വരാനെയുടെ വരവ് ഇതിനൊരു മാറ്റം കൊണ്ട് വരും എന്ന് പ്രതീക്ഷിക്കാം.അക്കാദമി കളിക്കാരായ മേസൺ ഗ്രീൻവുഡ്, ബ്രാൻഡൻ വില്യംസ്, ആക്സൽ തുവാൻസെബെ എന്നിവരെ സ്ഥാനക്കയറ്റം നൽകി അവരുടെ കഴിവ് തെളിയിക്കാൻ അവസരങ്ങൾ നൽകി ടീമിന് യുവത്വം നല്കാൻ സോൾഷെറിനായി.\n2019 ഡിസംബറിൽ എത്തിയതിനുശേഷം, ഹാരി മാഗ്വെയർ, ആരോൺ വാൻ-ബിസാക്ക, ബ്രൂണോ ഫെർണാണ്ടസ്, അലക്സ് ടെല്ലസ്, ഡാനിയൽ ജെയിംസ്, ഡോണി വാൻ ഡി ബീക്ക് തുടങ്ങി നിരവധി താരങ്ങളെ സോൾഷെറിനു ലഭിച്ചെങ്കിലും ആഗ്രഹിച്ച വിജയം കൈവരിക്കാൻ കഴിഞ്ഞില്ല. പരിശീലകൻ എന്ന നിലയിൽ ഒരാളുടെ വിജയ പരാജയങ്ങൾ കണക്കാക്കുന്നത് കിരീടങ്ങളുടെ കണക്കെടുത്തു കൊണ്ടാണ്. ആ നിലയിൽ സോൾഷെർ പരാജയമാണെകിലും മുൻ കാല പ്രകടനം താരതമ്യപ്പെടുത്തുമ്പോൾ വിജയം തന്നെയാണ്. നിലവിലെ ചാമ്പ്യൻമാരായ മാഞ്ചസ്റ്റർ സിറ്റി, യൂറോപ്യൻ ചാമ്പ്യൻമാരായ ചെൽസി, പുതുക്കിയതും വീണ്ടെടുക്കപ്പെട്ടതുമായ ലിവർപൂൾ എന്നിവരെയെല്ലാം മറികടന്നു കിരീടം നേടണമെങ്കിൽ പുതിയ താരങ്ങളെ ടീമിലെത്തിച്ചേ മതിയാവൂ. ഈ സീസണിൽ യുണൈറ്റഡ് മാനേജർക്ക് ഒരു ട്രോഫി അത്യന്താപേക്ഷിതമാണ്, അത് ലീഗ് കിരീടമാണെങ്കിൽ ഇതിലും മികച്ചതായിരിക്കും. കളിക്കാരൻ എന്ന നിലയിൽ യൂണൈറ്റഡിനൊപ്പം നേടിയതെല്ലാം പരിശീലകന്റെ കുപ്പായത്തിൽ നേടാനാണ് സോൾഷെർ ശ്രമിക്കുന്നത്.


യുഎഇയില് നിന്നുള്ള ആദ്യ വിമാനം കേരളത്തിലേക്കു പുറപ്പെട്ടു | The first flight with expats left Abu Dhabi, Coronavirus\nHome Gulf യുഎഇയില് നിന്നുള്ള ആദ്യ വിമാനം കേരളത്തിലേക്കു പുറപ്പെട്ടു\nഅബൂദബി: ലോക്ക്ഡൗണ് തുടങ്ങിയതിനു ശേഷം പ്രവാസികളുമായി ആദ്യവിമാനം അബൂദബിയില്‍നിന്ന് നെടുമ്പാശ്ശേരിയിലേയ്ക്ക് പുറപ്പെട്ടു. ഇന്ത്യന് സമയം ഏഴുമണിയോടെയാണ് 177 പേരുമായി എയര് ഇന്ത്യ വിമാനം ടേക്ക് ഓഫ് ചെയ്തത്. കൊറോണ ലക്ഷണം അറിയാനുള്ള റാപ്പിഡ് ടെസ്റ്റ് നടത്തിയതിനു ശേഷമാണ് യാത്രക്കാരെ വിമാനത്തില് പ്രവേശിപ്പിച്ചത്. പരിശോധനയില് ആര്‍ക്കും രോഗബാധ സ്ഥിരീകരിച്ചില്ല.\n9.40ന് ആണ് നെടുമ്പാശ്ശേരിയില് വിമാനം ഇറങ്ങുക. ഇവിടെ എല്ലാ തയ്യാറെടുപ്പുകളും പൂര്‍ത്തിയായതായി അധികൃതര് അറിയിച്ചു. ഓരോ ജില്ലകളിലുള്ളവരെയും അതത് ജില്ലകളിലെ ക്വാറന്റൈന് കേന്ദ്രങ്ങളിലേയ്ക്ക് കെഎസ്ആര്‍ടിസി ബസിലാണ് അയയ്ക്കുക. 177 പേരില് ഏറ്റവും കൂടുതല് പേര് തൃശ്ശൂര് സ്വദേശികളാണ്.\nദുബയില്‍നിന്ന് കരിപ്പൂരിലേയ്ക്കുള്ള വിമാനം 7.30ഓടെ പുറപ്പെട്ട് രാത്രി 10.40ന് കോഴിക്കോട് എത്തിച്ചേരും. 189 യാത്രക്കാരാണ് വിമാനത്തിലുണ്ടാവുക. ആരോഗ്യ പ്രശ്‌നങ്ങളുള്ളവരെ ആംബുലന്‍സില് മഞ്ചേരി അല്ലെങ്കില് കോഴിക്കോട് മെഡിക്കല് കോളജ് ആശുപത്രികളിലെ ഐസൊലേഷന് കേന്ദ്രങ്ങളിലേക്ക് കൊണ്ടുപോകും. വിവിധ ജില്ലകളില് നിന്നുള്ള 85 പ്രവാസികള്‍ക്കാണ് വീടുകളില് നിരീക്ഷണത്തിന് അനുമതിയുള്ളത്.\nThe first flight with expats left Abu Dhabi, Coronavirus\nfirst flght from abudhabi\nPrevious articleആരോഗ്യ സേതു ആപ്പിനെതിരേ ഹൈക്കോടതിയില് ഹരജി\nNext articleസൗദിയില് ഇന്ന് 10 മരണങ്ങള്; 1793 പേര്‍ക്ക് കോവിഡ്; ആയിരത്തിലേറെ പേര്‍ക്ക് രോഗമുക്തി


പ്രളയം: നിറഞ്ഞൊഴുകിയ ഡാം തുറന്നുവിട്ടു, പുഴയുടെ കുത്തൊഴുക്കിൽ മധ്യപ്രദേശിൽ പാലം ഒലിച്ചുപോയി | bridges collapsed in Madhyapradesh due to flood\nമധ്യപ്രദേശിലെ ശക്തമായ മഴ ഏറ്റവും മോശമായി ബാധിച്ച സ്ഥലങ്ങളിലൊന്നാണ് ഗ്വാളിയോർ - ചമ്പൽ മേഖല. വ്യോമസേനയുടെ നിരവധി സംഘങ്ങൾ ഇവിടെ രക്ഷാപ്രവർത്തനം നടത്തിവരികയാണ്.\nBhopal, First Published Aug 4, 2021, 9:30 AM IST\nഭോപ്പാൽ: ശക്തമായ മൻഴയെ തുടർന്നുണ്ടായ പ്രളയത്തിൽ മധ്യപ്രദേശിലെ ദാത്തിയ ജില്ലയിലെ രണ്ട് പാലങ്ങൾ ഒലിച്ചുപോയി. നിറഞ്ഞൊഴുകിയ ഡാമിൽ നിന്ന് വെള്ളം തുറന്നുവിട്ടതോടെയുണ്ടായ കുത്തൊഴുക്കിലാണ് സംഭവം. പാലം തക‍ർന്നുവീഴുന്നതിന്റെ പേടിപ്പെടുത്തുന്ന ദൃശ്യങ്ങളാണ് ഇപ്പോൾ പുറത്തുവരുന്നത്. മണിഘേദ ഡാമം തുറന്നുവിട്ടതോടയാണ് പാലം തകർന്നത്.\nമണിഘേദ ഡാമിന്റെ 10 ഷട്ടറുകൾ തുറന്നതെന്നും സമീപത്തെ പ്രദേശങ്ങൾക്ക് മുന്നറിയിപ്പ് നൽകിയിരുന്നുവെന്നും മുഖ്യമന്ത്രി ശിവ്‍രാജ് സിംഗ് ചൗഹാൻ പറഞ്ഞു. ഗ്വാളിയോറുമായി ബന്ധിക്കുന്ന പാലങ്ങളാണ് തകർന്നുവീണത്. 2009 ൽ നി‍ർമ്മിച്ച പാലം സമീപത്തെ ദുർഗാക്ഷേത്രത്തിനാൽ പ്രസിദ്ധമാണ്.\nമധ്യപ്രദേശിലെ ശക്തമായ മഴ ഏറ്റവും മോശമായി ബാധിച്ച സ്ഥലങ്ങളിലൊന്നാണ് ഗ്വാളിയോർ - ചമ്പൽ മേഖല. വ്യോമസേനയുടെ നിരവധി സംഘങ്ങൾ ഇവിടെ രക്ഷാപ്രവർത്തനം നടത്തിവരികയാണ്. മഴ നാശം വിതച്ച സംസ്ഥാനത്തിന് പ്രധാനമന്ത്രി നരേന്ദ്രമോദി എല്ലാ സഹായങ്ങളും വാഗ്ദാനം ചെയ്തതായി മുഖ്യമന്ത്രി ട്വീറ്റിലൂടെ അറിയിച്ചു.\nLast Updated Aug 4, 2021, 9:32 AM IST


vineeth sreenivasan – Online Malayali\nഅച്ഛനെയും ലാൽ അങ്കിളിനെയും വെച്ച് ഒരു സിനിമ ആലോചനയിലുണ്ട്; ക്ലൈമാക്‌സും കഥയും റെഡിയാണ്; വിനീത്…\nNews Desk Dec 28, 2021\nപിന്നണി ഗായകനായി സിനിമയിൽ എത്തിയ താരം എന്നാൽ പിന്നീട് നായകൻ ആയും നിർമാതാവ് ആയും സംവിധായകൻ ആയും എല്ലാം മലയാള സിനിമയിൽ ഏറ്റവും മികച്ച വിജയതാരമായി മാറിയ ആണ് വിനീത് ശ്രീനിവാസൻ. മലയാളത്തിൽ ഏറ്റവും മികച്ച ചിത്രങ്ങൾ സംവിധാനം ചെയ്ത ആൾ കൂടിയാണ്…\nഎന്റെ മക്കളെ എടുക്കാൻ പോലും മടിയായിരുന്നു; ശ്രീനിവാസന്റെ പരുക്കൻ സ്വഭാവത്തിൽ മാറ്റം വന്നതിനെ…\nNews Desk Aug 9, 2021\nമലയാള സിനിമയുടെ സകലകലാ വല്ലഭനാണ് ശ്രീനിവാസൻ. നായകനായും സഹ താരമായും കോമഡി താരമായും സംവിധായകനായും തിരക്കഥാകൃത്ത് ആയും എല്ലാം തിളങ്ങിയിട്ടുള്ള ആൾ കൂടിയാണ് ശ്രീനിവാസൻ. ശ്രീനിവാസന് ഉള്ളത് രണ്ടു ആൺമക്കൾ ആണ്. രണ്ടുപേരും അച്ഛനെ പോലെ തന്നെ സിനിമ…\nDavid John Jun 16, 2020\nപ്രണവ് മോഹൻലാൽ നായകനായി എത്തുന്ന മൂന്നാം ചിത്രം ആണ് ഹൃദയം. ഒരു ചെറിയ ഇടവേളക്ക് ശേഷം വീണ്ടും വിനീത് ശ്രീനിവാസൻ സംവിധാനം ചെയ്യുന്ന ചിത്രം എന്നുള്ള പ്രത്യേകത കൂടി ഹൃദയത്തിന് ഉണ്ട്. ലോക്ക് ഡൌൺ ആയതോടെ ചിത്രത്തിന്റെ ഷൂട്ടിംഗ് പാതി വഴിയിൽ ആകുക…\nഗൗരവം തെറ്റിദ്ധരിക്കണ്ട; തിരക്കഥ എഴുത്തുന്നതല്ല, ബിരിയാണി റെസിപ്പി കോപ്പിയടിയാണ്; താരം പറയുന്നത്…\nമലയാള സിനിമയിലെ സകലകലാ വല്ലഭൻ ആരാണെന്നു ചോദിച്ചാൽ അത് വിനീത് ശ്രീനിവാസൻ ആണെന്ന് പറയേണ്ടി വരും. അച്ഛനെ വെല്ലുന്ന മകൻ തന്നെയാണ് വിനീത്. കാരണം ഗായകനായും നായകനായും സംവിധായകനായും തിരക്കഥാകൃത്തായും നിർമാതാവ് ആയും ഒക്കെ തിളങ്ങിയ താരം. ഇപ്പോൾ…\nലൊക്കേഷനിൽ ലാലേട്ടൻ അങ്ങനെ പറഞ്ഞപ്പോൾ ഞെട്ടലായിരുന്നു; വിനീത് ശ്രീനിവാസൻ..!!\nDavid John Nov 30, 2019\nമലയികളുടെ ഇഷ്ട താരങ്ങൾ ആണ് മോഹൻലാലും വിനീത് ശ്രീനിവാസനും. ഗായകനായി എത്തിയ ശേഷം നടനും നിർമാതാവും സംവിധായകനും ഒക്കെയായി തിളങ്ങിയ താരം ആണ് വിനീത് ശ്രീനിവാസൻ. മലയാളത്തിന്റെ എക്കാലത്തെയും മികച്ച താരങ്ങളിൽ ഒരാൾ ആയ ശ്രീനിവാസന്റെ മകൻ കൂടിയായ…\nDavid John Nov 27, 2019\nപ്രണവ് മോഹൻലാലിനെ നായകനാക്കി ഒരു ചിത്രം വിനീത് ശ്രീനിവാസൻ ഒരുക്കുന്നു എന്നുള്ള വാർത്തകൾ എത്തിയിട്ട് കുറച്ചു നാളുകൾ ആയി. നിവിൻ പോളിയെ നായകനായി 2016 ൽ എത്തിയ ജേക്കബിന്റെ സ്വർഗ്ഗ രാജ്യം ആണ് വിനീത് അവസാനം സംവിധാനം ചെയ്ത ചിത്രം. നീണ്ട മൂന്നു…\nപെണ്ണെന്നാൽ ഇരുമ്പ് പോലെ, ആണുങ്ങൾ കാന്തം പോലെയും, അവൾക്ക് ഒടുക്കത്തെ ഭംഗിയാ; തണ്ണീർ മത്തൻ ദിനങ്ങളെ…\nതിരക്കഥാകൃത്ത് ഗിരീഷ് എ ഡി ഒരുക്കുന്ന ചിത്രമാണ് തണ്ണീർ മത്തൻ ദിനങ്ങൾ. വിനീത് ശ്രീനിവാസന് ഒപ്പം കുമ്പളങ്ങി നൈറ്റിസ് എന്ന ചിത്രത്തിൽ കൂടി ശ്രദ്ധേയനായ മാത്യു തോമസും ആണ് ചിത്രത്തിൽ പ്രധാന വേഷത്തിൽ എത്തുന്നത്. https://youtu.be/lvZZY1q5xUE അളള്…\nNews Desk 53 mins ago


എല്ലാവരും ഒന്ന് ഷെയർ ചെയ്യണേ ഇവ പോസ്റ്റ്.. ജീവിതത്തിനും മരണത്തിനുമിടയിൽ 72 മണിക്കൂറുകളാണ് ഡോക്ടർമാർ ഈ ചെറുപ്പക്കാരന് നൽകുന്ന സമയം.. – News Kerala 24×7\nഎല്ലാവരും ഒന്ന് ഷെയർ ചെയ്യണേ ഇവ പോസ്റ്റ്.. ജീവിതത്തിനും മരണത്തിനുമിടയിൽ 72 മണിക്കൂറുകളാണ് ഡോക്ടർമാർ ഈ ചെറുപ്പക്കാരന് നൽകുന്ന സമയം..\nApril 16, 2020 April 16, 2020 by Reporter Desk\n#പോസ്റ്റ്തീയതി:11/04/2020- കൊച്ചി അമൃത ഹോസ്പിറ്റൽ ICU വിൽ അതീവ ഗുരുതരാവസ്ഥയിൽ തുടരുന്ന പത്തനംതിട്ട നാരങ്ങാനം സ്വദേശി രതീഷിന് ഓപ്പറേഷനായി ഏകദേശം 35 ലക്ഷം രൂപയാണ് വേണ്ടത്. ഈ പോസ്റ്റ് കാണുന്ന ഓരോ ആളുകളും മാക്‌സിമം സഹായിക്കുകയും ഷെയർ ചെയ്ത് മറ്റുള്ളവരിലേക്ക് എത്തിക്കുകയും ചെയ്താൽ ഒരു ജീവൻ രക്ഷിക്കാൻ നമുക്ക് സാധിക്കും. ജാതി മത മതില്കെട്ടുകളെ തകർത്തെറിഞ്ഞു ഒരു മനസ്സോടെ പ്രവർത്തിക്കാം നമുക്ക്… അപേക്ഷയാണ് ഉപേക്ഷിക്കരുത്….\nദുരന്തം വിട്ട് മാറാതെ മരണത്തെ മുന്നിൽ കാണുന്ന ഈ കുടുംബത്തെ രക്ഷിക്കാൻ കാരുണ്യം വറ്റാത്ത നന്മമനസുകൾക്ക് മാത്രമാണ് സാധിക്കുന്നത്. ഇത് പത്തനംതിട്ട നാരങ്ങാനം സ്വദേശി രതീഷ് (39) വയസ്സ്. ഇപ്പോൾ കൊച്ചി അമൃത ഹോസ്പിറ്റൽ ICU വിൽ മരണത്തോട് മല്ലടിക്കുയാണ്.ക്രോണിക് ലിവർ ഡിസീസ് എന്ന മാരക രോഗം കരളിനെ 90% ബാധിച്ച രതീഷിന് ഇനി ജീവിതത്തിലോട്ട് തിരികെ വരാൻ ഡോക്ടർമാർ പറഞ്ഞിരിക്കുന്നത് കരൾ മാറ്റിവെക്കൽ ശസ്ത്രക്രിയ മാത്രമാണെന്നാണ്.\nകയറികിടക്കാൻ സ്വന്തമായി ഒരു സെന്റ് ഭൂമി പോലുമില്ലാത്ത രതീഷും ഭാര്യ രശ്മിയും സഹോദരൻ രഞ്ജിത്തിനൊപ്പം കുടുംബവീട്ടിലാണ് താമസം. ആ ഭൂമിയും 2020 ഫെബ്രുവരി4ന് മൂത്ത സഹോദരൻ രാജേഷിന്റെ കരൾ മാറ്റിവെക്കൽ ശസ്ത്രക്രിയക്കായി ബാങ്കിൽ പണയം വെച്ചിരിക്കുകയാണ്. അന്ന് ഏകദേശം 35 ലക്ഷം രൂപയാണ് ഓപ്പറേഷന് ചെലവായത്. നാട്ടുകാരുടെ അകമഴിഞ്ഞ സഹായവും കൊണ്ടാണ് അന്ന് ഹോസ്പിറ്റലിൽ നിന്നും ഓപ്പറേഷൻ കഴിഞ്ഞ് മൂത്ത സഹോദരനെ ജീവിതത്തിലോട്ട് തിരികെ കൊണ്ടുവരൻ സാധിച്ചത്.\nആ ദുരന്തം വിട്ട് മാറും മുൻപ് അമ്മ വീണ് കാലുകൾ ഗുരുതരമായി ഒടിയുകയും അതിന്റെ ചികിത്സക്കായി ഏകദേശം4ലക്ഷത്തോളം രൂപ വേണ്ടി വന്നു. കടം വാങ്ങിയും സുമനസ്സുകളുടെ സഹായത്തോടെയും അമ്മയെയെയും വീട്ടിലെത്തിച്ചു രതീഷ്.\nവിവാഹം കഴിഞ്ഞിട്ട് 10 വർഷത്തോളമായി കുട്ടികളില്ലാത്ത വിഷമത്തിൽ ഒരുപാട് ചികിത്സകളുടെ ഫലമായി ദൈവം ഒറ്റപെടലുകളിൽ ജീവിച്ചു പോന്ന രതീഷിനും ഭാര്യ രശ്മിക്കും ഒരു സന്തോഷ വാർത്ത നൽകി. രശ്മി ഗർഭിണി ആണെന്നുള്ള ആ വാർത്ത രതീഷ് എന്ന ചെറുപ്പക്കാരനെ ഒരുപാട് സ്വപ്‌നങ്ങൾ കാണാൻ പഠിപ്പിക്കുകയായിരുന്നു.2മാസം ഗർഭിണിയായ ഭാര്യക്കും പിറക്കാൻ പോകുന്ന കുഞ്ഞിനുമായിട്ടുള്ള കാത്തിരിപ്പിലാണ് രതീഷിനെ തലകറക്കത്തിന്റെ രൂപത്തിൽ ക്രോണിക് ലിവർ ഡിസീസ് പിടികൂടുന്നത്.\nഅമൃത ഹോസ്പിറ്റലിൽ നിന്നും അറിയാൻ സാധിച്ചത് എത്രയും പെട്ടെന്ന് ലിവർ മാറ്റ ശസ്ത്രക്രിയയാണ് രതീഷ് ജീവിക്കാനുള്ള ഏക സാധ്യത എന്നാണ്.\n35 ലക്ഷം രൂപയോളം ചിലവ് വരുന്ന ഓപ്പറേഷനായി ആ കുടുംബത്തിന് മുന്നിൽ ഒരു മാർഗവും കാണുന്നില്ല.\nഈ പോസ്റ്റ് കാണുന്ന ഓരോ ആളുകളും രതീഷിനെ രശ്മിക്കും ജനിക്കാൻ പോകുന്ന ആ കുഞ്ഞിനും നഷ്ടപ്പെടാതിരിക്കാൻ വേണ്ടി നിങ്ങളാൽ കഴിയുന്ന തുകകൾ നൽകി സഹായിക്കാമോ.\nരതീഷിന്റെ ചികിത്സക്കായി സഹോദരൻ രാജേഷിന്റെ പേരിൽ തുടങ്ങിയ അക്കൗണ്ട് വിവരങ്ങൾ:\nNAME :RAJESH M.R\nA/C No: 57064652031\nIFSC Code :SBIN0070069\nGoogle Pay : 9846135357\nContact Number : 6235109092


അജണ്ട കീറി കളഞ്ഞു; കസേര ഉപയോഗിച്ച് തല്ലി, കൊണ്ടോട്ടി നഗരസഭ യോഗത്തില് കയ്യാങ്കളി | Clash in Kondotty municipality counsil meeting - Malayalam Oneindia\nഅജണ്ട കീറി കളഞ്ഞു; കസേര ഉപയോഗിച്ച് തല്ലി, കൊണ്ടോട്ടി നഗരസഭ യോഗത്തില് കയ്യാങ്കളി\nPublished: January 17 2017, 8:23 [IST]\nകൊണ്ടോട്ടി: കൊണ്ടോട്ടി നഗരസഭ കൗണ്‍സില് യോഗത്തിനിടെ ഭരണ-പ്രതിപക്ഷാംഗങ്ങള് തമ്മില് കൈയ്യാങ്കളി. ചെയര്‍മാന് സികെ നാടിക്കുട്ടി ഉള്‍പ്പെടെ എട്ട് പേര്‍ക്ക് പരിക്ക്. പരിക്കേറ്റര് സാമൂഹികാരോഗ്യ കേന്ദ്രത്തില് ചികിത്സ തേടി.ഭരണപക്ഷത്തു നിന്നും രണ്ട് പേരും പ്രതിപക്ഷത്തു നിന്നും ആറ് പേരുമാണ് ചികിത്സ തേടിയിരിക്കുന്നത്.\nകഴിഞ്ഞ കൗണ്‍സില് യോഗത്തിന്റെ മിനുട്‌സിനെയും ഗുണഭോക്തൃവിഹിത പട്ടികയെയും ചൊല്ലിയാണ് സംഘര്‍ഷം നടന്നത്. കോണ്‍ഗ്രസും സി.പി.എമ്മും ഒന്നിച്ച് ഭരിക്കുന്ന മതേതര വികസനമുന്നണിയുടെയും പ്രതിപക്ഷമായ മുസ്ലിംലീഗിന്റെയും കൗണ്‍സിലര്‍മാരാണ് ഏറ്റുമുട്ടിയത്.\nവൈസ് ചെയര്‍പേഴ്‌സന് കെ നഫീസ, പ്രതിപക്ഷനേതാവ് യുകെ മമ്മദീശ, ഒ.പി. മുസ്തഫ, കെസി ഷീബ, വിപി രജനി, മിനിമോള്, കെകെഎസ് സലാം എന്നിവരാണ് പരിക്കേറ്റ മറ്റുള്ളവര്.\nഗുണഭോക്തൃ വിഹിത പട്ടിക\nമിനുട്‌സിന്റെ നടപടിക്രമങ്ങള് പൂര്‍ത്തിയായിട്ടില്‌ളെന്നും ഗുണഭോക്തൃ വിഹിത പട്ടികയില് കൂട്ടിച്ചേര്‍ക്കല് നടന്നെന്നുമാണ് പ്രതിപക്ഷാരോപണം.\nഅജണ്ടയിലില്ലാത്ത വിഷയമായതിനാല് ചെയര്‍മാന് ഇതുന്നയിക്കാന് അനുമതി നല്‍കിയിരുന്നില്ല. തുടര്‍ന്ന്, ഇതുസംബന്ധിച്ച് ചര്‍ച്ച നടന്നെങ്കിലും വാക്കേറ്റത്തിലേക്കെത്തുകയായിരുന്നു.\nതര്‍ക്കത്തിനൊടുവില് അജണ്ട മുഴുവന് അംഗീകരിച്ചതായി പ്രഖ്യാപിച്ച് ചെയര്‍മാന് യോഗം പിരിച്ചുവിട്ടു.\nചെയര്‍മാന് അജണ്ട പ്രഖ്യാപിച്ചതോടെ ഡയസിലത്തെിയ പ്രതിപക്ഷനേതാവ് അജണ്ട കീറി വലിച്ചെറിഞ്ഞു.\nഅജണ്ട അംഗീകരിച്ച ശേഷം പുറത്തുപോകാനൊരുങ്ങിയ ചെയര്‍മാനെ മറ്റ് പ്രതിപക്ഷാംഗങ്ങള് ചേര്‍ന്ന് തടഞ്ഞുവെച്ചു.\nതുടര്‍ന്ന് ചെയര്‍മാനെ തള്ളിയിട്ടെന്നും മോശമായ ഭാഷയില് അധിക്ഷേപിച്ചെന്നും പറഞ്ഞ് ഭരണപക്ഷവും രംഗത്തത്തെി.\nപിന്നീട് ഇരുവിഭാഗത്തിലെയും കൗണ്‍സിലര്‍മാര് ഇടപെട്ട് പ്രശ്‌നമുണ്ടാക്കിയവരെ മാറ്റിനിര്‍ത്തി.\nഇതിനിടെ കസേര ഉപയോഗിച്ച് പരസ്പരം ആക്രമിക്കാനും കൗണ്‍സിലര്‍മാര് ഒരുങ്ങുകയായിരുന്നു.\nചികിത്സയിലുള്ള ചെയര്‍മാന്, പ്രതിപക്ഷനേതാവ് ഉള്‍പ്പെടെയുള്ളവരില്‍നിന്ന് കൊണ്ടോട്ടി പൊലീസ് മൊഴിയെടുത്തു.\nകൂടുതൽ council വാർത്തകൾ\nവിദ്യാര്‍ഥി രാഷ്ട്രീയത്തില് തുടങ്ങി; മൂന്നാം തവണയും സുധാകര് റെഡ്ഢി അമരത്തേക്ക്\n'വന്ദേമാതരം' ചൊല്ലുന്ന ചടങ്ങിൽ നിന്ന് മുസ്ലീം കൗണ്‍സിലര്‍മാര് വിട്ടുനിന്നു !!!\nസിപിഐ മന്ത്രിമാര് വട്ടപൂജ്യങ്ങള്! മാര്‍ക്കിട്ടത് സംസ്ഥാന കൗണ്‍സില്, കണ്ടുപഠിക്കേണ്ടത് മുഖ്യനെ\nനോട്ട് നിരോധനത്തില് പണികിട്ടിയത് കോണ്‍ഗ്രസിന്, മഹാരാഷ്ട്രയിലെ ജനങ്ങളുടെ പിന്തുണ മോദിക്ക് തന്നെ!\nപിടി ഉഷ ബിജെപിയിലേക്കോ ? ബിജെപിയുടെ ദേശീയ സമ്മേളനം സ്വാഗത സംഘം അധ്യക്ഷ...\ncouncil attack police hospital ആക്രമണം പോലീസ് ഹോസ്പിറ്റല്\nClash in Kondotty municipality counsil meeting\nStory first published: Tuesday, January 17, 2017, 8:23 [IST]


ശരീരത്തിലെ രക്ത കുറവിനെ പറ്റിയുള്ള ഈ സത്യങ്ങൾ നിങ്ങൾ അറിയാതെ പോകരുത്\nശരീരത്തിൽ രക്ത കുറവ് അനുഭവപ്പെടുകയാണെങ്കിൽ നമുക്ക് പലതരത്തിലുള്ള പ്രശ്നങ്ങൾ ഉണ്ടാകുന്നതാണ്. ശരീരത്തിന് ആവശ്യമായ ഊർജ്ജസ്വലത ഒന്നും നമുക്ക് ഇല്ലാതാകുന്നതാണ്. എന്ത് കാര്യം ചെയ്യാനും യാതൊരുവിധ ഉഷാർ ആരും ഇല്ലാതെ എപ്പോഴും തളർന്നിരിക്കുന്ന ഒരു അവസ്ഥയാണ് രക്ത കുറവ് മൂലം നമുക്ക് പ്രധാനമായും ഉണ്ടാകുന്നത്. നമ്മുടെ ശരീരത്തിലെ എല്ലാ വിധത്തിലുള്ള ഉപയോഗങ്ങളും കൃത്യമായ രീതിയിൽ പ്രവർത്തിക്കാൻ ശരീരത്തിലെ രക്തത്തിൻറെ അളവ് എന്ന് പറയുന്നത് വളരെ ആവശ്യമാണ്. രക്തക്കുറവ് അഥവാ അനീമിയ എന്നുപറയുന്ന അസുഖത്തെ പറ്റിയാണ് ഇവിടെ സംസാരിക്കാൻ പോകുന്നത്. ഒരുപാട് പേർക്ക് ഒരുപാട് സംശയമുള്ള ഒരു ടോപ്പിക്ക് ആണ് ഇത്. ഒരുപാട് ആളുകൾ അനീമിയ എന്ന അസുഖം പിടിപെട്ടവർ ആണെങ്കിൽ പോലും അത് ആണ് എന്ന് മനസ്സിലാക്കാതെ ജീവിക്കുന്നവരുണ്ട്. അതുപോലെതന്നെ അനിയ ഞങ്ങൾക്ക് പിടിപെട്ടോ എന്നൊക്കെ സംശയിച്ചു നടക്കുന്ന ആളുകൾ ഉണ്ട്.\nഎന്താണ് രക്തക്കുറവ് അഥവാ അനീമിയ എന്ന് നമുക്ക് ആദ്യം തന്നെ മനസ്സിലാക്കാം. നമ്മുടെ ശരീരത്തിലെ ചുവന്ന രക്താണുക്കളുടെ അളവ് കുറയുന്നു അല്ലെങ്കിൽ നമ്മുടെ ശരീരത്തിലെ ചുവന്ന രക്താണുക്കൾക്ക് ഉള്ളിൽ ഹീമോഗ്ലോബിൻ എന്ന് പറയുന്ന ഒരു പ്രോട്ടീനുണ്ട് അതിൻറെ അളവ് കുറയുമ്പോൾ ആണ് അനീമിയ എന്ന അസുഖം പിടിപെടുന്നത്. ഹീമോഗ്ലോബിൻ എന്നുപറഞ്ഞാൽ നമ്മുടെ ശരീരത്തിൽ ചുവന്ന രക്താണുക്കൾക്ക് ഉള്ളിലുള്ള പ്രോട്ടീനാണ് എന്ന് നിങ്ങൾക്ക് അറിയാമോ? ഈ പ്രോട്ടീൻ സഹായത്തോടെയാണ് രക്താണുക്കൾ ലെൻസിൽ നിന്നും എല്ലായിടത്തേക്കും ശരീരത്തിൻറെ എല്ലാ ഭാഗങ്ങളിലേക്കും ഓക്സിജൻ എത്തിക്കുന്നത്. നമ്മുടെ ശരീരത്തിലെ ഹീമോഗ്ലോബിന് അളവ് കുറയുമ്പോൾ നമ്മുടെ ശരീരത്തിലെ കോശങ്ങൾക്ക് ഓക്സിജൻ ലഭിക്കുന്ന അളവ് വളരെയധികം കുറയും.\nഅതുമൂലമാണ് അനീമിയ എന്ന അസുഖം നമുക്ക് പിടിപെടുന്നത്. സാധാരണയായി അനീമിയ എന്ന അസുഖം പിടിപെടുന്നത് ശരീരത്തിൽ അയേൺ അളവ് കുറയുമ്പോഴാണ്. ഹീമോഗ്ലോബിൻ അതിൻറെ കാര്യം പറയുമ്പോൾ അയേൺ വളരെയധികം പ്രധാനപ്പെട്ട ഘടകമാണ്. എന്തെങ്കിലും കാരണം കൊണ്ട് ശരീരത്തിൽ ഹീമോഗ്ലോബിന് അളവ് കുറയുമ്പോൾ നമ്മൾ മനസ്സിലാക്കേണ്ടത് അയൺ കുറഞ്ഞ നിലയിലാണ് നമ്മുടെ ശരീരത്തിൽ ഉള്ളത് എന്ന്. പല കാരണങ്ങൾ കൊണ്ടും ഒരാൾക്ക് അനീമിയ ഉണ്ടാകാം. എന്തൊക്കെ കാരണങ്ങൾ കൊണ്ടാണ് അനീമിയ ഉണ്ടാകുന്നത് എന്ന് നമുക്ക് നോക്കാം. ഏറ്റവും കൂടുതലായി വരുന്നത് രക്ത കുറവ് മൂലമാണ്. സ്ത്രീകളിൽ രക്തസ്രാവം ഉണ്ടാകുമ്പോൾ ഇങ്ങനെ അസുഖം വരാനുള്ള സാധ്യത കൂടുതലാണ്. ഇനി കൂടുതലായി ഈ വിഷയത്തെ പറ്റി അറിയാൻ നിങ്ങൾ തന്നെ വീഡിയോ മുഴുവനായി കാണുക.


dark-secrets-about-flying - Malayalam DriveSpark\nആധുനിക ജീവിത്തിൽ വിമാനയാത്ര ഒഴിച്ചുകൂടാൻ പറ്റാതെ വന്നിരുക്കുന്നു. തിരക്കേറിയ ജീവിതശൈലി പിൻ‌തുടരുന്ന നമുക്ക് എവിടെയും പെട്ടെന്ന് പറന്നെത്തണമെങ്കിൽ വിമാന യാത്രയെ ആശ്രയിച്ചേ മതിയാകൂ. എന്നാൽ വിമാനയാത്രയിൽ നമ്മളറിയാത്ത ചില രഹസ്യങ്ങൾ ഒളിഞ്ഞിരിപ്പുണ്ടെന്നുള്ള വാസ്തവം മിക്കവർക്കും അറിയില്ല.\nഅത്തരം ചില അറിയപ്പെടാത്ത രഹസ്യങ്ങളെ കുറിച്ച് അന്വേഷിച്ചപ്പോൾ പൈലറ്റിൽ നിന്നും മറ്റ് ജീവനക്കാരിൽ നിന്നും ലഭിച്ച ചില മികച്ച പ്രതികരണങ്ങൾ ചുവടെ ചേർക്കുന്നു. കൂടുതൽ ഞെട്ടിപ്പിക്കുന്ന സത്യങ്ങൾക്ക് താളുകളിലേക്ക് നീങ്ങൂ.\nപ്ലെയിനിനകത്ത് ലഭ്യമാവുന്ന ഹെഡ് ഫോൺ\nഎയർലൈനുകളിൽ പുതിയ കവറിനകത്ത് പാക്ക് ചെയ്ത് വരുന്ന മിക്ക ഹെഡ് ഫോണുകളും പഴയതാണെന്നാണ് വെയർഹൗസിൽ ജോലി ചെയ്യുന്ന ഒരു വ്യക്തി അഭിപ്രായപ്പെടുന്നത്. ഉപയോഗിച്ച ഹെഡ്‌ഫോണുകൾ വൃത്തിയാക്കി വീണ്ടും പാക്ക് ചെയ്താണത്രെ വിതരണം ചെയ്യുന്നത്.\nപൈറ്റകളുടെ യാത്രാമദ്ധ്യേയുള്ള ഉറക്കം\nലക്ഷ്യസ്ഥാനത്ത് എത്തുന്നതിനിടെ പകുതിയിലധികം പൈലറ്റുകളും ഉറങ്ങാറുണ്ടെന്നാണ് അറിയാൻ കഴിഞ്ഞത്. എത്ര മണിക്കൂർ യാത്രയുണ്ടെന്ന മുൻധാരണയുള്ളതിനാലാണ് ധൈര്യപൂർവ്വം ഉറങ്ങാനുള്ള ശ്രമം നടത്തുന്നത്. ഇടയ്ക്കൊന്നു എണീറ്റ് കോ-പൈലറ്റ് ഉറങ്ങുന്നുണ്ടോയെന്നും പരിശോധിക്കാറുണ്ടത്രെ.\nപ്ലെയിനിലെ ഓക്സിജൻ മാസ്ക്\nലാന്റിംഗ് സമയത്ത് ശ്വാസം തടസം നേരിടുമ്പോൾ ഉപയോഗിക്കുന്ന ഓക്സിജൻ മാസ്കിൽ 15 മിനുട്ട് വരെ ഉപയോഗിക്കാനുള്ള ഓക്സിജൻ ഉൾക്കൊള്ളിച്ചിട്ടുണ്ട്. ഈ സമയത്തിനകം പൈലറ്റിന് ബുദ്ധിമുട്ടില്ലാതെ ശ്വസിക്കാൻ പറ്റുന്ന താഴ്ന്ന ഓൾടിറ്റ്യൂഡിലേക്ക് എത്തിക്കാൻ കഴിയും.\nലാന്റിംഗ് സമയത്ത് ലൈറ്റുകൾ ഡിം ചെയ്യുന്നത് എന്തിന്\nനിങ്ങളുടെ കണ്ണുകളിൽ അതുവരെ തങ്ങി നിന്നിട്ടുള്ള വെളിച്ചവുമായി താദാത്മ്യം പ്രാപിക്കാനാണ് ലാന്റിംഗ് സമയത്ത് ലൈറ്റുകൾ ഡിം ചെയ്യുന്നത്. പുറമെ ഇരുട്ടായതിനാൽ പെട്ടെന്ന് വെളിച്ചത്തിൽ നിന്ന് പുറത്തേക്ക് നോക്കുമ്പോൾ ഒന്നും വ്യക്തമായി കാണാൻ സാധിക്കില്ലയെന്ന പരമാർത്ഥം മനസിലാക്കിയാണ് ഇപ്രകാരം ചെയ്യുന്നത്.\nപൈലറ്റിനും, കോ-പൈലറ്റിനും ഒരേതരത്തിലുള്ള ഭക്ഷണമായിരിക്കുകയില്ല ലഭിക്കുക. ലഭിച്ച ഭക്ഷണം തന്നെ അവർക്കിടയിൽ പങ്ക് വെക്കാനുള്ള അനുവാദവും ഇല്ല. ഒരേസമയം തന്നെ ഭക്ഷ്യവിഷബാധ രണ്ട് പേർക്കുമേൽക്കാതിരിക്കാനാകും ഇത്തരം നടപടി കൈകൊണ്ടിട്ടുണ്ടാവുക. ആവശ്യമില്ലെങ്കിൽ കൂടി മറ്റുള്ളവരുടെ ഭക്ഷണം എടുക്കാൻ ശ്രമിക്കുന്നതും കുറ്റകരമാണ്.\nഫ്ലൈറ്റ് അറ്റെൻഡർമാർക്ക് കൈമടക്ക് കൊടുക്കുന്നത്\nഫ്ലൈറ്റ് അറ്റെൻഡർമാർക്ക് ടിപ്പ് കൊടുക്കാമെന്നുള്ളത് പലർക്കും അറിയില്ല. ഒന്ന് കൊടുത്തു നോക്കൂ അവർക്കത് സന്തോഷമാണെന്ന് മാത്രമല്ല തുടർന്നങ്ങോട്ടുള്ള യാത്രയിൽ ഭക്ഷണ സാധനങ്ങളോ, പാനീയങ്ങളോ സൗജന്യമായി ലഭിക്കാനുള്ള സാധ്യതയും ഉണ്ട്. യാത്രാമധ്യേ നിങ്ങൾ ചോക്ക്‌ലേറ്റോ, മധുരപലഹാരങ്ങളോ ഫ്ളൈറ്റ് ക്രൂവിന് നൽകുകയാണെങ്കിൽ നിങ്ങൾക്ക് രാജകീയമായ പരിഗണനയായിരിക്കും യാത്രയിലുടനീളം ലഭിക്കുക. എന്നാലിതൊന്ന് പരീക്ഷിച്ചിക്കുന്നതിൽ തെറ്റില്ല.\nവളർത്തു മൃഗവുമായി പറക്കുമ്പോൾ\nനിങ്ങളുടെ വളർത്തുമൃഗങ്ങളുടെ സുരക്ഷയ്ക്കുള്ള എല്ലാ നടപടികളും അധികൃതർ നടപ്പാക്കുമെങ്കിലും ചില കാര്യങ്ങളിൽ അവർ ശ്രദ്ധപുലർത്തുന്നില്ല. ഉദാഹരണത്തിന് റാമ്പിൽ നിന്നുള്ള ശബ്ദം. ഈ ഭാഗത്ത് ജോലിചെയ്യുന്നയാൾക്കാർ ഇയർ പ്രോട്ടെക്ഷൻ ഉപയോഗിക്കാതെ തൊഴിലിൽ ഏർപ്പെടാറില്ല. അപ്പോൾ പിന്നെ നിങ്ങളുടെ പെറ്റുകളുടെ കാര്യമൊന്നോർത്തു നോക്കൂ. നിങ്ങളുടെ വളർത്തു മൃഗവുമായി പറക്കുമ്പോൾ ഒന്നാലോചിക്കേണ്ടിയിരിക്കുന്നു.\nഇലക്ട്രോണിക് ഉപകരണങ്ങൾ ഓഫ് ചെയ്യിച്ച് ഫ്ലൈറ്റ് അറ്റെൻഡർമാർ ചെയ്യുന്നതെന്ത്\nയാത്രക്കാരോട് ഇലക്ട്രോണിക് ഉപകരണങ്ങൾ ഓഫ് ചെയ്യാൻ പറഞ്ഞ് മറ്റുള്ള ഫ്ലൈറ്റ് ജോലിക്കാർ മോബൈൽ ഉപയോഗിക്കുന്നുണ്ടെന്നാണ് കണ്ടെത്താൻ കഴിഞ്ഞത്.\nഇടിമിന്നൽ സമയത്ത് ഫ്ലൈറ്റിന്റെ ഗതാഗതത്തിൽ തടസം നേരിടുന്നത് പതിവാണ്. എന്നാൽ ചില യാത്രക്കാർ പ്രകോപിതരായി ഫ്ലൈറ്റ് ജോലിക്കാരുടെ നേർക്ക് തിരിയാറുണ്ട്. ഇത്തരത്തിൽ പെരുമാറുന്നവരുടെ പേരിൽ പിഴയിടാനും, വേണ്ട നടപടികൾ കൈക്കോള്ളാനുമുള്ള അധികാരം ഫ്ലൈറ്റ് ക്യാപ്റ്റനുണ്ടെന്ന് ഓർക്കുക.\nകുപ്പികളിലാക്കി സീൽ ചെയ്ത് കൊണ്ടുവരുന്ന വെള്ളമല്ലാതെ കുടിക്കാൻ ഉപയോഗിക്കരുത്. ടോയലറ്റ് ആവശ്യങ്ങൾക്കും മറ്റും ഉപയോഗിക്കുന്ന വൃത്തിഹീനമായ വെള്ളമായിരിക്കും ഫ്ലൈറ്റുകളുടെ ടാങ്കിൽ നിറക്കുന്നത്. അതിനാൽ ബോട്ടിലല്ലാതെ ലഭിക്കുന്ന കുടിവെള്ളം ഉപയോഗിക്കരുതെന്ന് ഓർമ്മിപ്പിക്കുന്നു.\nഫ്ലൈറ്റിൽ നൽകുന്ന ചായ, കാപ്പി തുടങ്ങിയ പാനീയങ്ങൾ പരമാവധി ഒഴിവാക്കുക. ഫ്ലൈറ്റിലുള്ള വെള്ളം ശേഖരിക്കുന്ന ടാങ്കുകൾ എപ്പോഴും വ‍ൃത്തിയാക്കണമെന്നില്ല.\nപുറത്ത് നിന്നും ലാവെട്ടറി ഡോറുകൾ തുറക്കാമെന്ന് പലർക്കും അറിയില്ല. നോ സ്മോക്കിംഗ് ബാഡ്‌ജിന്റെ പിന്നിലായുള്ള ബോൾട്ട് നീക്കിയാൽ ഡോർ തുറക്കാവുന്നതാണ്.\nലഗേജുകൾ ലോക്ക് ചെയ്ത് വെക്കാൻ ശ്രദ്ധിക്കുക\nലഗേജുകൾ ചെക്കിംഗിനായി നൽകുമ്പോൾ ടിഎസ്എ അംഗീകരാമുള്ള ലോക്കുകൾ ഉപയോഗിക്കാനായി പ്രത്യേകം ശ്രദ്ധിക്കണം. ചെക്കിംഗ് സമയത്ത് ആർക്ക് വേണമെങ്കിലും ബാഗ് തുറക്കാം എന്നതിനാലാണ്.\nഹാർഡ് ലാന്റ് ആവശ്യമായി വരുമ്പോൾ\nമോശപ്പെട്ട കാലാവസ്ഥയിൽ ഒരു ഹാർഡ് ലാന്റ് ആവശ്യമായിവരുന്ന പക്ഷം പൈലറ്റിന്റെ കഴിവുകേടാണെന്ന് പറഞ്ഞ് കുറ്റപ്പെയുത്തിയിട്ട് കാര്യമില്ല. റൺവെയിൽ വെള്ളം കെട്ടി നിൽക്കുകയാണെങ്കിൽ ഹാർഡ് ലാന്റിംഗിന്റെ ആവശ്യം വന്നേക്കും.\nപൈലറ്റുകൾക്ക് പ്രവൃത്തി പരിചയമുണ്ടാകണമെന്നില്ല\nഫ്ലൈറ്റിൽ നിയമിക്കുന്ന എല്ലാ പൈലറ്റുകളും മികച്ച പരിശീലനവും പ്രവൃത്തി പരിചയമുള്ളവരാകണമെന്നില്ല എന്ന പരമാർത്ഥം നാം മനസിലാക്കേണ്ടതുണ്ട്. മിക്കപ്പോഴും പ്ലെയിൻ അപകടങ്ങൾ നടക്കുമ്പാഴാണ് ഈ സത്യങ്ങൾ പുറത്ത് വരുന്നത്.\nഫ്ലൈറ്റിൽ ശുചിത്വം പാലിക്കുന്നുണ്ടോ\nഫ്ലൈറ്റിലിൽ ഉപയോഗിക്കുന്ന പില്ലോകളും ഷീറ്റുകളും വേണ്ട രീതിയിൽ ശുചീകരിക്കാതെ ഉപയോഗിച്ചത് തന്നെ മടക്കിവെക്കാറാണ് പതിവെന്നുള്ള ആരോപണമുണ്ട്.\nനിങ്ങളുടെ വിലമതിക്കുന്ന സാധനങ്ങൾ എപ്പോഴും നിങ്ങളുടെ ശ്രദ്ധയിലായിരിക്കണം. ഫ്ലൈറ്റ് അധികൃതർ മികച്ച സുരക്ഷയല്ല നിങ്ങളുടെ ലഗേജുകൾക്ക് നൽകുന്നതെന്ന് ഓർക്കുക.\nഎൻജിൻ കേടായാലും പ്ലെയിനുകൾക്ക് സഞ്ചരിക്കാം\nപ്ലെയിൻ എൻജിൻ തകരാറിലായാലും 42 മൈലുവരെ സഞ്ചരിക്കാൻ കഴിയും.\nപ്ലെയിനുകളിൽ പുകവലി നിരോധിച്ചിട്ടുണ്ടെങ്കിലും ലവോറട്ടറിയിൽ ആഷ് ട്രെ ഉൾപ്പെടുത്തിയിട്ടുണ്ടെന്നാണ് പരമാർത്ഥം.\nകൂടുതല്... #വിമാനം #auto facts


ആദ്യത്തെ സ്വകാര്യ ബഹിരാകാശ യാത്രികന് ചില്ലറക്കാരനല്ല കേട്ടോ! – Media Ink Online\n21,000 കോടി രൂപയുടെ ആസ്തിയുണ്ട് കക്ഷിക്ക്. ജപ്പാനിലെ ശതകോടീശ്വരസംരംഭകനെ എല്ലാവരും ഇനി അറിയേണ്ടതുണ്ട്\nസ്‌പേസ്എക്‌സ് സിഇഒയുടെ അസാധാരണ സംരംഭകനുമായ ഇലണ് മസ്‌ക്ക് സ്വകാര്യ ബഹിരാകാശ ദൗത്യത്തിലെ ആദ്യ യാത്രികന്റെ പേര് പ്രഖ്യാപിച്ചതു മുതല് ആ ജാപ്പനീസുകാരനെ കുറിച്ച് കൂടുതലറിയാന് ലോകം ഇന്റര്‍നെറ്റില് തെരയുകയാണ്. ചന്ദ്രനെ ചുറ്റിപ്പറക്കാന് മസ്‌ക്കിന്റെ സ്വകാര്യ ബഹിരാകാശദൗത്യത്തില് യാത്ര ചെയ്യുന്നത് യുസാക്കു മയിസവ എന്ന ജാപ്പനീസ് സംരംഭകനാണ്.\nചില്ലറക്കാരനല്ല കക്ഷി. സോസോടൗണ് എന്ന ജപ്പാനിലെ ഏറ്റവും വലിയ ഫാഷന് റീട്ടെയ്ല് വെബ്‌സൈറ്റിന്റെ സ്ഥാപകനാണ് യുസാക്കു. ഏകദേശം 21,000 കോടി രൂപയുടെ ആസ്തിയുണ്ട് അദ്ദേഹത്തിന്. ജപ്പാനിലെ സമ്പന്നരുടെ പട്ടികയില് 18ാം സ്ഥാനവും.\nചന്ദ്രനിലേക്കുള്ള ആദ്യ വാണിജ്യസഞ്ചാരിയാകാന് 42കാരനായ യുസാക്കു വമ്പന് തുകയാണത്രെ മുടക്കിയിരിക്കുന്നത്. തുകയെത്രയാണെന്ന് മസ്‌ക്കും യുസാക്കുവും എന്തായാലും പുറത്തുപറഞ്ഞിട്ടില്ല. സ്‌പേസ് എക്‌സിന്റെ ബിഗ് ഫാല്‍ക്കണ് റോക്കറ്റിലാണ് യാത്ര. മ്യൂസിക് സിഡികള് വിറ്റ് ബിസിനസ് തുടങ്ങിയ മനുഷ്യനാണ് ഇപ്പോള് ചന്ദ്രനിലേക്ക് പറഖ്കുന്നതെന്നതാണ് ആശ്ചര്യം.\n2023ലാണ് ദൗത്യം ലോഞ്ച് ചെയ്യുക. ആര്‍ട്ടാണ് യുസാക്കുവിന്റെ ഇഷ്ടവിഷയം. മ്യൂസിക് കളക്ഷനുമായി ബിസിനസ് തുടങ്ങിയ യുസാക്കുവിന്റെ സംരംഭത്തിന്റെ ഇപ്പോഴത്തെ മൂല്യം ബില്ല്യണ്‍കണക്കിന് ഡോളറാണ്. സോസോടൗണിന്റെ മാതൃകമ്പനിയായ സ്റ്റാര്‍ട്ട് ടുഡേക്ക് ഇപ്പോള് 7.5 ബില്ല്യണ് ഡോളര് മൂല്യമുണ്ട്.\nബാങ്ക് ഓഫ് ബറോഡയും വിജയ ബാങ്കും ദേന ബാങ്കും ലയിക്കുന്നു


പരിചരണത്തിലെ അപാകത മൂലമുള്ള ശിശുമരണം : എൻഎച്ച്എസ് 10 ലക്ഷം പൗണ്ട് നഷ്ടപരിഹാരം നൽകണം. | Malayalam UK\nDecember 24 05:00 2019 by News Desk\tPrint This Article\nലണ്ടൻ : പ്രസവപരിചരണം മെച്ചപ്പെടുത്തിയ ഇംഗ്ലണ്ടിലെ എൻ എച്ച് എസ് ട്രസ്റ്റുകൾക്ക് 1 മില്യൺ പൗണ്ട് ലഭിച്ചിരുന്നു. എന്നാൽ പരിചരണം തൃപ്തികരമല്ല എന്ന് പിന്നീട് അന്വേഷണത്തിൽ കണ്ടെത്തി. പ്രസവ പരിചരണം മെച്ചപ്പെടുത്താൻ ലക്ഷ്യമിട്ടുള്ള എൻ‌എച്ച്എസ് റെസല്യൂഷൻ നടത്തുന്ന മെറ്റേണിറ്റി ഇൻസെന്റീവ് സ്കീമിന് കീഴിൽ, ട്രസ്റ്റുകൾ 10 സുരക്ഷാ മാനദണ്ഡങ്ങൾ പാലിക്കുന്നുണ്ടെന്ന് സാക്ഷ്യപ്പെടുത്തണം. അപ്രകാരം പ്രവർത്തിച്ച ഷ്രൂസ്ബറി, ടെൽഫോർഡ് എന്നീ എൻഎച്ച്എസ് ട്രസ്റ്റുകൾക്ക് 953,391പൗണ്ട് ലഭിക്കുകയും ചെയ്തിരുന്നു. എന്നാൽ നൂറു കണക്കിന് കുടുംബങ്ങൾ തങ്ങൾക്ക് വേണ്ടത്ര പ്രസവ പരിചരണം ലഭിക്കുന്നില്ല എന്നാരോപിച്ചു. ഷ്രൂസ്ബറി ആൻഡ് ടെൽഫോർഡ് ട്രസ്റ്റിലെ (സാത്ത്) അമ്മമാരുടെയും കുഞ്ഞുങ്ങളുടെയും പരിചരണം 2017 ഏപ്രിൽ മുതൽ ശ്രദ്ധിക്കുന്നുണ്ട്.\nഎൻ എച്ച് എസിന്റെ ചരിത്രത്തിലെ ഏറ്റവും വലിയ അന്വേഷണമാണ് ശിശുമരണം. പല ശിശുമരണങ്ങളും ട്രസ്റ്റിൽ നടന്നിട്ടുണ്ട്. പ്രസവസമയത്ത് ഉണ്ടായ മൂന്നു മരണങ്ങൾ, പ്രസവത്തിനു ശേഷം ഉണ്ടായ 17 മരണങ്ങൾ തുടങ്ങി നിരവധി കേസുകളാണ് ട്രസ്റ്റിനെതിരെ ഉള്ളത്. കെയർ ക്വാളിറ്റി കമ്മീഷനിലെ (സിക്യുസി) ഇൻസ്പെക്ടർമാർ വിലയിരുത്തിയാണ് കഴിഞ്ഞ സെപ്റ്റംബറിൽ ഷ്രൂസ്ബറി, ടെൽഫോർഡ് ട്രസ്റ്റിന് പണം നൽകിയത്. എന്നാൽ നവംബറിൽ പ്രസിദ്ധീകരിച്ച സിക്യുസി റിപ്പോർട്ട്, ട്രസ്റ്റിന്റെ പ്രസവ, പരിചരണ സേവനങ്ങൾ ഉൾപ്പെടെയുള്ളവ അപര്യാപ്തമാണെന്ന് വിലയിരുത്തുകയുണ്ടായി.\n2009ൽ തന്റെ മകളുടെ മരണത്തെ തുടർന്ന് റിയാനൻ ഡേവിസാണ് ട്രസ്റ്റിനെതിരെ ഒരു സ്വതന്ത്ര അന്വേഷണം വേണമെന്ന് പറഞ്ഞ് രംഗത്തെത്തിയത്. പണം കൊണ്ട് സാത്ത് എന്തു ചെയ്തുവെന്ന് അറിയണമെന്ന് റിയാനൻ പറഞ്ഞു. ഇംഗ്ലണ്ടിലെ എൻ‌എച്ച്എസ് ട്രസ്റ്റുകളുടെ നിയമ വിഭാഗമായ എൻ‌എച്ച്എസ് റെസല്യൂഷൻ, 2018ൽ പ്രസവ പരിചരണം മെച്ചപ്പെടുത്തുന്നത് ലക്ഷ്യമിട്ടുള്ള ഒരു പദ്ധതി ആരംഭിച്ചിരുന്നു. തെറ്റുകൾ കുറയ്ക്കുക, തൊഴിൽ ശക്തി വികസിപ്പിക്കുക, രോഗികളുടെ ആശങ്കകൾ പരിഹരിക്കുക എന്നിവ ഉൾപ്പെടെ 10 പ്രത്യേക പ്രസവ സുരക്ഷാ നടപടികൾ ട്രസ്റ്റുകൾ പാലിച്ചിട്ടുണ്ടോ എന്ന് വിലയിരുത്തേണ്ടതുണ്ട്. സ്കീമിൽ പങ്കെടുത്ത 132 ട്രസ്റ്റുകളിൽ 75 എണ്ണം മുഴുവനും പാലിക്കുന്നുണ്ടെന്ന് കണ്ടെത്തിയിരുന്നു. എന്നാൽ പണം ലഭിച്ച ട്രസ്റ്റുകൾ മതിയായ പരിചരണം നൽകുന്നില്ല എന്ന് പിന്നീട് തെളിഞ്ഞു.\nയുകെയിൽ മലയാളി ഡോക്ടർ പാടിയ ഗാനം ആസ്വാദക ഹൃദയങ്ങളെ കീഴടക്കുന്നു. കാൽവരിയിലെ പൊൻതാരമേ പാടിയത് ഡോ. ഷെറിൻ ജോസ് പയ്യപ്പിള്ളി\nജനന സമയത്തെ അശ്രദ്ധ മൂലം മസ്തിഷ്‌ക ക്ഷതമേറ്റു; 18കാരിക്ക് എന്‍എച്ച്എസ് 2.1 മില്യന് പൗണ്ട് നഷ്ടപരിഹാരം നല്‍കാന് വിധി\nനിങ്ങൾ ആർ.എസ്.എസിൽ നിന്നോ ബി.ജെ.പിയിൽ നിന്നോ ആയിരിക്കും, പക്ഷെ എന്റെ മുൻപിൽ അത് വേണ്ട; സർക്കാർ ഡോക്ടറെ ഗെറ്റ് ഔട്ട് അടിച്ചു അഖിലേഷ് യാദവ് (വീഡിയോ)


Wednesday 12 July 2017 7:46 pm IST\nകാസര്‍കോട്: കുടുംബശ്രീ ജില്ലാ മിഷനില് ഒ എസ് എസ്, ഓഫീസ് അസിസ്റ്റന്റ് തസ്തികകളില് ആറുമാസത്തേക്ക് ദിവസവേതനാടിസ്ഥാനത്തില് നിയമനത്തിന് 13ന് തീരുമാനിച്ചിരുന്ന കൂടിക്കാഴ്ച 18ലേക്ക് മാറ്റി. കൂടിക്കാഴ്ച രാവിലെ 10ന് സിവില്‍സ്റ്റേഷനിലുള്ള കുടുംബശ്രീ ജില്ലാ മിഷന് ഓഫീസില് നടക്കും. നിശ്ചിത യോഗ്യതയുള്ള ഉദ്യോഗാര്‍ത്ഥികള് അസല് രേഖകള് സഹിതം ഹാജരാകണം. ബിരുദവും കമ്പ്യൂട്ടര് പരിജ്ഞാനവും മൂന്നുവര്‍ഷത്തെ പ്രവര്‍ത്തി പരിചയവുമുള്ളവര്‍ക്ക് ഒ എസ് എസ് തസ്തികയില് അപേക്ഷിക്കാം. ഓഫീസ് അസിസ്റ്റന്റ് തസ്തികയില് പ്ലസ്ടുവാണ് വിദ്യാഭ്യാസ യോഗ്യത. കൂടുതല് വിവരങ്ങള്‍ക്ക് ഫോണ് 0499256111, 256102\nപാറത്തോട് പഞ്ചായത്താഫീസിലും കുടുംബശ്രീ ആഫീസിലും മോഷണം


മുട്ടയിടുന്നതോടെ നീരാളികള് അവയുടെ ജീവിതത്തിന്റെ അവസാന ഭാഗത്തിലേക്കാണ് കടക്കുന്നത്; മുട്ടകള് വിരിയുമ്പോഴേക്കും അമ്മ നീരാളി ജീവന് വെടിഞ്ഞിരിക്കും; പൈപ്പിനുളളില് മുട്ടകള്, കടലിലെത്തിക്കാന് അമ്മ നീരാളിയുടെ കഷ്ടപ്പാട് – Media Mangalam\nസ്വന്തം ജീവന് ബലികൊടുത്തും കുഞ്ഞുങ്ങളെ കാക്കാന് അമ്മമാര് തയ്യാറാവുന്നതിന്റെ നിരവധി സംഭവങ്ങള് പുറത്തുവന്നിട്ടുണ്ട്. ഇരപിടിയന്മാരില് നിന്നു കുഞ്ഞുങ്ങളെ സംരക്ഷിക്കുന്നതിനായി ഏതറ്റം വരെയും പോകാന് ശ്രമിക്കും. ഇപ്പോഴിതാ ഒരു പ്ലാസ്റ്റിക് പൈപ്പിനുള്ളില് നിക്ഷേപിച്ച തന്റെ മുട്ടകള് രക്ഷിക്കാന് ഒരു അമ്മ നീരാളി നടത്തുന്ന ശ്രമങ്ങളുടെ വിഡിയോയാണ് സമൂഹമാധ്യമങ്ങളില് നിറയുന്നത്.\nസമുദ്ര ഗവേഷകയായ ഷെറി മാരിസ് മെല്‍ബണിലെ കടല്‍ത്തീരത്ത് നിന്നും പകര്‍ത്തിയ ദൃശ്യമാണിത്. തീരത്തടിഞ്ഞ ഒരു പൈപ്പ് കഷ്ണം കണ്ട് അത് എടുത്തുമാറ്റാന് നോക്കിയപ്പോഴാണ് ഉള്ളില് ഒരു നീരാളിയുണ്ടെന്ന് ഷെറിക്ക് മനസ്സിലായത്. പൈപ്പിനുള്ളില് മുട്ടകളിട്ടശേഷം അതിന് അടയിരിക്കുകയായിരുന്നു നീരാളി. അതിനിടയില് എങ്ങനെയോ പൈപ്പ് തീരത്ത് വന്നടിഞ്ഞതാണ്. പുറത്തെത്തിയ അമ്മ നീരാളി പൈപ്പ് തിരികെ സമുദ്രത്തിലേക്ക് ഉരുട്ടിയെത്തിക്കാനുള്ള ശ്രമങ്ങള് തുടങ്ങി. ഇത് കണ്ട ഷെറി പൈപ്പ് വെള്ളത്തിലേക്കെടുത്തു വച്ച് അമ്മ നീരാളിയെ സഹായിക്കുകയും ചെയ്തു.\nEarlier this week Marine Biologist @ShereeMarris witnessed an extraordinary display of maternal protection asamother Octopus guarded over her eggs insideawashed up plastic pipe. How incredible is this experience of marine life! #octopus #marinelife #motherlove #oceanimpact pic.twitter.com/CEOlzAdxRs\n— Ocean Impact Organisation (@oceanimpactorg) July 1, 2021\nമുട്ടയിടുന്നതോടെ നീരാളികള് അവയുടെ ജീവിതത്തിന്റെ അവസാന ഭാഗത്തിലേക്കാണ് കടക്കുന്നത്. രണ്ടു മുതല് 10 മാസം വരെ എടുത്താണ് പല നീരാളികളുടെയും മുട്ട വിരിയുന്നത്. ഇക്കാലമത്രയും ഭക്ഷണം പോലുമില്ലാതെ കഴിയുന്നതിനാല് മുട്ടകള് വിരിയുമ്പോഴേക്കും അമ്മ നീരാളി ജീവന് വെടിഞ്ഞിരിക്കും.\nമുട്ടയിട്ടശേഷം അവ വിരിയുന്ന കാലമത്രയും അമ്മ നീരാളി മുട്ടകളുടെ മുകളില് നിന്ന് ഒരു നിമിഷം പോലും മാറാതെ അടയിരിക്കും. മീനുകളും ഞണ്ടുകുളം നക്ഷത്ര മത്സ്യങ്ങളുമാന്നും മുട്ടകള് ഭക്ഷണമാക്കാതെ സംരക്ഷിക്കുന്നതിനു വേണ്ടിയാണ് ഈ ഇരിപ്പ്. മുട്ടകള്‍ക്ക് വേണ്ടത്ര ഓക്‌സിജന് ലഭിക്കുന്നുണ്ടെന്ന് ഉറപ്പുവരുത്താന് ശരീരത്തില് നിന്നും ദ്രവം പുറപ്പെടുവിച്ച് അവ മൂടുകയാണ് ചെയ്യുന്നത്.\nocean octopus pipe social media VIRAL VIDEO\nമൃദുല വിജയും യുവൻ കൃഷ്ണയും വിവാഹിതരായി


റഫേൽ പറന്നെത്തി വിവാദങ്ങൾ ബാക്കി | Editorial | Deshabhimani | Saturday Aug 1, 2020\nഫ്രാൻസിലെ ദസ്സാൾട്ട് കമ്പനിയിൽനിന്ന് ഇന്ത്യ വാങ്ങിയ അഞ്ച് റഫേൽ യുദ്ധവിമാനത്തെ ഹരിയാനയിലെ അംബാല വ്യോമതാവളത്തിൽ ഉപചാരപൂർവമാണ് സ്വീകരിച്ചത്. അവ ഇറങ്ങുന്നതിന്റെ ഭാഗമായി അംബാലയിലും നാല് സമീപഗ്രാമത്തിലും നിരോധനാജ്ഞ പ്രഖ്യാപിക്കുകയുണ്ടായി. ഫോട്ടോയെടുപ്പും വീഡിയോചിത്രീകരണവും നിരോധിച്ചു. പടിഞ്ഞാറൻ അറേബ്യൻ സമുദ്രത്തിൽ നിലയുറപ്പിച്ച പടക്കപ്പൽ ഐഎൻഎസ് കൊൽക്കത്തയുമായി ആശയവിനിമയം നടത്തിയാണ് റഫേൽ യുദ്ധവിമാനങ്ങൾ ഇന്ത്യൻ അതിർത്തിയിലേക്ക് കടന്നത്. ഏറ്റുമാനൂർ സ്വദേശി വിങ് കമാൻഡർ വിവേക് വിക്രമും പൈലറ്റുമാരുടെ സംഘത്തിലുണ്ടായത് കേരളത്തിനും അഭിമാനിക്കാം. വ്യോമസേനയുടെ പതിനേഴാം ഗോൾഡൻ ആരോ സ്ക്വാഡ്രണിലേക്ക് ആഗസ്‌ത് 15നുശേഷം റഫേലുകൾ അണിചേരും. ഇസ്രയേലിൽനിന്നുള്ള ചില സാങ്കേതിക സഹായങ്ങൾക്ക് കാത്തിരിക്കുകയാണ്.\nവിമാനങ്ങളുടെ ചിത്രങ്ങൾ ട്വീറ്റുചെയ്‌ത പ്രധാനമന്ത്രി നരേന്ദ്ര മോഡി, ‘രാജ്യത്തിന് കാവൽനിൽക്കുന്നതിനേക്കാൾ വലിയ പുണ്യമില്ല; മാതൃരാജ്യത്തെ സംരക്ഷിക്കുന്നതിനേക്കാൾ മഹത്തായ പ്രതിജ്ഞയുമില്ല’ എന്ന് സംസ്‌കൃതത്തിലാണ് സ്വാഗതമോതിയത്. റഫേൽവിമാനങ്ങൾ ഇന്ത്യൻമണ്ണ് തൊട്ടത് ചില സങ്കുചിത ദേശീയവാദ സംഘടനകളും മാധ്യമങ്ങളും വിശ്വാസത്തിന്റെയും ശത്രുനിർവചനത്തിന്റെയും ശക്തിപ്രകടനത്തിന്റെയും ആഘോഷമാക്കി. സേനയിൽ പുതിയ അത്യാധുനിക യുദ്ധവിമാനങ്ങൾ വന്നുചേരുന്നത് അത്യപൂർവ നടപടിയായും അയൽരാജ്യങ്ങൾക്കുള്ള കനത്ത മുന്നറിയിപ്പായും പ്രധാന ചാനലുകളടക്കം കരഘോഷം മുഴക്കിയത് അതേ നിലവാരത്തിലാണ്. റഫേലിനെ ശ്രീരാമനോട് ഉപമിക്കാനും ചിലർ മുതിർന്നു. ദസ്സാൾട്ട് ഫാക്ടറിയെ റഫേലിന്റെ ജന്മഭൂമിയെന്നായിരുന്നു അതിരുകടന്ന വിശേഷണം.\nരാമൻ വരുന്നു, റഫേൽ വരുന്നു എന്നായി ഒരു സമീകരണം. വിമാനങ്ങൾ നിലംതൊടവെ രാമ, രാമ ജപമന്ത്രം ഉരുവിട്ട പത്രപ്രവർത്തകനെയും കണ്ടു. ‘ചൈനയും പാകിസ്ഥാനും വിറച്ചു, ഇമ്രാൻഖാൻ ഭയന്നുവിയർത്തു’ എന്നുവരെ നീണ്ടു ശീർഷകങ്ങൾ. വ്യോമസേനയുടെ പുത്തൻ പോരാളിയെ ഭയക്കുന്നവർ ഇന്ത്യയുടെ മണ്ണിനുനേരെ ഭീഷണിയുയർത്തുന്നവരാണെന്ന പ്രതിരോധമന്ത്രി രാജ്‌നാഥ് സിങ്ങിന്റെ അഭിപ്രായത്തിന്റെ പരിഭാഷപോലെ റഫേലിനുമുന്നിൽ ശത്രുക്കൾ പരാജയപ്പെടുമെന്നാണ് ഒരു ചാനൽ വിജയഭേരി മുഴക്കിയതും.\nയുപിഎ ഭരണകാലത്ത് 126 റഫേൽ വിമാനം ഇറക്കുമതി ചെയ്യാനായിരുന്നു തീരുമാനം. ഫ്രാൻസിൽനിന്ന് അവ നേരിട്ട് വാങ്ങുമെന്ന പ്രഖ്യാപനത്തോടെ മോഡിസർക്കാർ കരാർ മാറ്റി. പ്രതിപക്ഷ പാർടികളും സൈനികവിദഗ്‌ധരും ഇക്കാര്യത്തിൽ ഗൗരവതരങ്ങളായ സംശയങ്ങൾ ഉന്നയിച്ചിട്ടുണ്ട്. ഒരു വിമാനത്തിന് 526 കോടിക്കു പകരം 1670 കോടി നൽകിയത്, 126 വിമാനം വാങ്ങുമെന്ന തീരുമാനത്തിൽനിന്ന് മാറി 36 എണ്ണമാക്കി ഇടപാട് ചുരുക്കിയത്, ഹിന്ദുസ്ഥാൻ എയ്‌റോനോട്ടിക്‌സിനെ ഒഴിവാക്കി പാപ്പരായ അനിൽ അംബാനിയെ കരാറിന് പരിഗണിച്ചത് തുടങ്ങിയ പ്രശ്‌നങ്ങളിൽ യുക്തമായ ഔദ്യോഗിക വിശദീകരണം ഇതുവരെയുണ്ടായിട്ടില്ല.\nഅനിൽ അംബാനിയുടെ റിലയൻസ‌് ഗ്രൂപ്പിന‌് വമ്പൻ നികുതി ഇളവ‌് കൊടുക്കാൻ ഫ്രാൻസ‌് തയ്യാറായത‌് ഏതുവഴിയിലൂടെയും റഫേൽകരാർ ഉറപ്പിക്കാനായിരുന്നു. ദസ്സാൾട്ടുമായുള്ള കരാർ കൂടിയാലോചനകൾ മുന്നേറവെയായിരുന്നു ആ ഇളവ് നൽകിയതും. 2008ലെ സാമ്പത്തിക പ്രതിസന്ധിക്കുശേഷം പല ആഗോള കോർപറേറ്റുകളും നേരിട്ട തകർച്ചയുടെ വഴിയിൽത്തന്നെയായിരുന്നു ദസ്സാൾട്ടും. പ്രതിരോധ‐ സിവിൽ ഉപയോഗങ്ങൾക്കുള്ള വിമാനങ്ങളുടെ വിൽപ്പനയിൽ വന്ന കാര്യമായ ഇടിവായിരുന്നു പ്രധാനഭീഷണി. പ്രതിരോധ രംഗത്തുനിന്നുള്ള ദസ്സാൾട്ടിന്റെ 2016ലെ വരുമാനം 135 കോടി ഡോളറായിരുന്നത‌് 2017ൽ 212.4 കോടി ഡോളറായി വർധിച്ചു. 58,000 കോടി രൂപയ‌്ക്ക‌് 36 റഫേൽ വിമാനം വാങ്ങുന്നതിന‌് ഇന്ത്യയുമായി ഒപ്പുവച്ച കരാറാണ‌് ഈ കുതിപ്പിനു പിന്നിലെ കാരണം. 2016ൽ കരാർ ഒപ്പിട്ടയുടൻ മോഡി ഗവൺമെന്റ് വൻതുക അഡ്വാൻസും അനുവദിച്ചു. വഴിവിട്ട ഈ സഹായമാണ‌് ദസ്സാൾട്ടിന് വലിയ താങ്ങായതും.\nഉയർന്ന നിരക്കിൽ റഫേൽ വാങ്ങാനുള്ള മോഡി സർക്കാരിന്റെ തീരുമാനം മറ്റുവിധത്തിലും ആ കുത്തകയ്‌ക്കും ഫ്രാൻസിനും അനുഗുണമായി ഭവിച്ചു. ഈജിപ‌്തും ഖത്തറും ഉൾപ്പെടെ അത്തരം കരാറുകൾക്ക് തയ്യാറായി. തീർത്തും മത്സരാധിഷ്‌ഠിതമായ പോർവിമാന നിർമാണമേഖലയിലെ കമ്പനികളെ പിന്നിലാക്കാൻ അവയെല്ലാം ദസ്സാൾട്ടിന‌് സഹായകവുമായി. രാജ്യത്തെ കോർപറേറ്റ് ഭീമന് പെട്ടെന്ന‌് ലഭിച്ച വ്യാപാര കരാറിൽ ഫ്രഞ്ച‌് സർക്കാരും ആഹ്ലാദിച്ചു. നികുതി കുടിശ്ശികയായി അനിൽ അംബാനി നൽകാനുണ്ടായിരുന്ന 1100 കോടിയിലേറെ രൂപ റഫേൽ കരാറിനെത്തുടർന്ന‌് ഫ്രാൻസ് ഉപേക്ഷിച്ചു. ഇന്ത്യൻ നിർബന്ധപ്രകാരമാണ‌് റഫേൽ കരാറിൽ റിലയൻസിനെ പങ്കാളിയാക്കിയതെന്ന‌് അന്നത്തെ ഫ്രഞ്ച‌് പ്രസിഡന്റ‌് ഫ്രാൻസ്വ ഓളന്ദ‌് തുറന്നുപറഞ്ഞിരുന്നു.\nയുപിഎ ഭരണകാലത്ത് രൂപംനൽകിയ ധാരണപത്രം മാറ്റി പുതിയതുണ്ടാക്കാൻ 2015 ഫെബ്രുവരിക്കും ഒക്ടോബറിനും മധ്യത്തിലാണ‌് ഇന്ത്യ‐ ഫ്രാൻസ് കൂടിയാലോചനകൾ നടന്നത‌്. വാണിജ്യചർച്ചകൾക്ക് പ്രതിരോധമന്ത്രാലയം നിയോഗിച്ച ഏഴംഗ സംഘം നടത്തിയ വിലപേശലിനു സമാന്തരമായി പ്രധാനമന്ത്രിയുടെ ഓഫീസ‌് ഫ്രാൻസുമായി ചർച്ച നടത്തിയെന്ന‌് വ്യക്തമാക്കുന്ന രേഖകൾ പിന്നീട‌് പുറത്തുവന്നു. റഫേലിനെ ആവേശപൂർവം വരവേറ്റെങ്കിലും വിവാദങ്ങൾ ബാക്കിയാണ്.\nഗോൾഡൻ ആരോ സ്ക്വാഡ്രൻ


പ്ലസ് ടു വിദ്യാര്‍ത്ഥി പ്രന്‍സിപ്പലിനെ വെടിവച്ചുകൊന്നു, പ്രകോപനം അച്ചടക്ക നടപടിയെടുത്തത് | VygaNews\nപ്ലസ് ടു വിദ്യാര്‍ത്ഥി പ്രന്‍സിപ്പലിനെ വെടിവച്ചുകൊന്നു, പ്രകോപനം അച്ചടക്ക നടപടിയെടുത്തത്\n00Saturday, 20 January 2018\nചണ്ഡിഗഡ്: അച്ചടക്ക നടപടിയെടുത്തതില് പ്രകോപിതനായ പ്ലസ് ടു വിദ്യാര്‍ത്ഥി പ്രിന്‍സിപ്പലിനെ വെടിവച്ചുകൊന്നു. ഹരിയാനയിലെ യമുന നഗറിലുള്ള വിവേക...\nചണ്ഡിഗഡ്: അച്ചടക്ക നടപടിയെടുത്തതില് പ്രകോപിതനായ പ്ലസ് ടു വിദ്യാര്‍ത്ഥി പ്രിന്‍സിപ്പലിനെ വെടിവച്ചുകൊന്നു. ഹരിയാനയിലെ യമുന നഗറിലുള്ള വിവേകാനന്ദ സ്‌കൂളിലാണ് സംഭവം. പ്രിന്‍സിപ്പല് റീത്തു ചബ്രയാണ് വെടിയേറ്റുമരിച്ചത്.\nവിദ്യാര്‍ത്ഥിക്കെതിരെ പ്രിന്‍സിപ്പല് അച്ചടക്ക നടപടി സ്വീകരിച്ചിരുന്നു. ഹാജര് കുറവായതും മോശം പെരുമാറ്റവുമാണ് നടപടിയെടുത്തതിനു കാരണം.\nപ്രിന്‍സിപ്പലിനെ കാണാനായി കാബിനില് കയറിയ വിദ്യാര്‍ത്ഥി കയ്യില് കരുതിയിരുന്ന അച്ഛന്റെ തോക്ക് കൊണ്ട് വെടിവയ്ക്കുകയായിരുന്നു.\nസ്‌കൂളിലെ ജീവനക്കാര് ചേര്‍ന്ന് വിദ്യാര്‍ത്ഥിയെ പിടികൂടുകയായിരുന്നു. വെടിയേറ്റ പ്രിന്‍സിപ്പലിനെ ഉടന് ആശുപത്രിയില് പ്രവേശിപ്പിച്ചെങ്കിലും ജീവന് രക്ഷിക്കാനായില്ല.\nKeywords: Student killed principal, Haryana, School, death\nVygaNews: പ്ലസ് ടു വിദ്യാര്‍ത്ഥി പ്രന്‍സിപ്പലിനെ വെടിവച്ചുകൊന്നു, പ്രകോപനം അച്ചടക്ക നടപടിയെടുത്തത്


ക്ഷേത്ര നിയന്ത്രണം ദേവസ്വംബോര്‍ഡില് നിന്ന് എടുത്തുകളയണംകേരളത്തിനും ദേവസ്വം ബോര്‍ഡുകള്‍ക്കും നോട്ടീസ്\nWed Jan 16 2019 07:23:49 GMT+0530 (IST)\nkasim kzm2018-10-13 04:17:02.0\nന്യൂഡല്‍ഹി: ക്ഷേത്രങ്ങളുടെ നിയന്ത്രണം ദേവസ്വം ബോര്‍ഡില് നിന്ന് എടുത്തുകളയണമെന്ന് ആവശ്യപ്പെട്ട് ബിജെപി നേതാവ് സുബ്രഹ്മണ്യന് സ്വാമി, ആര്‍എസ്എസ് നേതാവ് ടി ജി മോഹന്‍ദാസ് എന്നിവര് സമര്‍പ്പിച്ച ഹരജികളില് സുപ്രിംകോടതി നോട്ടീസ് അയച്ചു.\nസംസ്ഥാനസര്‍ക്കാര്, തിരുവിതാംകൂര്, കൊച്ചി, മലബാര് ദേവസ്വം ബോര്‍ഡുകള്, നായര് സര്‍വീസ് സൊസൈറ്റി (എന്‍എസ്എസ്), ശ്രീനാരായണ ധര്‍മപരിപാലനസംഘം (എസ്എന്‍ഡിപി) എന്നിവര്‍ക്കാണ് നോട്ടീസ് അയച്ചത്.\nജസ്റ്റിസുമാരായ യു യു ലളിത്, കെ എം ജോസഫ് എന്നിവരടങ്ങിയ രണ്ടംഗ സുപ്രിംകോടതി ബെഞ്ചിന്റേതാണ് നടപടി. ആറാഴ്ചയ്ക്കുള്ളില് നിലപാട് അറിയിക്കണമെന്നാണ് നോട്ടീസില് ആവശ്യപ്പെട്ടിരിക്കുന്നത്.\nബോര്‍ഡ് അംഗങ്ങളെ തിരഞ്ഞെടുക്കുന്ന രീതിയും ബോര്‍ഡിന്റെ പ്രവര്‍ത്തനരീതിയും ശരിയല്ലെന്നുമാണ് ഹരജിക്കാരുടെ വാദം. സര്‍ക്കാര് ഹിന്ദു എംഎല്‍എമാരില്‍നിന്നും ദേവസ്വംബോര്‍ഡ് അംഗങ്ങളെ തിരഞ്ഞെടുക്കുകയാണ് നിലവിലെ രീതി.\nഎന്നാല് തിരഞ്ഞെടുക്കപ്പെടുന്ന ദേവസ്വംബോര്‍ഡ് അംഗങ്ങളുടെ നിലപാടുകള് ഹൈന്ദവ ആചാരങ്ങള്‍ക്ക് ഒത്തുപോവുന്നതല്ല. ഈ ഘട്ടത്തില് ക്ഷേത്രങ്ങള്‍ക്കുമേ—ലുള്ള അധികാരം ദേവസ്വംബോര്‍ഡില് നിന്ന് എടുത്തുകളയണമെന്നുള്‍പ്പെടെയുള്ള ആവശ്യങ്ങളാണ് ബിജെപി നേതാക്കള് ഉന്നയിച്ചിരിക്കുന്നത്.


ഭൂമിവാതുക്കല്: ഇതൊരു തരം ഭ്രാന്താണ്. നാദാപുരത്ത് ബോംബ് നിര്‍മാണത്തിനിടെ സ്‌ഫോടനം; മരണം അഞ്ചായി\nരാമചന്ദ്രന് വെട്ടിക്കാട്ട്. February 26, 2011 at 8:55 PM\nഅതെ, ഇതൊരു തരം ഭ്രാന്താണ്, ആര് ചെയ്താലും അതിനെ അപലപിക്കണം. നമുക്കൊക്കെ എല്ലാം നമ്മൾ വിശ്വസിക്കുന്ന രാഷ്ട്രീയക്കണ്ണിലൂടെ മാത്രമെ ഇതൊക്കെ കാണാനാകൂ എന്നതാണ് വലിയ പ്രശ്നം.\nഒരു നുറുങ്ങ് February 27, 2011 at 8:51 AM\nഅതെ സമ്മതിച്ചു,ഇതൊര് തരം മൂച്ചിപ്പ്രാന്ത് തന്നെ..!\nപ്രാദേശികനേതൃത്വം ഷണ്ഠീകരിക്കപ്പെടുന്നേടത്ത് ഇത്തരം പിരാന്തന്മാര്‍ക്ക് പഞ്ഞമില്ലാ...


വരണ്ട കാൽപ്പാദങ്ങൾ ആണോ നിങ്ങളുടെ പ്രശ്നം നമ്മുടെ വീട്ടിലുള്ള ഒരൊറ്റ സാധനം ഉപയോഗിച്ച് അത് മാറ്റിയെടുക്കാം\nകാൽപ്പാദങ്ങൾ വരണ്ടു വരുന്നത് പതിവായുള്ള ഒരു അവസ്ഥയാണ്. കൂടുതലായും ഇത് മഞ്ഞു കാലങ്ങളിൽ ആണ് കാണാറുള്ളത്. ഇതിനായി നമ്മൾ ഒരുപാട് ഡോക്ടർമാരെ സമീപിക്കാറുണ്ട്. കാര്യമില്ല. നമ്മുടെ വീട്ടിലുള്ള ഒരു വസ്തു ഉപയോഗിച്ചുകൊണ്ട് ഉണ്ട് നമുക്ക് ഇതിനെ മാറ്റിയെടുക്കാം. എളുപ്പത്തിൽ വെക്കാൻ പറ്റുന്ന ഈ അവസ്ഥയ്ക്ക് വളരെ കുറവാണ്. അതിനായി നമ്മൾ ഡോക്ടർമാരെ സമീപിക്കേണ്ട കാര്യമില്ല. തികച്ചും വ്യത്യസ്തമായ രീതിയിൽ ഇതു മാറ്റിയെടുക്കാവുന്നതാണ്.\nനമ്മുടെ വീട്ടിൽ ഉള്ള വെളിച്ചെണ്ണ രാത്രിയിൽ കാലിൻറെ അടിയിൽ പുരട്ടി കിടന്നാൽ ഇതിനു നല്ല മാറ്റം ഉണ്ടാക്കും. അതിനായി രാത്രികാലങ്ങളിൽ എണ്ണ പുരട്ടി കിടക്കുക. വെളിച്ചെണ്ണയ്ക്ക് പകരം നമുക്ക് ബദാം ഓയിൽ, ഒലിവ് ഓയിൽ എന്നിവ ഉപയോഗിക്കാം. നമുക്കറിയാം വെളിച്ചെണ്ണ നമ്മുടെ ശരീര വളർച്ചക്ക് ഘടകമാണ്. അതുപോലെതന്നെ നമ്മുടെ മൃദുത്വം ഉള്ള ചർമത്തിനും ഇത് വളരെ നല്ലതാണ്.\nനമ്മുടെ വീട്ടിൽ ഉള്ളത് തുച്ഛമായ തുച്ഛമായ രീതിയിൽ തയാറെടുക്കുന്ന തുമായ ഒരു രീതിയാണ് ഇത്. ഇതിന് ഫലങ്ങൾ ഒന്നുമില്ല. അതുകൊണ്ടുതന്നെ ഇത് വളരെ നല്ല രീതിയിൽ ശരീരത്തിനും ഗുണം ചെയ്യുകയും ചെയ്യും. ഇത്രയും കുറഞ്ഞ ചിലവിൽ ചെയ്തെടുക്കാൻ പറ്റുന്ന കാര്യങ്ങൾക്കായി ആധുനിക ജനത പാർലറുകൾ ഇലേക്ക് ഇടിച്ചു കയറുകയാണ്. അവിടെ ഈടാക്കുന്ന പൈസയുടെ ഒരു അംശം പോലും ഇതിനാവശ്യമില്ല.\nനമ്മുടെ പൂർവികർ എല്ലാം ചെയ്തു പോന്നിരുന്നു ഒരു രീതിയാണിത്. തുച്ഛമായ രീതിയിൽ ചെയ്യാൻ പറ്റുന്ന ഒരു കാര്യത്തെ നമ്മൾ അറിയാതെ പോകരുത്. NB നല്ല ഒരു ഡോക്ടർ നിർദേശ പ്രകാരം മാത്രം. ഇതുപോലുള്ള അറിവുകൾ ഉപയോഗിക്കുന്നത് ആണ് നല്ലതു. പലരുടയും ബോഡി പല രീതിയിൽ ആണ് ഇതിനെ പ്രീതികക്കുക. അതുകൊണ്ടു തന്നെ ഡോക്ടർ അഭിപ്രയം തേടുന്നത് നല്ലതാണു.\nമുഖം നല്ല തിളക്കം കിട്ടണം അതാണ് എല്ലാവരുടെയും ആഗ്രഹം അതിനായി ഇതാ ഒരു പൊടിക്കൈ\nമുടിയുടെ വളർച്ച മുരടിച്ചു പോയോ ഒറ്റ ദിവസം കൊണ്ട് മുടി മൂന്നിരട്ടി ആക്കാം ഞെട്ടിക്കുന്ന റിസൾട്ടും ആയി ഇതാ ഒരു പുതിയ ഹെയർ പാക്ക്


കള്ളപ്പണക്കാര്‍ക്ക് ഒരു അവസരംകൂടി; വിജ്ഞാപനം ഈയാഴ്ച | black money holders had one week time | Madhyamam\ndate_range 12 Dec 2016 10:18 PM GMT\nകള്ളപ്പണക്കാര്‍ക്ക് ഒരു അവസരംകൂടി; വിജ്ഞാപനം ഈയാഴ്ച\nന്യൂഡല്‍ഹി: കള്ളപ്പണക്കാര്‍ക്ക് നികുതി അടച്ച് നിയമനടപടികളില്‍നിന്ന് രക്ഷപ്പെടാന് ഒരു അവസരംകൂടി നല്‍കുന്നു. ഇതിനായുള്ള പ്രധാനമന്ത്രി ഗരീബ് കല്യാണ് യോജന (പി.എം.ജി.കെ.വൈ) പദ്ധതി ഈ ആഴ്ച പ്രഖ്യാപിക്കും. നോട്ട് അസാധുവാക്കല് പ്രഖ്യാപനത്തിനുശേഷം ബാങ്കുകളില് നിക്ഷേപിച്ച കള്ളപ്പണത്തിന് 50 ശതമാനം നികുതിയും സര്‍ചാര്‍ജും അടച്ച് നിയമാനുസൃതമാക്കുന്നതിനാണ് അവസരം. നിക്ഷേപത്തിന്‍െറ നാലിലൊരു ഭാഗം നാലു വര്‍ഷത്തേക്ക് പിന്‍വലിക്കാന് കഴിയാത്ത രീതിയില് നിക്ഷേപിക്കുകയും വേണം. ഇതിന് പലിശ ലഭിക്കില്ല.\nനികുതി നിയമങ്ങള് (രണ്ടാം ഭേദഗതി) ബില് 2016ന്‍െറ ഭാഗമായ ഈ പദ്ധതി നവംബര് 29നാണ് ലോക്സഭ അംഗീകരിച്ചത്. മണി ബില് ആയാണ് നിയമഭേദഗതി ലോക്സഭയില് അവതരിപ്പിച്ചത്. അതിനാല് രാജ്യസഭയുടെ അംഗീകാരം ആവശ്യമില്ല. എങ്കിലും രാജ്യസഭയുടെ പരിഗണനക്ക് നല്‍കുന്ന ബില് 14 ദിവസത്തിനകം തിരിച്ചുനല്‍കണമെന്നാണ് ഭരണഘടന അനുശാസിക്കുന്നത്. ഈമാസം 14നാണ് ഈ കാലാവധി കഴിയുന്നത്. തുടര്‍ന്ന് രാഷ്ട്രപതിയുടെ അംഗീകാരം ലഭിച്ചശേഷം ഈ ആഴ്ചതന്നെ വിജ്ഞാപനം പുറപ്പെടുവിക്കാനാണ് സര്‍ക്കാറിന്‍െറ ലക്ഷ്യം.\nഈ പദ്ധതിപ്രകാരം വെളിപ്പെടുത്തുന്ന പണത്തിന്‍െറ ഉറവിടം വെളിപ്പെടുത്തേണ്ടതില്ല. സമ്പന്ന നികുതി, സിവില് നിയമങ്ങള്, മറ്റു നികുതി നിയമങ്ങള് എന്നിവയില്‍നിന്ന് പരിരക്ഷ ലഭിക്കും. എന്നാല്, വിദേശ വിനിമയച്ചട്ടം, വിദേശ കള്ളപ്പണ നിയമം തുടങ്ങിയ നിയമങ്ങളില് ഇളവ് ലഭിക്കില്ല.\nNews Summary - black money holders had one week time


മാനസിക സമ്മര്‍ദ്ദവും യോഗയും - Isha Foundation - Official Malayalam Blog\nസാമൂഹികം, സാമൂഹ്യം November 1, 2015\nസദ്‌ഗുരു : ഒരു വ്യവസായ സംരംഭകന് എന്നാല് എന്താണ്? അതാണ് ആദ്യമായി മനസ്സിലാക്കേണ്ടത്. സംരംഭകന് എന്നതുകൊണ്ട് ഉദ്ദേശിക്കുന്നത് തനിക്കിഷ്‌ടമുള്ള വഴി താന് തന്നെ തിരഞ്ഞെടുത്ത് മുന്നോട്ടു പോകാന് തീരുമാനിച്ചവന് എന്നാണ്. സ്വന്തം ജീവിതം സ്വന്തം താല്‍പര്യങ്ങള്‍ക്കൊത്ത് രൂപപ്പെടുത്തുവാന് സാധിക്കുക – അതു തന്നെ വലിയൊരു നേട്ടമാണ്, ആനന്ദവും സംതൃപ്തിയും പ്രദാനം ചെയ്യുന്നതാണ്. എന്നാല് സംഭവിക്കുന്നതെന്താണ്? വഴിയിലെപ്പോഴോ താന് ചെയ്യുന്നത് തന്റെ ഇഷ്‌ടത്തിനൊത്ത ജോലിയാണെന്ന പരമാര്‍ത്ഥം അയാള് മറന്നു പോകുന്നു. സ്വയമറിയാതെതന്നെ അയാള് മറ്റുള്ളവരുടെ പ്രതീക്ഷകള്‍ക്കൊത്ത് ഉയരങ്ങള് കൈയടക്കുന്നതില് സംതൃപ്തി നേടുന്നു. അത് ശരിയായ പ്രവണതയല്ല.\nയോഗശാസ്‌ത്രത്തില് മാനസികമായ സമ്മര്‍ദ്ദങ്ങള് കുറയ്ക്കാനും, അതിനെ ശരിയായ ദിശയിലേയ്ക്കു നയിയ്ക്കാനും, നിയന്ത്രിയ്ക്കാനും മറ്റുമുള്ള ഒട്ടനവധി പദ്ധതികളുണ്ട്. സമൂഹത്തിലായാലും, ജോലിസ്ഥലത്തായാലും, സ്വന്തം കുടുംബത്തിലായാലും നല്ല ബന്ധങ്ങള് നിലനിര്‍ത്തിക്കൊണ്ടു പോകാനുള്ള താക്കോലും യോഗശാസ്‌ത്രത്തിന്റെ പക്കലുണ്ട്. സ്വന്തം മനസ്സുമായി സൌഹൃദം സ്‌ഥാപിക്കാനുള്ള വഴിയും യോഗ പഠിപ്പിച്ചുതരും… പ്രയോജനപ്പെടുത്തൂ.\nPrevious articleവിവാഹം : അര്‍ത്ഥവും ആവശ്യവും\nNext articleവിവാഹം കഴിക്കാതെയുള്ള ബന്ധം


Lord SREE NARAYANA GURU Sevak: ശാന്തി നേടാന് ഒരുവഴി പറഞ്ഞു തരുമോ?\nശ്രീബുദ്ധനെ തടഞ്ഞു കൊണ്ട് അനുയായികള് പറഞ്ഞു, "ഇനിയങ്ങോട്ട് പോകരുത്, അവിടെയാണ് അംഗുലീമാലയുടെ താവളം. "ശ്രീ ബുദ്ധന് മന്ദഹസിച്ചു. വിലക്കുവകവെയ്ക്കാതെ ഒറ്റയ്ക്ക് മുന്നോട്ടു നീങ്ങി. കൊടും ഭീകരനാണ് അംഗുലീമാല. അയാള്, താന് കൊന്ന മനുഷ്യരുടെ വിരലുകള് (അംഗുലി) കോര്‍ത്ത് മാലയുണ്ടാക്കി അണിഞ്ഞിരുന്നു. അങ്ങനെയാണ് അംഗുലീമാല എന്നു പേരുതന്നെ ഉണ്ടായത്.\nതന്റെ താവളത്തിലൂടെ, നിര്‍ഭയനായി നടക്കുന്ന ശ്രീബുദ്ധനെ അംഗുലീമാല കണ്ടു.\n"നില്ക്കൂ" അയാള് ഗര്‍ജ്ജിച്ചു.\nശ്രീബുദ്ധന്, നിന്നില്ല, ശ്രദ്ധിക്കാതെ മുന്നോട്ടു തന്നെ നീങ്ങി. ഉണര്‍ത്തിയ അരിവാളുമായി ആ ഭീകരന് പുറകെ പാഞ്ഞു. ബുദ്ധന്റെ മുന്നില് കടന്നു ചെന്ന് അംഗുലീമാല അലറി. "നില്ക്കാന്."\nവശ്യമായ പുഞ്ചിരിയോടെ, വാത്സല്യമൂറുന്ന മിഴികള് അംഗുമാലയുടെ മിഴികളിലൂന്നി ബുദ്ധന് അരുളി കുഞ്ഞേ ഞാന് നില്ക്കുകയാണ്, ഓടുന്നത്… നീയല്ലേ…"\n"ങേ…" അംഗുലീമാല തരിച്ചുപോയി. നടന്നുകൊണ്ടിരിക്കുന്ന ഒരാള് നില്ക്കുകയാണെന്ന് പറയുന്നു. അതേ സമയം തന്നെ തെല്ലും ഭയക്കുന്നുമില്ല. ബുദ്ധന് അരുളി.\n"അതേ… നിന്റെ മനസ്സ് എപ്പോഴെങ്കിലും സ്വസ്ഥമായിരുന്നിട്ടുണ്ടോ. മനസിന്റെ ഓട്ടമാണ് ഓട്ടം. ശരീരത്തിന്റെ ചലനമല്ല. എന്റെ മനമോ സദാ നിശ്ചലമാണ്."\nഅംഗുലീമാലയില് പരിവര്‍ത്തനം അവിടം മുതല് തുടങ്ങി എന്നാണ് ചരിത്രം. പിന്നീട് വലിയ തപസ്വിയായി തീര്‍ന്നു അദ്ദേഹം.\nമനസാണ് യഥാര്‍ത്ഥ ഓട്ടക്കാരന്. അവന് ശാന്തമായാല് നമുക്കു ശാന്തമാകാന് കഴിയും. അതിന് വേണ്ടത് സജ്ജന സമ്പര്‍ക്കം.\nPosted by LonelY TravelleR at 2:25 AM\nLabels: ശാന്തി നേടാന് ഒരുവഴി പറഞ്ഞു തരുമോ?


ചോക്‌സി ഇന്ത്യന് പൗരത്വം ഉപേക്ഷിച്ചു :: Janmabhumi Daily\nMonday 21 January 2019 5:39 pm IST\nന്യൂദല്‍ഹി: പഞ്ചാബ് നാഷണല് ബാങ്കില് നിന്ന് 13,000 കോടി രൂപ തട്ടി മുങ്ങിയ കേസിലെ മുഖ്യപ്രതികളില് ഒരാളായ മെഹുല് ചോക്‌സി ഇന്ത്യന് പൗരത്വം ഉപേക്ഷിച്ചു. വജ്രവ്യാപാരിയായ ഇയാള് നീരവ് മോദിയുടെ അമ്മാവനാണ്.\nപൗരത്വം ഉപേക്ഷിച്ച് ഇയാള് ആന്റിഗ്വയിലെ ഇന്ത്യന് എംബസിയില് പാസ്‌പോര്‍ട്ട് മടക്കി നല്‍കി. ആന്റിഗ്വ ആന്‍ഡ് ബര്‍മുഡയിലാണ് ഇയാള് അഭയം തേടിയിട്ടുള്ളത്. അവിടത്തെ പൗരത്വവും എടുത്തിട്ടുണ്ട്. ഇയാള്‍ക്കും നീരവിനും എതിരെ സിബിഐയും എന്‍ഫോഴ്‌സ്‌മെന്റും അന്വേഷണം നടത്തുന്നുണ്ട്.\nഇന്ത്യ ഇരട്ട പൗരത്വം അനുവദിക്കാത്തതിനാല് ഇയാള് പൗരത്വം ഉപേക്ഷിച്ചതുകൊണ്ട് പ്രത്യേകിച്ച് നിയമപരമായ പ്രത്യോഘാതം ഒന്നുമില്ലെന്ന് നിയമവൃത്തങ്ങള് പറഞ്ഞു. ഇന്ത്യയിലും വിദേശ രാജ്യങ്ങളിലുമുള്ള ചോക്‌സിയുടെ സ്വത്തുവകകള് അധികൃതര് കണ്ടുകെട്ടിയിരുന്നു. ചോക്‌സി ഗ്രൂപ്പിന്റെ തായ്‌സാന്‍ഡിലെ ഫാക്ടറിയും കണ്ടുകെട്ടിയവയില് പെടുന്നു.\nഇയാളെ മടക്കിക്കിട്ടാന് നിയമാനുസൃതമായി അപേക്ഷിച്ചാല് തങ്ങള് അതിനെ ബഹുമാനിക്കുമെന്ന് നേരത്തെ ആന്റിഗ്വ വ്യക്തമാക്കിയിട്ടുമുണ്ട്.


കാണാം കാണാം എന്ന് പറഞ്ഞു പറഞൊടുവിൽ കണ്ടതിങ്ങനെ;...\nSaturday 28 November 2020 11:09:19 AM\nമലയാള സിനിമ പ്രേമികൾക്ക് ചുരുക്കം ചില ചിത്രങ്ങളുടെ ഏറെ സുപരിചിതയായ താരമാണ് ഷൈനി സാറ. ജൂൺ, ആരവം, മഹേഷിന്റെ പ്രതികാരം എന്നീ ചിത്രങ്ങളിലൂടെ ശ്രദ്ധേയമായ കഥാപാത്രങ്ങളെ അവതരിപ്പിക്കാൻ താരത്തിന് സാധിക്കുകയും ചെയ്തിരുന്നു. എന്നാൽ ഇപ്പോൾ ഷൈനി പങ്കുവച്ച ഒരു ഫേസ്ബുക്ക് കുറിപ്പാണ് സോഷ്യൽ മീഡിയയിലൂടെ ശ്രദ്ധ നേടുന്നത്. ഗ്രേസിക്ക് വിട നൽകി കൊണ്ടുള്ള ഒരു കുറിപ്പാണ് താരം പങ്കുവച്ചിരിക്കുന്നത്.\nകാണാം കാണാം എന്ന് പറഞ്ഞു പറഞൊടുവിൽ കണ്ടതിങ്ങനെ ????????\nവികൃതി കണ്ടു കഴിഞ്ഞു A D Sreekumar ചേട്ടന്റടുത് നിന്നും സൗബിന്റെ അമ്മയായി അഭിനയിച്ച നടിയുടെ നമ്പർ വാങ്ങിയപ്പോൾ ഒന്ന് ഞെട്ടി. ഗ്രേസി എന്ന പേര് കണ്ടപ്പോൾ. ഫോർട്ട് കൊച്ചിയിൽ ഉള്ള ഒരു ഉമ്മ ആകും എന്നാണ് കരുതിയത്.\nസംസാരിച്ചു തുടങ്ങിയപ്പോൾ ഏതോ ജന്മങ്ങളിൽ തുടങ്ങിയ ബന്ധം പോലെ. മരിച്ചു പോയ എന്റെ അമ്മയുടെ ഛായ എവിടെയൊക്കെയോ. പിന്നീടങ്ങോട് വിളികൾ തുടർന്നു. കാണൽ മാത്രം ഉണ്ടായില്ല. കോവിഡ് , എന്റെ തിരക്കുകൾ അങ്ങനെ അങ്ങനെ ആ കാണൽ ഇങ്ങനെ ആയി.\nഈ സങ്കടം ഒരിക്കലും തീരില്ല ഗ്രേസിച്ചേച്ചി.\nപള്ളിമുറ്റത്ത് സംവിധായകൻ തരുൺ മൂർത്തി ഹൃദയം തകർന്നു നിക്കുന്നുണ്ട്. ചേച്ചിയെ നായികാ ആക്കി ചെയ്യാനിരുന്ന പടത്തിലെ make over വീഡിയോ കാണിച്ചു തന്നു. 65 വയസ്സ് മുതൽ 80 വയസ്സ് വരെ നീളുന്ന വേഷം. ചേച്ചിയെ വച്ചല്ലാതെ വേറെ ഒരാളെ കുറിച്ച ചിന്തിക്കാനാകാതെ തരുൺ,\nമകൾ കാതലീൻ , പേരക്കുട്ടി സാറാ, മരുമകൻ ..... യാത്ര പറഞ്ഞുന്നു വരുത്തി മടങ്ങി ഞാൻ ...\nചേച്ചി ..... മറക്കില്ല .... സത്യം\nRead more topics: # Actress shyni sara,# share the memories of soudi gracy\nActress shyni sara share the memories of soudi gracy


Feb 23 06:41:25 2019 IST\nശ്രീപാദം ഈശ്വരൻ നമ്പൂതിരി\nഉറുമ്പോ ഉറുമ്പേ... Out of stock\n1945 മെയ് 25-ന് ചങ്ങനാശ്ശേരിക്കടുത്ത് ഇത്തിത്താനത്തുളള ചിറവംമുട്ടത്തു പെരിയമന ഇല്ലത്തു ജനിച്ചു. അച്‌ഛൻഃ പി.ഇ.എൻ.പോറ്റി. അമ്മഃ ദേവകി അന്തർജ്ജനം.\nഇത്തിത്താനം എൽ.പി., യു.പി. സ്‌കൂളുകളിലും കുറിച്ചി എ.വി. ഹൈസ്‌കൂളിലും ചങ്ങനാശ്ശേരി എസ്.ബി. കോളജിലും ആയിരുന്നു വിദ്യാഭ്യാസം. 1968-ൽ ഫിസിക്‌സിൽ എം.എസ്‌സി ഒന്നാം ക്ലാസിൽ ജയിച്ചു. അതുമുതൽ അഞ്ചൽ സെന്റ് ജോൺസ് കോളജിൽ അദ്ധ്യാപകൻ.\nഅഗ്‌നിശർമ്മന്റെ അനന്തയാത്ര, അക്കുത്തിക്കുത്ത്, അയ്യട മനമേ, ആനമുട്ട, ഇരട്ടിമധുരം, ഈച്ചക്കൊട്ടാരം, കിളിപ്പാട്ടുകൾ, കുന്നിമണികളും കൊന്നപ്പൂക്കളും, കൂനന്റെ ആന, തെറ്റും തിരുത്തും, തേവാരം, നക്ഷത്രത്തിന്റെ മരണം, പൊന്നും തേനും, സദൃശവാക്യം, സമർപ്പിത എന്നിവയാണ് പ്രസിദ്ധീകൃത കൃതികൾ.\nഏകാങ്ക നാടകരചനാമത്സരത്തിൽ ദീപിക അവാർഡും (1976)ബാലകവിതാരചനാമത്സരത്തിൽ സി.എൽ.എസ്.അവാർഡും (1980) നാടകരചനാമത്സരത്തിൽ തപസ്യ അവാർഡും (1983) മലയാള ബാലസാഹിത്യത്തിനുളള എൻ.സി.ഇ.ആർ.ടി.യുടെ ദേശീയ അവാർഡും (1992-93) ഹ്രസ്വകവിതാ രചനാ മത്സരത്തിൽ മന്ദസ്‌മിതം അവാർഡും (1993) ലഭിച്ചിട്ടുണ്ട്. ആകാശവാണിക്കും ദൂരദർശനുംവേണ്ടി ലളിതഗാനങ്ങൾ രചിക്കാറുണ്ട്.\nഭാര്യഃ മീരാഭായി (അധ്യാപിക)


Sreekumar sekhar writes on how to fight cancer | കാൻസർ ഇത്രയൊക്കെയേ ഉള്ളൂ എന്നറിഞ്ഞു; ഒപ്പം നേരത്തെ കണ്ടെത്തിയാൽ എത്ര കൃത്യതയോടെ പറിച്ചെറിയാവുന്ന രോഗം എന്ന തിരിച്ചറിവും; വന്നാൽ തീർന്നു എന്ന് കരുതുന്നവരോട് സ്വന്തം അനുഭവം പറയുന്നു മാധ്യമപ്രവർത്തകനായ ശ്രീകുമാർ ശേഖർ - MarunadanMalayalee.com\nFebruary 04, 201909:07 PM IST Permalink\nതിരുവനന്തപുരം: കാൻസർ എന്ന് കേട്ടാലേ ജീവിതം തീർന്നുഎന്ന് കരുതുന്നവരാണ് മലയാളികളിൽ ഏറെയും. രോഗത്തെ കുറിച്ച് പറയുന്നത് പോലും ഇഷ്ടപെടാത്തവർ. രോഗത്തിന്റെ പേരു പറയാൻ പോലും മടിക്കുന്നവർ ഉണ്ട്. അമിതമായി പേടിക്കേണ്ട ഒന്നല്ല കാൻസറെന്നും നേരത്തെ കണ്ടെത്തി ജാഗ്രതയോടെ, ഇച്ഛാശക്തിയോടെ തുടർന്നാൽ കാൻസറിനെ തളയ്ക്കാനാവുമെന്നും സ്വന്തം അനുഭവത്തിന്റെ വെളിച്ചത്തിൽ പറയുകയാണ് മാധ്യമപ്രവർത്തകനായ ശ്രീകുമാർ ശേഖർ.\nബയോപ്‌സി റിസൾട്ട് വരും എന്നു പറഞ്ഞതിന് മൂന്നു ദിവസം മുമ്പുതന്നെ ആശുപത്രിയിൽ നിന്ന് വിളി വന്നപ്പോൾ ഉറപ്പിച്ചു: പണി കിട്ടി. ഡോക്ടർമാർ രണ്ടുപേർ ചേർന്നു വിശദീകരിച്ചു.'കാൻസറാണ്.rectal cancer. സർജറി വൈകേണ്ട'.രണ്ടു മിനിറ്റ് വേണ്ടിവന്നു, മനസ്സിൽ ചോദ്യങ്ങൾ രൂപപ്പെടുത്താൻ.\nRectum പൂർണ്ണമായി നീക്കിയേ പറ്റൂ.പിന്നീടുള്ള ജീവിതം എങ്ങനെ സാധാരണമാക്കാം എന്ന ഉപദേശങ്ങൾ കിട്ടി. എല്ലാം കേട്ടു. ആദ്യം തലയിൽ സ്‌ക്രോൾ പോയത് ബാലചന്ദ്രൻ ചുള്ളിക്കാടിന്റെ വരികൾ.'മൃത്യുവിൻ ദൂതുമായെത്തുന്നൊരർബുദം മുറ്റിത്തഴച്ചു വളർന്നൊരായുസ്സിനെ ചുട്ടെരിക്കുന്നതും ജീവിതം ''.\nനാൽപ്പതാം വയസ്സിൽ ദൂത് കൈപ്പറ്റി എന്നുറപ്പിച്ചു. എറണാകുളം ലൂർദ് ആശുപത്രിയിൽ ഡോ. സന്തോഷ് ജോൺ എബ്രഹാമിന്റെ ചികിത്സയിലേക്ക്. രോഗം എന്നു തുടങ്ങി എന്നു അറിയാനാകുമോ എന്നു ചോദിച്ചാൽ 'അറിഞ്ഞാൽ ആ തീയതിയിൽ പോയി ചികിത്സിക്കാൻ പറ്റുമോ' എന്നു തിരിച്ചു ചോദിക്കുന്ന ഡോക്ടർ. വേണ്ടത് ചെയ്യും; വേണ്ടത് മാത്രം പറയും.\nപത്തുദിവസത്തിനകം സർജറി. Colostomy എന്ന പുണ്യപുരാതന ശസ്ത്രക്രിയ. പതിനാറാം നൂറ്റാണ്ടുമുതൽ ചെയ്തുവരുന്ന കത്തിക്രിയ. റക്ടതിനു പകരമായി വയർ തുളച്ച്, കുടലിനു പുറത്തേക്കുള്ള വഴിയൊരുക്കുന്നു. അവിടെ ഒരു ബാഗും സ്ഥാപിക്കുന്നു ഒരു 'സഞ്ചി ജീവിത'ത്തിന്റെ തുടക്കം.\nഎഴുത്തുകാരനും ശാസ്ത്രകാരനുമായിരുന്ന ജെ ബി എസ് ഹാൽഡേന് colostomy ചെയ്തിരുന്നു,1 964ൽ.\nപുള്ളിക്ക് അത് കവിതയ്ക്ക് വിഷയവുമായി.\nഇങ്ങനെ പോകുന്നു, കവിത.\n('റക്ടമില്ലാത്ത മനുഷ്യൻ' എന്ന പേരിൽ ഒരു ഹൊറർ നോവൽ എഴുതി മത്സരിച്ചാലോ എന്ന് ആലോചിക്കാതിരുന്നില്ല. ഭാഷ ചെറുത്തുനിന്നു ! )\nഇതിനിടെ സ്റ്റേജ് നിർണ്ണയം വന്നു. സ്റ്റേജ് ത്രീ കാൻസർ.\nമരിക്കാനുള്ള സാധ്യത 50 ശതമാനം.\n(പെട്ടെന്ന് തോന്നിയത് ഒരു സ്റ്റാറ്റിസ്റ്റിക്കൽ തമാശയാണ്.\nസ്റ്റേജ് ത്രീയിലെ ഞാൻ മരിക്കാതിരിക്കണമെങ്കിൽ\nഈ സ്റ്റേജിൽ മറ്റൊരാൾ മരിക്കണം.\n50 ശതമാന കണക്ക് ശരിയാകണമല്ലോ!.)\nഒരു മാസത്തോളം നീണ്ട ആശുപത്രി വാസം.\nകീമോതെറാപ്പി ,പിന്നാലെ റേഡിയേഷൻ.\nരണ്ടു മാസത്തിനുള്ളിൽ സാധാരണ ജീവിതത്തിലേക്ക്.\nശരീരത്തിൽ പിടിപ്പിച്ച ബാഗ് അവയവം പോലെയായി.\nമുമ്പ് ചെയ്തിരുന്നതെല്ലാം ചെയ്യാമെന്നായി.\nഇടയ്ക്കിടെ ചെക്ക് അപ്പ്.\nഅതിന്റെ ശരിപ്പെടുത്തൽ .\nരണ്ടാംവരവ് ഉണ്ടെങ്കിൽ അഞ്ചുവർഷത്തിനിടയിൽ എന്നു ശാസ്ത്രജ്ഞാനം.\nഅതുകൊണ്ട് ആദ്യ അഞ്ചു കൊല്ലം വാർഷിക പരിശോധനാ റിപ്പോർട്ടിനുള്ള കാത്തിരിപ്പ് നെഞ്ചിടിപ്പ് കൂട്ടി.\nസിടി സ്‌കാൻ ഫിലിമിലെ നിഴലുകളിലൂടെ നീങ്ങുന്ന\nഡോക്ടറുടെ കണ്ണിനൊപ്പം ഹൃദയം മിടിച്ചു നീന്തി.\nഡോക്ടറുടെ തലകുലുക്കലിൽ അവസാനിച്ച പരിശോധനകൾ.\nകാൻസർമുക്ത ജീവിതം. ഇപ്പോൾ പതിനാലു വർഷം പിന്നിടുന്നു.\nകൃത്യമായ ചികിത്സയ്ക്കിടയിൽ അത്ഭുത രോഗശാന്തി നിർദ്ദേശങ്ങൾ കിട്ടാതിരുന്നില്ല.\nകീമോ ഉണ്ടാക്കിയേക്കാവുന്ന ആപത്തിനെ പറ്റിയുള്ള മുന്നറിയിപ്പുകൾ.\nറേഡിയേഷൻ കരിച്ചുകളയുന്ന കോശങ്ങളെ പറ്റിയുള്ള ആശങ്കകൾ.\nപാർശ്വഫലങ്ങളെപ്പറ്റിയുള്ള പേടിപ്പെടുത്തലുകൾ ..എല്ലാം ഉണ്ടായി.\nഒറ്റമൂലിയും അത്ഭുത സസ്യങ്ങളും യോഗയും തുടങ്ങി സദുദ്ദേശത്തോടെ പലതും നിർദ്ദേശിച്ചവരുണ്ട്..\nഒക്കെ അവഗണിക്കാൻ സംശയം വന്നില്ല.\nഡോക്ടർ പറഞ്ഞത് മാത്രം കേട്ടു.അതൊക്കെ ചെയ്തു.\nഇടയ്ക്ക്, ഇതേ ശസ്ത്രക്രിയ ചെയ്താൽ പിന്നെ ജീവിച്ചിട്ട് കാര്യമില്ല എന്നു കരുതുന്ന രോഗികളെ കണ്ട് ആത്മകഥ പറഞ്ഞു ധൈര്യം പകർന്നു ...പലപ്പോഴും ഡോക്ടർമാരുടെ നിർദ്ദേശപ്രകാരം.\nസർജറിക്ക് മടിച്ചുനിന്ന ഒരു മരപ്പണിതൊഴിലാളിക്ക്, ഇതേ സർജറി ചെയ്ത ആളാണെന്നത് വിശ്വാസമായില്ല.\nഒടുവിൽ ശരീരത്തിൽ പിടിപ്പിച്ച ബാഗ് കാട്ടി ബോധ്യപ്പെടുത്തേണ്ടി വന്നു.\nകാൻസർ ഇത്രയൊക്കെയേ ഉള്ളൂ എന്നറിഞ്ഞു.\nഒപ്പം നേരത്തെ കണ്ടെത്തിയാൽ എത്ര കൃത്യതയോടെ\nപറിച്ചെറിയാവുന്ന രോഗം എന്ന തിരിച്ചറിവും കിട്ടി.\nവയറ്റിൽ നിന്ന് രക്തം പോകുന്നത് പലതുകൊണ്ടുമാകാം.\nപക്ഷെ കാൻസർ കൊണ്ടുമാകാം എന്ന അറിവ് പ്രധാനമാണ്.\nഈ രോഗം വരുത്താവുന്ന ശീലങ്ങൾ ഇല്ല.\nമദ്യപാനവും പുകവലിയും ഇല്ലെന്നത് ഡോക്ടർ പോലും വിശ്വസിച്ചില്ല.\nകുടിക്കാതെ വലിക്കാതെ പാഴായിപോയ 40 വർഷങ്ങളെപ്പറ്റി തമാശിച്ചു.\nമദ്യപാനം ഈ രോഗത്തിനു വഴിതെളിക്കാം.\nജനിതക കാരണങ്ങൾ അടക്കം മറ്റ് കാരണങ്ങൾ കൊണ്ടും ഉണ്ടാകാം\nലക്ഷണം 'കുടുംബരോഗ'മായ പൈൽസ് എന്നു തെറ്റിദ്ധരിച്ചു.\nഅതുകൊണ്ട് സ്റ്റേജ് മൂന്ന് എത്തും വരെ കണ്ടെത്താതെ പോയി.\nചികിത്സയുടെ ബലത്തിൽ തിരികെയെത്തി.\nഒരു ലക്ഷണവും അവഗണിക്കരുത്. ഒരു മുഴയെയും വെറുതെ വിടരുത് .\nഒരു ഡോക്ടറെ; കഴിവതും നല്ലൊരു സർജനെ,അല്ലെങ്കിൽ ഒരു oncologist നെ തന്നെ കാണുക.\nപറയുന്ന പരിശോധന നടത്തുക. വേണ്ട ചികിത്സ ചെയ്യുക .\nസ്ത്രീകളിലെ സ്തനാർബുദവും ഗർഭാശയ അർബുദവും\nവളരെ വേഗം ചികിത്സിച്ചു മാറ്റാം.\nപക്ഷെ കണ്ടെത്താൻ വൈകിക്കരുത്.\nസംശയം തോന്നിയാൽ മാമോഗ്രാം/പാപ്പ് സ്മിയർ ടെസ്റ്റ് ചെയ്യുക.\nരോഗം വരുന്ന അവയവങ്ങൾ എടുത്തുകളയാവുന്നവയാകാം.\nപക്ഷെ അവയ്ക്കു ചുറ്റും vital organs..\nഅവയിലേക്കു പടർന്നാൽ പിടിച്ചാൽ കിട്ടണമെന്നില്ല.\nകാൻസറിനെ പറ്റി സംസാരിക്കുകതന്നെ വേണം.\nഇപ്പോഴും രോഗത്തിന്റെ പേരു പറയാൻ പോലും മടിക്കുന്നവർ ഉണ്ട് .\nവന്നാൽ തീർന്നു എന്നു കരുതുന്നവരുണ്ട്.\nനേരിടാവുന്ന രോഗമായി ഇതിനെ കാണണം .\nചികിത്സയുടെ പാർശ്വഫലങ്ങൾ നമ്മളെ ഉലച്ചു എന്നുവരാം.\nഈ അലട്ടലുകൾ അവസാനിക്കുന്ന ദിനം അല്പം ദൂരെയുണ്ട് എന്ന ഓർമ്മയോടെ നേരിടുക.\nചുള്ളിക്കാട് കവിതയിൽ കൊടുത്തുവിടുന്ന മൃത്യവിൻ ദൂത് നിരസിച്ച് തിരിച്ചയക്കാൻ പറ്റും.\nഹാൽഡൻ എഴുതിയതു പോലെ\nSo let us patients do our\nഅതെ...അതിജീവിക്കാവുന്നതേയുള്ളൂ ഈ രോഗത്തെ,കരുതലുണ്ടെങ്കിൽ.


Metro Vaartha - അമിത് ഷായുമായി എ.പി. അബ്ദുള്ളക്കുട്ടി കൂടിക്കാഴ്ച നടത്തി\nDecember 2019 - 4:40 pm IST\nഅമിത് ഷായുമായി എ.പി. അബ്ദുള്ളക്കുട്ടി കൂടിക്കാഴ്ച നടത്തി\nപാര്‍ലമെന്‍റില് വച്ചായിരുന്നു കൂടിക്കാഴ്ച നടത്തിയത്. ബിജെപിയിലേക്ക് സ്വാഗതം ചെയ്ത അമിത് ഷാ എന്ന് ബിജെപിയില് ചേരുമെന്ന് അറിയിക്കണമെന്ന് പറഞ്ഞതായി അബ്ദുള്ളക്കുട്ടി. കൂടിക്കാഴ്ചക്ക് പിന്നാലെ ബിജെപി പാർലമെന്‍ററി പാർട്ടി ഓഫിസിൽ ദേശീയ നേതാക്കളുമായി അബ്‍ദുള്ളക്കുട്ടി ചർച്ച നടത്തി.\nന്യൂഡൽഹി: പ്രധാനമന്ത്രി നരേന്ദ്ര മോദിക്ക് പിന്നാലെ ബിജെപി അഖിലേന്ത്യാ പ്രസിഡന്‍റും ആഭ്യന്തരമന്ത്രിയുമായ അമിത് ഷായുമായി മുന് എംപി എ.പി. അബ്ദുള്ളക്കുട്ടി കൂടിക്കാഴ്ച നടത്തി.\nമോദിയുമായുള്ള കൂടിക്കാഴ്ചയില് തന്നോട് ബിജെപിയില് ചേരാന് അദ്ദേഹം ആവശ്യപ്പെട്ടെന്ന് അബ്ദുള്ളക്കുട്ടി പറഞ്ഞിരുന്നു.\nലോക്സഭാ തെരഞ്ഞെടുപ്പില് കോണ്‍ഗ്രസിന്‍റെ കനത്ത പരാജയത്തിന് പിന്നാലെ മോദിയെ പുകഴ്ത്തിയതിന് അബ്ദുള്ളക്കുട്ടിയെ കോണ്‍ഗ്രസിന്‍റെ പ്രാഥമിക അംഗത്വത്തില് നിന്ന് പുറത്താക്കിയത്. നരേന്ദ്രമോദിയുടെ വികസന അജൻഡയ്ക്ക് ലഭിച്ച അംഗീകാരമാണ് തെരഞ്ഞെടുപ്പിലെ ബിജെപിയുടെ വൻ വിജയത്തിന് കാരണം എന്നായിരുന്നു എ.പി. അബ്ദുള്ളക്കുട്ടിയുടെ ഫേസ്ബുക്ക് പോസ്റ്റ് വിവാദമായിരുന്നു.\nവിശദീകരണം കോൺഗ്രസ് ആവശ്യപ്പെട്ടെങ്കിലും പോസ്റ്റിൽ അബ്ദുള്ളക്കുട്ടി ഉറച്ച് നിന്നതോടെയാണ് നടപടിയുണ്ടായത്.


ഏപ്രില് 28 ചൊവ്വാഴ്‌ച നിങ്ങള്‍ക്ക് എങ്ങനെ? | Webdunia Malayalam\nഏപ്രില് 28 ചൊവ്വാഴ്‌ച നിങ്ങള്‍ക്ക് എങ്ങനെ?\nതിങ്കള്, 27 ഏപ്രില് 2020 (21:07 IST)\nവിദ്യാഭ്യാസപരമായ കാര്യങ്ങളില് അനുകൂലമായ ഫലം ഉണ്ടാകും. വിവാഹം സംബന്ധിച്ച മംഗള കര്‍മ്മങ്ങളില് പങ്കെടുക്കേണ്ടതായിവരും. തൊഴില് അന്വേഷണത്തില് പുരോഗതി ഉണ്ടാകും. പണം സംബന്ധിച്ച വരവ് കുറവായിരിക്കും.\nആരോഗ്യം പൊതുവേ മെച്ചം. മനസ്സില് പുതുതായി പല ചിന്തകളും ഉണ്ടാവും. ബിസിനസ് കാര്യങ്ങള് വിപുലീകരിക്കാന് ഉദ്ദേശിക്കും. പണം സംബന്ധിച്ച വരവ് പൊതുവേ കുറവായിരിക്കും. ഊഹക്കച്ചവടങ്ങളില് ഏര്‍പ്പെടുന്നത് ഉചിതമല്ല.\nജീവിതത്തില് ഉദ്ദേശിക്കാത്ത രീതിയില് പല കാര്യങ്ങളും അനുകൂലമായി ഭവിക്കും. ദൈവിക കാര്യങ്ങളില് പങ്കെടുക്കാന് കൂടുതലായി സമയം കണ്ടെത്തും. സഹോദരീ സഹോദരന്മാരുമായി വാക്കു തര്‍ക്കങ്ങള് ഉണ്ടാവാന് സാധ്യത.\nഅനവസരത്തില് അനാവശ്യമായ അലച്ചില്, പണ നഷ്ടം എന്നിവ ഉണ്ടായേക്കും. പൂര്‍വിക സ്വത്ത് കൈവശം വന്നു ചേരും. അയല്‍ക്കാരുമായോ ബന്ധുക്കളുമായോ സ്വരച്ചേര്‍ച്ചയില്ലായ്മ ഉണ്ടാവാതെ സൂക്ഷിക്കുക.\nസഹോദരങ്ങളുടെ വിവാഹം, പ്രേമം എന്നീ രംഗങ്ങളില് അനുകൂലമായ തീരുമാനം ഉണ്ടാകും. കൊടുക്കല് വാങ്ങല് എന്നിവയില് അതീവ ജാഗ്രത പാലിക്കണം. ഉദ്ദേശിച്ച പല കാര്യങ്ങളും നടന്നേക്കും.\nബന്ധുക്കള്‍ക്ക് ഉദ്യോഗത്തില് സ്ഥാനക്കയറ്റം ഉണ്ടാകും. ആരോഗ്യ രംഗത്ത് മെച്ചം. സാമ്പത്തികമായി മുന്നേറ്റം ഉണ്ടാകും. കലാരംഗങ്ങളില് പ്രവര്‍ത്തിക്കുന്നവര്‍ക്ക് അനുകൂലമായ സമയം.\nഒന്നിലും നിരാശ അരുത്. പ്രേമബന്ധം ശക്തമാകും. രാഷ്ട്രീയരംഗത്ത് കൂടുതല് ശോഭിക്കും. വാതരോഗം വര്‍ദ്ധിക്കും. തൊഴില്‍രംഗത്ത് പ്രൊമോഷന്, അനുയോജ്യമായ സ്ഥലംമാറ്റം എന്നിവ ലഭിക്കാം. വിദേശയാത്രയിലെ തടസ്സംമാറും.\nകാര്‍ഷിക രംഗത്ത് ഉയര്‍ച്ചയ്ക്ക് സാധ്യത. വിദ്യാഭ്യാസത്തില് പ്രതിസന്ധി. പ്രേമബന്ധം ദൃഢമാകും. സഹോദരങ്ങളില്‍നിന്ന് ധനസഹായം ലഭിക്കും. കടബാദ്ധ്യത കുറയും. തൊഴില്‍രംഗത്ത് പുരോഗതി. ലോണ്, ചിട്ടി എന്നിവയിലൂടെ ധനലബ്ധി.\nസാമ്പത്തിക നില സാമാന്യം മെച്ചമായിരിക്കും. കാര്‍ഷികരംഗത്ത് പ്രതിസന്ധി. രാഷ്ട്രീയമേഖലയില് വര്‍ത്തിക്കുന്നവര്‍ക്ക് അപമാനം. വാഹനം സ്വന്തമാക്കും. മാധ്യമ പ്രവര്‍ത്തകര്‍ക്ക് അംഗീകാരം. പ്രൊമോഷന് ലഭിക്കും. വിദ്യാതടസ്സം മാറും.\nആത്മീയ കാര്യങ്ങളില് പുരോഗതിയുണ്ടാവും. മുന്‍കാലപ്രവൃത്തികള് ഗുണകരമാകും. സാഹിത്യരംഗത്തുള്ളവര്‍ക്ക് അംഗീകാരം. സഹോദരങ്ങളില് നിന്ന് ധനസഹായം. രോഗങ്ങള് ശല്യപ്പെടുത്തും. തൊഴില്‍രംഗത്ത് ശക്തമായ പ്രതിസന്ധി നേരിടും.\nആദായം പല തരത്തിലും ഉണ്ടാവും. രാഷ്ട്രീയരംഗത്ത് ഭാഗ്യാനുഭവം. മാതാപിതാക്കള്‍ക്ക് സന്തോഷകരമായ അനുഭവങ്ങള് ഉണ്ടാകും. വിദ്യാഭ്യാസരംഗത്ത് നേട്ടം. പരീക്ഷകളില് വിജയം. വാതരോഗത്തില്‍നിന്ന് ആശ്വാസം.\nപൊതുവേ മെച്ചപ്പെട്ട ദിവസം. വാഹന ലബ്ധിക്ക് സാധ്യത. ചിട്ടി, ലോണ് എന്നിവയിലൂടെ ധനലബ്ധി. വൈദ്യശാസ്ത്ര രംഗത്ത് പ്രവര്‍ത്തിക്കുന്നവര്‍ക്ക് അപമാനം. മാതൃസ്വത്ത് ലഭിക്കും. ഇന്‍ഷ്വറന്‍സ് ധനം ലഭിക്കും. രാഷ്ട്രീയരംഗത്ത് ഗുണം.\nഏപ്രില് 26 ഞായറാഴ്‌ച, നിങ്ങള്‍ക്ക് സംഭവിക്കുന്നതെന്ത് ?\nഏപ്രില് 25, ശത്രുക്കളെ കരുതിയിരിക്കുക !\nഏപ്രില് 24 വെള്ളിയാഴ്‌ച, നടക്കുന്നത് ചില അപ്രതീക്ഷിത സംഭവങ്ങള് !\nഅപ്രതീക്ഷിതമായത് പ്രതീക്ഷിക്കുക, വ്യാഴാ‌ഴ്‌ച നിങ്ങള്‍ക്ക് എങ്ങനെ?


ഇതാ ഹോണ്ടയുടെ ഇലക്ട്രിക് അവതാരം | Surprising new electric car stole the show in Frankfurt-Hotwheels | Madhyamam\nHomechevron_rightHot Wheelschevron_rightAuto Newschevron_rightഇതാ ഹോണ്ടയുടെ...\ndate_range 16 Sep 2017 12:17 PM GMT\nഇതാ ഹോണ്ടയുടെ ഇലക്ട്രിക് അവതാരം\nഫ്രാങ്ക്ഫർട്ട് ഒാേട്ടാ ഷോയിൽ എല്ലാവരുടെയും കണ്ണിലുടക്കിയ രൂപമാണ് ഹോണ്ടയുടെ അർബൻ കൺസെപ്റ്റിേൻറത്. പഴയ ചെറുകാറുകളോട് മോഡലിന് സാമ്യം തോന്നുമെങ്കിലും ആളൊരു പൂലിയാണ്. ഭാവിയെ മുന്നിൽ കണ്ടാണ് കാർ അണിയിച്ചൊരുക്കിയിരിക്കുന്നത്. പെട്രോൾ-,ഡീസൽ കാറുകൾ വിപണിയിൽ നിന്ന് പതുക്കെ പിൻമാറുേമ്പാൾ ഇലക്ട്രിക് കാറുകളിലൂടെ വിപണിയിൽ ആധിപത്യം നേടാമെന്നാണ് ഹോണ്ടയുടെ കണക്കുകൂട്ടൽ. അതിനുള്ള കമ്പനിയുടെ തുറുപ്പ് ചീട്ടാണ് പുതിയ അവതാരം.\nഒറ്റനോട്ടത്തിൽ കാറിൽ നമ്മുടെ ശ്രദ്ധയാകർഷിക്കുക ഹെഡ്ലൈറ്റാണ്. ന്യൂജെൻ കാറുകളുടെ രൂപത്തിൽ നിന്ന് തീർത്തും വ്യത്യസ്തമാണ് മുൻവശം . വൃത്താകൃതിയിലാണ് ഹെഡ്ലൈറ്റിനെ അണിയിച്ചൊരുക്കിയിരിക്കുന്നത്. ഹെഡ്ലൈറ്റിെൻറ നടുവിലായി ഹോണ്ടയുടെ ലോഗോ. അതിനടുത്തായി അത്യാവശ്യ വിവരങ്ങൾ നൽകുന്ന ബോർഡ് എന്നിവയെല്ലാം മുൻവശത്തെ വ്യത്യസ്തമാക്കുന്നു.\nപഴയ കാറുകളോട് സമാനമാണ് പിൻവശത്തിെൻറ ഡിസൈൻ. ഒന്നാം തലമുറ സിവിക്കിൽ നിന്ന് പ്രചോദനമുൾക്കൊണ്ടാണ് രൂപകൽപ്പന. എന്നാൽ ലൈറ്റുകൾ മുൻവശത്തിന് സമാനമാണ്. മൂന്ന് ഡോറുകളാണ് കാറിനുണ്ടാകുക. മുന്നിൽനിന്ന് പിന്നിലേക്ക് വലിച്ച് തുറക്കുന്ന രീതിയിലാണ് ഡോർ. ഫോർ സീറ്ററാണ് വാഹനം. എന്നാൽ നിരത്തിലെത്തുേമ്പാൾ അഞ്ച് സീറ്റുകളുണ്ടാകുമെന്നാണ് പ്രതീക്ഷ.\nവൈറ്റ് മൾട്ടി സ്പോക്ക് ശൈലിയിലാണ്അലോയ് വീൽ. പഴമയെ ഒാർമപ്പെടുത്തി അത്യാധുനിക സൗകര്യങ്ങളിലാണ് അകത്തളം. നീളമേറിയ ഇൻഫോടെയിൻമെൻറ് സിസ്റ്റമാണ് കാറിൽ ഉൾക്കൊള്ളിച്ചിരിക്കുന്നത്. ബെഞ്ച് ശൈലിയിലാണ് ഇരുവശത്തെയും സീറ്റ്. മറ്റ് സാേങ്കതിക വശങ്ങളെ കുറിച്ച് കൂടുതൽ വിവരങ്ങൾ പുറത്ത് വന്നിട്ടില്ല. 2019ൽ ഹോണ്ടയുടെ ഇലക്ട്രിക് അവതാരം യുറോപ്യൻ വിപണി കീഴടക്കുമെന്നാണ് കരുതുന്നത്.\nTAGS:honda electric car frankfurt automobile\nNews Summary - Surprising new electric car stole the show in Frankfurt-Hotwheels


ആരാധികയ്ക്ക് സര്‍പ്രൈസുമായി ദിലീപ്; കണ്ണ് നിറഞ്ഞ് ഒന്നും വിശ്വസിക്കാന് കഴിയാതെ പെണ്‍കുട്ടി..!! - FUTURELINE\nആരാധികയ്ക്ക് സര്‍പ്രൈസ് ഗിഫ്റ്റുമായി നടന് ദിലീപിന്റെ എന്‍ട്രി. ദുബൈ ദേ പുട്ടില് പിറന്നാള് ആഘോഷിക്കുന്ന കുംടുബത്തിന് സര്‍പ്രൈസുമായാണ് ദിലീപ് എത്തിയത്. സംഭവത്തിന്റെ വീഡിയോ സോഷ്യല് മീഡിയയില് വൈറലായി.\nകമ്മാരസംഭവത്തിന്റെ റിലീസുമായി ബന്ധപ്പെട്ട് ദുബൈയിലെത്തിയ ദിലീപ് തന്റെ ദേ പുട്ട് സന്ദര്‍ശിക്കുന്ന സമയമാണ് അവിടെ ഒരു പിറന്നാള് ആഘോഷം നടക്കുന്ന വിവരം അറിയുന്നത്. ഉടനെ ദിലീപ് ആഘോഷത്തിനിടയിലേക്ക് പോവുകയായിരുന്നു. കേക്കുമായാണ് താരം പിറന്നാളുകാരിയുടെ അടുത്തേക്ക് എത്തിയത്.\nPrevious: ലാലേട്ടന്റെ ആക്ഷൻ മികവിനെ കുറിച്ച് ബോളിവുഡിലെ സൂപ്പര് സ്റ്റണ്ട് മാസ്റ്ററിന് പറയാനുള്ളത് ഇതാണ്..!!\nNext: കൊല്ലത്ത് കൂട്ടബലാത്സംഗം ചെയ്യപ്പെട്ട 16 കാരിയെ പിതാവ് കൂട്ടുകാര്‍ക്ക് കാഴ്ച വച്ചതിനു പിന്നില് ഞെട്ടിക്കുന്ന കാരണങ്ങള്…!!\n‘ജസ്റ്റിസ് ഫോര് പ്രണയ്’: ഭര്‍ത്താവിന് നീതി ലഭിക്കാന് ഫേസ്ബുക്ക് ക്യാംപയിന് തുടങ്ങി അമൃത വര്‍ഷിണി; പോരാട്ടം അച്ഛന് അഴിയെണ്ണും വരെ..?\nഐപിഎല് പ്ലേ ഓഫ് പോരാട്ടങ്ങള്‍ക്ക് ഇന്ന് തുടക്കം; ആദ്യ മത്സരത്തില് ഏറ്റുമുട്ടുന്നത്…\nആ ക്രൂരമായ കൊലപാതകം ടിവിയുടെ ശബ്ദം കൂട്ടിയതിന്റെ പേരില്..!!\nബിറ്റ്കോയിന് മൂല്യം റെക്കോര്‍ഡ് കുതിപ്പിലേക്ക്… ഒന്നിന്…


ബഹ്‌റൈനില് ശൈത്യകാലത്തിന്റെ വരവറിയിച്ച് കനത്ത മഴ • Suprabhaatham\nബഹ്‌റൈനില് ശൈത്യകാലത്തിന്റെ വരവറിയിച്ച് കനത്ത മഴ\nവാഹന ഗതാഗതം സ്തംഭിച്ചു; ജാഗ്രതാ നിര്‍ദേശം\nNovember 12, 2018 | 11:04 pm IST\nമനാമ: ബഹ്‌റൈനില് ശൈത്യകാലത്തിന്റെ വരവറിയിച്ച് കനത്ത മഴ പെയ്തു. ഏതാനും സമയം നീണ്ടുനിന്ന കനത്ത മഴയില് താഴ്ന്ന പ്രദേശങ്ങളും റോഡുകളിലും വെള്ളം കയറി. ഇതേ തുടര്‍ന്ന് വാഹന ഗതാഗതം ഏറെ നേരം സ്തംഭിച്ചു. കഴിഞ്ഞ രണ്ട് ദിവസമായി രാജ്യത്തിന്റെ വിവിധ ഭാഗങ്ങളില് ചെറിയ രീതിയില് മഴ പെയ്തിരുന്നെങ്കിലും കഴിഞ്ഞ ദിവസമാണ് ഇടിയോടു കൂടിയ കനത്ത മഴ പെയ്തത്. അടുത്ത രണ്ടു ദിവസങ്ങള്‍കൂടി കനത്ത മഴക്ക് സാധ്യതയുള്ളതായി കാലാവസ്ഥാനിരീക്ഷണ കേന്ദ്രം സൂചന നല്‍കിയിട്ടുണ്ട്.\nമഴയത്ത് വാഹനം ഓടിക്കുമ്പോള് പ്രത്യേകം ശ്രദ്ധിക്കണമെന്നു ട്രാഫിക് പൊലിസ് മുന്നറിയിപ്പ് നല്‍കിയിട്ടുണ്ട്. അപകട സാധ്യത കൂടുതലായതിനാല് വേഗം കുറച്ച് വാഹനങ്ങള് കൃത്യമായ അകലം പാലിക്കണമെന്നും നിര്‍ദേശത്തിലുണ്ട്.


UK Malayalam Pathram - korea\nസ്വപ്ന ലോകത്തെ ബാലഭാസ്‌കരന് പറയുന്നു; ജപ്പാനെ കടലില് മുക്കും, അമേരിക്കയെ ചാരമാക്കും\nയുഎന് രക്ഷാസമിതിയുടെ ഉപരോധത്തിനു പിന്നാലെ കടുത്ത മുന്നറിയിപ്പുമായി ഉത്തര കൊറിയ. ആണവായുധങ്ങള് ഉപയോഗിച്ചു ജപ്പാനെ 'കടലില് മുക്കു'മെന്നും യുഎസിനെ 'ചാരമാക്കും' എന്നുമാണ് ഉത്തര കൊറിയയുടെ ഭീഷണി. ഉത്തര കൊറിയയുടെ വാര്‍ത്ത ഏജന്‍സി കെസിഎന്‍എ പ്രസ്താവനയിലൂടെയാണ് ഇക്കാര്യം അറിയിച്ചത്.\nയുഎന് ഉപരോധത്തെ കടുത്ത ഭാഷയിലാണ് ഉത്തര കൊറിയ വിമര്‍ശിച്ചത്. 'ആപത്കാലത്തിന്റെ ഉപകരണം' എന്നായിരുന്നു വിദേശബന്ധങ്ങളുടെ ചുമതലയുള്ള കൊറിയ ഏഷ്യ – പസിഫിക് പീസ് കമ്മിറ്റി ഉപരോധത്തെ വിശേഷിപ്പിച്ചത്. അമേരിക്കയുടെ 'കോഴ വാങ്ങിയ രാജ്യങ്ങള്' ആണ് ഉപരോധത്തെ പിന്താങ്ങിയതെന്നും കമ്മിറ്റി ആരോപിച്ചു.\n'ഞങ്ങളുടെ സമീപത്ത് ജപ്പാന് ഇനി ആവശ്യമില്ല. ജപ്പാന്റെ നാല് ദ്വീപുകളെ അണുബോംബിട്ടു കടലില് മുക്കും. യുഎസിനെ ചാരമാക്കി ഇരുട്ടിലാക്കും'– ഉത്തര കൊറിയ പറഞ്ഞു. വാചകമടി തുടര്‍ന്നാല് യുഎസ് കനത്ത വില നല്‍കേണ്ടി വരുമെന്ന മുന്നറിയിപ്പിനുശേഷമാണു പുതിയ ഭീഷണി. യുഎസ് അവരുടെ നിഷേധാത്മക നിലപാടു തിരുത്തുന്നതുവരെ ഒരു വിധത്തിലുള്ള ചര്‍ച്ചകള്‍ക്കും സന്നദ്ധരല്ലെന്നും ഉത്തര കൊറിയ വ്യക്തമാക്കി.


പ്രവാചക ശബ്‌ദം - ഫാ. ടോം ഉഴുന്നാലിന്റെ ആത്മകഥ മലയാളത്തില് പുറത്തിറങ്ങി\nകൊച്ചി: ഭീകരരുടെ തടങ്കലിലെ ഒന്നര വര്‍ഷത്തെ അനുഭവങ്ങളും മോചനത്തിന്റെ വഴികളും പങ്കുവയ്ക്കുന്ന ഫാ. ടോം ഉഴുന്നാലിലിന്റെ ആത്മകഥ മലയാളത്തില് പുറത്തിറങ്ങി. 'ദൈവകൃപയാല്' എന്ന ശീര്‍ഷകത്തിലുള്ള പുസ്തകത്തിന്റെ പ്രകാശനം കഴിഞ്ഞ ദിവസം കാക്കനാട് മൗണ്ട് സെന്റ് തോമസില് സീറോ മലബാര് സഭ മേജര് ആര്‍ച്ച് ബിഷപ്പ് കര്‍ദ്ദിനാള് മാര് ജോര്‍ജ് ആലഞ്ചേരി നിര്‍വഹിച്ചു. നേരത്തെ പ്രകാശനം ചെയ്ത 'ബൈ ദി ഗ്രേസ് ഓഫ് ഗോഡ്' എന്ന ഇംഗ്ലീഷ് ഗ്രന്ഥത്തിന്റെ തര്‍ജമയാണു പുതിയ പുസ്തകം. ദൈവവിളിയിലേക്കുള്ള പ്രചോദനം, മിഷ്ണറിയാവാനുള്ള തീരുമാനം, വൈദികജീവിതത്തിലെ ആഭിമുഖ്യങ്ങള്, യമനിലെത്തിയ ആദ്യകാലത്തെ പ്രവര്‍ത്തനങ്ങള്, ആ രാജ്യത്തെ സാമൂഹ്യ, രാഷ്ട്രീയ പശ്ചാത്തലങ്ങള്, യുദ്ധമുഖത്തെ കാഴ്ചകള് എന്നിവയും സവിസ്തരം പുസ്തകത്തിലുണ്ട്.\nപത്ത് അധ്യായങ്ങളിലായി 168 പേജുകളുള്ള ആത്മകഥ തന്റെ ബാല്യകാലസ്മൃതികളിലൂടെയാണ് ഫാ. ഉഴുന്നാലില് ആരംഭിക്കുന്നത്. തന്റെ മോചനവഴികളെക്കുറിച്ചുള്ള വിശദീകരണശേഷം അതിനായി പ്രയത്‌നിച്ചവരെ നന്ദിയോടെ സ്മരിച്ചുകൊണ്ടാണു പുസ്തകം അവസാനിക്കുന്നത്. വെണ്ണല ഡോണ്‍ബോസ് കോ പബ്ലിക്കേഷന്‍സാണ് ആത്മകഥ മലയാളത്തില് പ്രസിദ്ധീകരിച്ചത്.


ഉദയനും ഉമേഷും ലൈംഗിക വൈകൃതത്തിന് അടിമകൾ.. എന്തിനും മടിക്കാത്ത കൊടും കുറ്റവാളികൾ! | The two accussed in Foriegn Lady murder case are born criminals - Malayalam Oneindia\n43 min ago ആർട്ടിക്കിൾ 370 റദ്ദാക്കിയ നടപടി ചോദ്യം ചെയ്ത് സുപ്രീം കോടതിയിൽ മുൻ സൈനികോദ്യോഗസഥരുടെ ഹർജി\nUpdated: Fri, May 4, 2018, 14:00 [IST]\nതിരുവനന്തപുരം: കോവളത്ത് വെച്ച് വിദേശ വനിതയെ അതിക്രൂരമായി ബലാത്സംഗം ചെയ്ത് കൊലപ്പെടുത്തിയ കേസിലെ പ്രധാന പ്രതികളായ ഉമേഷും ഉദയനും അത്ര ചില്ലറക്കാരല്ല എന്നാണ് റിപ്പോര്‍ട്ടുകള്. സ്ഥലത്തെ സ്ഥിരം കുറ്റവാളികളാണ് ഇരുവരുമെന്ന് പോലീസും നാട്ടുകാരും പറയുന്നു.\nബലാത്സംഗക്കേസുകള് അടക്കം നിരവധി കേസുകളില് പ്രതികളാണ് ഇരുവരും. വിദേശ വനിതയെ കൊലപ്പെടുത്തിയ കാട്ടില് ഇവര് സ്ത്രീകളെയും കുട്ടികളേയും വരെ എത്തിച്ച് ലൈംഗികമായി ഉപദ്രവിച്ചിട്ടുണ്ട് എന്നാണ് വിവരം. ഇരുവരും ലൈംഗിക വൈകൃതത്തിന് അടിമകളാണെന്ന് പോലീസ് പറയുന്നു.\nകോവളം പനത്തുറ സ്വദേശികളായ ഉമേഷും ഉദയനും എല്ലാത്തരം കുറ്റകൃത്യങ്ങളിലും ഏര്‍പ്പെട്ടിരുന്ന കൊടും കുറ്റവാളികളാണ് എന്നാണ് പോലീസ് പറയുന്നത്. കോവളത്തെ കോളനികള് കേന്ദ്രീകരിച്ചാണത്രേ ഇവരുടെ പ്രവര്‍ത്തനങ്ങള്. മുപ്പത് വയസ്സ് പോലും തികഞ്ഞിട്ടില്ലെങ്കിലും ക്രൂരന്മാരായ ഇവരെ പ്രദേശവാസികള്‍ക്ക് ഭയമായിരുന്നു. കാറ്ററിംഗ് സ്ഥാപനത്തില് ജോലി ചെയ്യുന്ന ഇവര് ഒഴിവ് സമയങ്ങളില് അനധികൃതമായി ടൂറിസ്റ്റ് ഗൈഡുകളായും മാറുന്നു. മയക്ക് മരുന്ന് കച്ചവടവും ഇവര്‍ക്കുണ്ട്.\nകോവളത്ത് എത്തുന്ന വിദേശികളെ ഇവര് കഞ്ചാവ് അടക്കമുള്ള മയക്കുമരുന്നുകള് നല്‍കിയാണ് വലയിലാക്കിയിരുന്നത്. ഉമേഷിന്റെ പേരില് 13 കേസുകളാണ് നിലവിലുള്ളത്. ഉദയന്റെ പേരില്6കേസുകളും. അതില് സ്ത്രീ പീഡനവും അടിപിടിക്കേസും അബ്കാരി കേസും എല്ലാം ഉള്‍പ്പെടുന്നുണ്ട്. എന്തും ചെയ്യാന് മടിക്കാത്തവരായത് കൊണ്ട് തന്നെ ഇവര്‍ക്കെതിരെ വരുന്ന കേസുകളില് മൊഴി നല്‍കാന് പ്രദേശവാസികള് ഭയന്നിരുന്നു.\nലൈംഗിക വൈകൃതത്തിന് അടിമകൾ\nഉദയനും ഉമേഷും ലൈംഗിക വൈകൃതത്തിന് അടിമകളാണെന്ന് പോലീസ് പറയുന്നു. വിദേശ വനിതയെ മരിച്ച നിലയില് കണ്ടെത്തിയ കണ്ടല്‍ക്കാട് ഇവരുടെ കുറ്റകൃത്യങ്ങളുടെ സ്ഥിരം കേന്ദ്രമാണ്. മുഖ്യപ്രതിയായ ഉമേഷ് കോവളത്തെ ബീച്ചിലെ ലൈംഗിക തൊഴിലാളി കൂടിയാണ്. ഇയാള്‍ക്ക് പുരുഷന്മാരോടാണ് താല്‍പര്യമെന്ന് പോലീസ് പറയുന്നു. കോവളത്തെ കണ്ടല്‍ക്കാട്ടിലേക്ക് ഇയാള് ലൈംഗിക വൃത്തിക്കായി പുരുഷന്മാരെ എത്തിക്കുക പതിവായിരുന്നുവത്രേ.\nകഞ്ചാവ് നൽകി മയക്കും\nവിദേശത്ത് നിന്നെത്തുന്ന വെള്ളക്കാരികളെയാണ് രണ്ടാമനായ ഉദയന് താല്‍പര്യം. കഞ്ചാവ് ബീഡി നല്‍കാം എന്ന് വാഗ്ദാനം ചെയ്താണ് വിദേശികളെ ഇവര് കാട്ടിലെത്തിച്ചിരുന്നത്. ലാത്വിയ സ്വദേശിനിയായ യുവതിയേയും ഇത്തരത്തിലാണ് ഇവര് കണ്ടല്‍ക്കാടിനുള്ളിലേക്ക് എത്തിച്ചത്. യുവതിക്ക് വേണ്ടി പോലീസും ബന്ധുക്കളും തെരച്ചില് നടത്തുമ്പോഴൊക്കെ ഇവര് കോവളത്ത് തന്നെ ഉണ്ടായിരുന്നു. യുവതിയെ കണ്ടെത്തുന്നവര്‍ക്ക് കുടുംബം പാരിതോഷികം പ്രഖ്യാപിച്ചിരുന്നു.\nനാല് തവണ ബലാത്സംഗം\nഈ പണം തട്ടിയെടുക്കാനും പ്രതികള് ശ്രമം നടത്തിയിരുന്നുവെന്നാണ് പോലീസ് പറയുന്നത്. എന്നാല് പിടിക്കപ്പെടുമോ എന്ന ഭയം മൂലം ഈ നീക്കത്തില് നിന്നും പിന്‍മാറുകയായിരുന്നു. ലഹരി നല്‍കി മയക്കിയ ശേഷം നാല് തവണയാണ് ഇരുവരും ചേര്‍ന്ന് യുവതിയെ ബലാത്സംഗം ചെയ്തത്. കാണാതായ അന്ന് തന്നെ യുവതി ഈ ക്രിമിനലുകളുടെ വലയില് അകപ്പെട്ടിരുന്നു.7മണിക്കൂറോളം നേരമാണ് യുവതി പ്രതികളുടെ കസ്റ്റഡിയില് ജീവനോടെ ഉണ്ടായിരുന്നത്.\nഇളനീർ ഇട്ട് നൽകി\nഉമേഷാണ് യുവതിയെ ടൂറിസ്റ്റ് ഗൈഡ് എന്ന് പരിചയപ്പെടുത്തി ആദ്യം വലയില് ആക്കുന്നത്. വൈറ്റ് ബീഡി എന്ന് വിദേശികള് പറയുന്ന കഞ്ചാവ് നല്‍കാം എന്ന വാഗ്ദാനം നല്‍കിയാണ് യുവതിയെ കണ്ടല്‍ക്കാടിനുള്ളിലേക്ക് കൂട്ടിക്കൊണ്ട് പോയത്. അവിടെ വെച്ച് പ്രതികള് യുവതിക്ക് ഇളനീര് ഇട്ട് നല്‍കുകയും ചെയ്തു. മയക്ക് മരുന്ന് അകത്ത് ചെന്നതോടെ ബോധം മറഞ്ഞ യുവതിയെ രണ്ട് തവണയായി പ്രതികള് പീഡിപ്പിക്കുകയായിരുന്നുവെന്നാണ് കുറ്റസമ്മത മൊഴി.\nവൈകുന്നേരത്തോടെ മയക്കുമരുന്നിന്റെ ലഹരി വിട്ടുമാറിയ യുവതി സ്ഥലത്ത് നിന്നും തിരിച്ച് പോകാന് ശ്രമിച്ചു. എന്നാല് ഉദയനും ഉമേഷും അതിന് അനുവദിച്ചില്ല. തുടര്‍ന്ന് മൂവരും തമ്മില് മല്‍പ്പിടിത്തമുണ്ടായി. പ്രതികളിലൊരാള് പിന്നില് നിന്നും കഴുത്ത് ഞെരിച്ചാണ് യുവതിയെ കൊലപ്പെടുത്തിയത്. ആത്മഹത്യയെന്ന് വരുത്തിത്തീര്‍ക്കാന് സമീപത്തെ കട്ടിയുള്ള വള്ളിയില് തലകുരുക്കി ഇടുകയും ചെയ്തു. ഇടയ്ക്ക് ഈ സ്ഥലത്ത് ചെന്ന് പ്രതികള് പരിശോധനയും നടത്തിയെന്ന് പോലീസ് പറയുന്നു.\nThe two accussed in Foriegn Lady murder case are born criminals